
Mary Shelley, autoarea acestor întâmplări ieşite din 


Frankenstein, construit pe la 1250, ascultând poveştile 


comun, se născuse la 30 august 1797 (nu avea încă despre cavalerul Georg von Frankenstein, care murise la 


nouăsprezece ani atunci când le-a imaginat şi le-a pus 
„pe hârtie). Era fiica lui William Godwin, filozof ce se „7 
bucura de faimă în Anglia acelor timpuri, iar 
mama sa, Mary Wollstonecraft Godwin, care 
murise la câteva zile după naşterea fetiţei, Z 
fusese una dintre primele susținătoare ale / 
cauzei emancipării femeii în Anglia. 

În anul 1814, Mary, tânăra frumoasă, 
solitară şi visătoare, îl întâlneşte pe Percy || 
Bysshe Shelley (1792 - 1822), un admi- || 
rator al tatălui său. Poetul îi propune să || 
fugă împreună în Europa. Cei doi tineri, | 
însoţiţi de sora vitregă a lui Mary, Jane 
"Claire" Clairmont, pleacă pe continent; 
străbat Franţa, vizitează Parisul, apoi ajung 
în Elveţia, trecând prin Neuchâtel, "patria" 
automatelor conservate la Muzeul de artă şi 
istorie, apoi prin Lucerna, după care ajung în YẸ 
Germania, unde, îmbarcându-se pe un vapor, 
călătoresc pe Rhin. Vizitează, fără îndoială, în 
apropiere de Mannheim, 


O poveste cu fantome 


Fără îndoială, toate acestea au avut rolul lor în 
elaborarea romanului care a făcut-o celebră pe Mary. In 
anul 1816, Mary, Claire şi Shelley se află în Elveţia; la 
Hâtel d'Angleterre, lângă Geneva, îi întâlnesc pe lordul 
Byron (1788 - 1824). Cei doi poeţi se împrietenesc, făcând 
numeroase plimbări cu barca pe Lacul Léman. In iunie 
1816, cei patru tineri se află în Vila Diodati, închiriată de 
Byron la Cologny, nu departe de Geneva. Intr-o seară, în 
timp ce afară se dezlănţuise furtuna, cu tunete şi fulgere 
înspăimântătoare, conversaţia se învârtea în jurul 
electricităţii şi erau evocate experienţele medicului italian 
Luigi Galvani (1737 - 1798) şi ale medicului şi poetului 
englez Erasmus Darwin (1731 - 1802; bunicul lui Charles 


ruinele castelului 


jumătatea secolului al XIV-lea după ce ucisese un 
= dragon ce îi teroriza pe locuitorii din împre- 
jurimi, ca şi cele despre alchimistul Konrad 
Dippel, care trăise în ultimii ani ai secolului 
al XVII-lea şi în primii ani ai celui de-al 
A XVIli-lea şi care încercase să afle 
| secretul fabricării aurului, dar se 
| consacrase şi studiului funcţionării 
organismului animal pentru a înţelege 
| mai bine principiile vieţii. 
| De altfel, în a doua jumătate a 
secolului al XVIII-lea, savanții, care 
de-a lungul timpurilor nu încetaseră 
să viseze la crearea omului artificial, 
erau împărțiți între cei pasionați de 
descoperirea electricității şi care o 
asimilau unui "fluid al vieții" şi adepții 
maşinismului, care explorau posibilităţile 
creării unor automate - păpuşi mecanice 
> care vorbeau, dansau, cântau etc. - cât mai 
asemănătoare omului. 


Darwin), dar şi "poveştile cu fantome din nişte cărţi 
germane ce ne căzuseră întâmplător în mână", îşi 
aminteşte Mary. 

"Hai să scriem fiecare câte o poveste cu fantome”, a 
propus lordul Byron. Patru dintre cei de faţă au primit 
provocarea: Byron, Shelley, Mary şi William Polidori, 
medicul lui Byron, cu care autoarea a discutat de altfel 
îndelung în zilele următoare. Inspirată de un teribil coşmar, 
aşa cum povesteşte autoarea în prefața primei ediţii, doar 
creaţia lui Mary a văzut lumina tiparului. 

Succesul cărţii a fost întunecat de nenorocirile care 
s-au abătut asupra autoarei. Abia întoarsă în Anglia, 
aceasta află de sinuciderea uneia dintre surorile sale 
vitrege, apoi de cea a soției lui Shelley, Hariett. Acesta se 
căsătoreşte imediat cu Mary, dar primul lor copil, William, 
moare în 1819. Doi ani mai târziu, în 
1821, doctorul Polidori se sinucide la 
Londra. În anul următor, copilul lui 
Claire Clairmont şi al lordului Byron 
moare şi el într-o mănăstire din Italia. 
În iulie 1822, Shelley îşi găseşte 
sfârşitul în Golful Genova, iar Byron 
moare în 1824 la Missolonghi, în 
Grecia, în timpul războiului pentru 
independenţa acestei țări. Intoarsă în 
Anglia în 1823, împreună cu fiul său 
Percy Florence, Mary Shelley a 
publicat romane autobiografice, 
istorice sau de anticipație, studii de 
critică literară şi poeme; a trăit până 
în 1851, când a decedat în casa sa 
din Londra la vârsta de cincizeci şi 
patru de ani. 

inge. Cerul este închis. Din 
SW această atmosferă hibernală 

mă trezesc abia la ora 11. 
Sacul de dormit a început să prindă 
un strat de gheaţă. În cort toată respi- 
raţia îngheaţă şi practic totul este 
amestecat cu zăpadă. De aceea fac 
întotdeauna un efort să ies din sacul 
de dormit. 

Prin sat nu e nici ţipenie de om. 
Ninge liniştit, ca-n iernile copilăriei, pe 
vremea când satul în care m-am 
născut mi-a lăsat impresia unei vieţi 


ideale în locurile natale. 

În expediţia solitară pe care în 
martie 1995 am făcut-o în Insula 
Spitsbergen şi Groenlanda am recol- 
tat şi probe de sol pentru studiul 
radioactivităţii, radioactivitate naturală 
sau provenită din nori eventual conta- 
minaţi radioactiv. Unele probe fac 
parte din zone încă neexplorate, mar- 
cate pe hărţile geografice cu “unex- 
plored”, iar rezultatele obţinute în ţară 
constituie o premieră. 

Probele de sol analizate au 


prezentat o activitate specifică a Cs- 
137 cuprinsă între 2 şi 213 Bq/kg. 
Valoarea foarte mare obţinută este pe 
un sol turbos cu densitate mică, cca 
0,1 kg/l, prelevat în Valea Urșilor din 
Insula Spitsbergen. Pe un sol cu grad 
mineral mare, cu densitate 1,3-1,5 kg/l, 
din aceeaşi insulă, la cca 4,5 km dis- 
tanţă, Cs-137 este de 34 Bq/kg. Pro- 
bele din Groenlanda au activităţi speci- 
fice cuprinse între 2 şi 58 Bq/kg, iar 
proba din nordul Siberiei (Hatanga) are 
doar 2 Bg/kg. 


nate sunt de ordinul sutelor şi miilor 
de kilometri. 

Concluziile Laboratorului 8 din 
cadrul Institutului de Fizică şi Ingi- 
nerie Nucleară, condus de dr. Alexan- 
dru Berinde, au remarcat că activi- 
tatea specifică a Cs-137 se află în 
limite de valori corespunzătoare 
depunerilor radioactive din anii ‘50 şi 
‘60 apărute în urma exploziilor nucle- 
are efectuate în atmosferă. Este greu 
de precizat în ce măsură accidentul 
de la Cernobîl a fost resimţit în aceste 
zone deoarece distanţa faţă de zone- 
le de unde provin probele este extrem 
de mare, iar pe de altă parte Cs-134 
prezent în depunerile post Cernobil 
este extrem de greu detectabil după 
zece ani de la catastrofă. 

Ceea ce îi preocupă pe specialişti 
este transferul de radioactivitate şi 
poluare către viaţa marină şi apoi la 
om. Aceste ţinuturi aride, în pofida 
influenţei civilizaţiei industriale, rămân 
un tărâm pur, o oază în partea conti- 
nentală din emisfera nordică. 

O săptămână prospectez, pe un 
ger de -30*C, însoţit doar de rucsac şi 
o armă, zona neexplorată din nord- 
vestul Groenlandei care mărgineşte 
imensul fiord Kangerlusaug. Depă- 
şesc morene de altitudine şi ghețari 
care se revarsă prin văi adânci spre 
mare. Cu un binoclu, tocmai în 
momentul în care mi s-au terminat 
proviziile de hrană, zăresc în depăr- 
tare o mică tabără. După 4-5 km 
reuşesc să mă apropii de acest punct 
unde o femeie pescuia la copci. În 
faţa copcilor a întins o prelată pentru 
a se proteja de vânt. Mai mult prin 
semne, îmi exprim dorința că şi eu aş 
vrea să pescuiesc. Imi dă un gen de 
suliță cu care încep să-mi fac o 
copcă. Între timp, dinspre estul fiordu- 


lui, cu o sanie cu câini, soseşte şi 
eschimosul. L-a surprins plăcut faptul 
că doream să-mi procur singur hrana. 
Le-am oferit câte o ţigară, iar ei mi-au 
dat un ceai cald cu care mi-am 
refăcut forţele. După 1,5 m apa mării 
a inundat noua copcă. Apelez la teh- 
nica lor, un fir de nailon lung, cu trei 
cârlige la un capăt, în care se pune 
camea de focă. Firul de nailon îl las să 
coboare în adâncul mării şi cu zvâcniri 
repetate îl ridic în sus, doar va agăța 
vreun peşte. Adevărul e că bancurile 
de peşti abundă în fiorduri. Printr-un 
singur guvid arctic, de dimensiuni mai 
mari decât cel de la Marea Neagră, 
mi-am dovedit îndemânarea. 

Fiindu-mi atât de foame, sub ochii 
miraţi ai familiei de eschimoşi, l-am 
mâncat cât ai zice peşte. Era sărat 
suficient, deoarece apa Oceanului 
Arctic are o salinitate ridicată. 

Curând strângem totul şi plecăm 
la o copcă situată la 10 km în partea 
de est a fiordului. In copcă era intro- 


Rapa 


dus un fir gros de nailon de aproape 


5 m lungime cu o greutate şi o tablă 
care i-a asigurat înaintarea orizontală 
în mare. Începem împreună să 
muncim la troliul construit dintr-un 
Com de ren amplasat pe un suport în 
faţa copcii cu care trebuia să tragem 
afară firul lung trimis în adâncurile 
mării. După un efort susţinut, apare şi 
o bucată de stâncă, apoi au urmat: 
somon, guvid otrăvitor, sepie, rechin 
de Groenlanda şi alţi peşti interesanţi 
care mă surprind prin înfăţişarea lor. 
Somonul a fost pus în ladă, iar cu 
restul s-au hrănit câinii. 

Marea care înconjoară Groenlan- 
da este bogată în peşte. Puțin mai la 
sud se pescuieşte activ cu traulerele. 

În secolele XVIII şi XIX s-a 
desfăşurat o vânătoare intensă de 
balene, la care au participat câteva 
naţiuni. Exploatarea excesivă a con- 
dus la o scădere drastică a populaţiei 
de cetacee (în special a balenei de 
Groenlanda, dar şi a balenei cu ari- 
pioară), vânătoarea de balene fiind în 
prezent cu totul nesemnificativă față 
de cea de odinioară. Balena albă sau 
beluga este întâlnită des de-a lungul 
coastei sau în fiorduri, cu toate că şi 
acest animal este probabil mai rar în 
prezent decât în trecut. 

După ce am scos aproape 40 kg 
de somon şi s-a băut şi ultimul strop 
de cafea, aranjăm peştele în sanie şi 
plecăm spre sat. 

În urma noastră rămân versanţii 
spectaculoşi care mărginesc fiordul, 
aisbergurile monumentale, strălucind 
în razele soarelui care cobora la apus. 


Ing. TEODOR GH. NEGOIŢĂ 

Cu toate progresele sale considerabile, medicina rămâne, în continuare, neputincioasă faţă 
de teribilele fiageluri care sunt SIDA şi cancerul. Dar şi faţă de noile maladii, ieri necunoscute. 


[ d e aflăm în pragul unei 
Fă crize mondiale datorate 


maladiilor infecțioase. 
Nici una dintre ţări nu este în sigu- 
ranță, nimeni nu poate ignora 
ameninţarea.” Această declaraţie 
neliniştitoare aparţine dr. Hiroshi 
Nakajima, directorul general al 
Organizaţiei Mondiale a Sănătăţii, şi 
a fost făcută la deschiderea celei 
de-a 49-a Adunări Mondiale a 
Sănătăţii, al cărei raport s-a publicat 
în luna mai. Conform documentului, 
30 de noi maladii, împotriva cărora nu 
există nici tratamente, nici vaccinuri, 
au apărut în ultimii 20 de ani. Ele au 
dus la moartea a circa 17 milioane de 
persoane (9 milioane fiind copii) şi 
ameninţă, actualmente, sănătatea a 
sute de milioane de oameni din 
întreaga lume. 


Revenirea în 
a maladiilor ee 


Într-adevăr, 30 de ani după ce s-a 
anunţat sfârşitul iminent al marilor 
epidemii, datorită unui efort istoric 
fără precedent al cercetării medicale 
de-a lungul a 50 de ani, paludismul, 
tuberculoza, denga hemoragică, 
holera, pesta nu au fost încă eradi- 
cate, dimpotrivă revin în forţă (vezi 
Știință şi tehnică 9-12/1995). Obişnuit 
ca tehnica să-i satisfacă toate nevoile 
sale materiale, omul nu înţelege de 
ce medicina este incapabilă să 
învingă teribilele flageluri ca SIDA, 
cancerul, maladia Creutzfeldt-Jakob... 
El nu înţelege, de asemenea, pentru 
ce maladii ce nu atingeau decât un 
număr limitat de persoane au “explo- 
dat”, pur şi simplu, după anii '70. 

Acest bilanţ indică, pe de-o parte, 
că ţările dezvoltate au eşuat în misiu- 
nea lor de a reduce sărăcia şi de a 
combate maladiile infecțioase în ţările 
lumii a treia, iar, pe de altă parte, că 
medicina este tot mai neputincioasă 
în găsirea tratamentelor şi vacci- 
nurilor eficiente împotriva maladiilor 
secolului. Pentru că trebuie să se 
admită că după descoperirea penici- 
linei de către Alexander Fleming în 
1928 - şi aplicarea sa terapeutică în 
1943 - nu a mai existat nici o altă 


descoperire majoră, susceptibilă să 
revoluţioneze medicina pentru profitul 
întregii umanităţi. Şi dovezi sunt 
nenumărate. Astfel, în ciuda apariţiei 
antiproteazelor, ce permit o stabi- 
lizare pe o perioadă mai îndelungată 
a maladiei, SIDA nu este încă vin- 
decabilă. Pentru maladia Creutzfeldt- 
Jakob nu numai că nu există nici un 
tratament, dar - mai mult - nu se 
înţelege practic nimic din etiologia 
bolii, iar transmiterea sa este departe 
de a fi cunoscută. 


După descoperirea anthracyclinelor, 
în anii '70, apoi a derivaţilor platinei, în 
anii ‘80, singurele produse aproape 
unanim acceptate contra cancerelor 
de sân şi ovar - secundar al bronhiilor 
şi al pancreasului - sunt doi agenţi 
extraşi din tisă, taxolul şi taxotera. 
Totuşi aceste medicamente nu sunt 
panacee. Cât priveşte terapia genică, 
în care s-au investit mari speranţe, ea 
nu a dus la rezultatele scontate. 

Nu este de mirare deci că se con- 
stată o creştere constantă a numă- 


Cem = 


yi 


O celulă canceroasă (în roşu) este atacată şi distrusă de un limfocit (în galben), celulă a 


sistemului imunitar al organismului. 


Un sfert din decese 
se datorează cancerului 


În ceea ce priveşte cancerul, dacă 
depistarea şi prevenirea, progresele 
chirurgiei, ale radioterapiei, ale indus- 
triei farmaceutice, ale biologiei au 
ameliorat considerabil tratamentul 
unor cancere (90% din cancerele lui 
Hodgkin sunt astăzi vindecate), reme- 
diul miracol rămâne deocamdată 
necunoscut. Toate acestea s-au spus 
la cel de-al 9-lea Symposium New 
Drugs in Cancer Therapy, organizat 
în martie la Amsterdam de către NCI 
(National Cancer Institute, SUA) şi 
EORTC (European Organization for 
Research and Treatment of Cancer). 


rului de cancere şi că, probabil, boala 
va deveni prima cauză de mortalitate 
(un sfert din decese). În SUA, de 
exemplu, în 1962 au murit de un can- 
cer 250 000 de persoane, pentru ca 
actualmente cifra să fie de 526 000. 
Desigur, această recrudescenţă se 
explică, în parte, şi prin prelungirea 
duratei de viaţă, cancerul apărând 
mai ales la persoanele în vârstă sau 
foarte în vârstă. 

Dar există şi alte cauze. Tabagis- 
mul, în special, se află, în toate ţările 
din lume, la originea creşterii 
numărului de cancere bronşice (în 
SUA între 1973 şi 1990, tutunul a 
antrenat o sporire a mortalității cu 
70%). Prostul obicei al vilegiaturiştilor 


de a se expune la soare fără să se 
protejeze este responsabil - la adulţi - 
de o mărire cu 8% pe an a numărului 
de melanoame, unele dintre ele 
evoluând în tumoră malignă. Polu- 
area chimică şi radioactivă, din ce în 
ce mai mare - amintim aici accidentul 
de la Centrala nucleară din Cernobil - 
a provocat o creştere - dificilă de 
exprimat în cifre - a cancerelor. 


Obstacolele actualei 
cercetări 


Aşadar, sau problemele cu care 
este confruntată astăzi medicina de 
vârf sunt mai greu de rezolvat decât 
înainte sau, în sfârşit, căile pe care se 
găseşte angajată cercetarea conduc 
la un impas. În momentul de faţă, în 
domeniul cancerului, al SIDA, practic, 
în toate disciplinele viului (paleontolo- 
gie, antropologie, zoologie, botanică, 
biologie vegetală şi animală), cerceta- 
rea se face la nivel molecular, adică 
la nivelul cel mai subtil al celulei. 
Aceasta a permis, cert, importante 
progrese în tratamentul diabetului, 
hipertensiunii arteriale, insuficienţelor 
cardiace. 

Nu există însă şi alte modalităţi de 
studiu? Numeroşi cancerologi, mai 
ales americani, urmând exemplul lui 
Drew Pardoll (Johns Hopkins Univer- 
sity School of Medicine din Balti- 
more), abordează cancerul şi SIDA 
mai degrabă dintr-un unghi imunolo- 
gic decât molecular, adică într-o 
manieră mai globală. Scopul vizat 
este acela de a pune la punct vacci- 
nuri şi terapii capabile să stimuleze 
sistemul imunitar, aşa cum au proce- 
dat la timpul lor Jenner şi Pasteur 
pentru variolă şi turbare. 

Trebuie să recunoaştem însă că 
cercetătorii contemporani au un 
handicap, în raport cu cei din secolul 
trecut, precizează în revista Science 
et vie 7/1996 dr. Arnaud Perrin de la 
CNRS. “Ei ar fi consideraţi nebuni 
dacă ar aviza experimentarea direct 
pe om, aşa cum au făcut-o cei doi 
savanţi. Înainte să fie folosite de om, 
medicamentele, vaccinurile, terapiile 
trebuie supuse unor baterii de teste 
de conformitate. Ceea ce poate să 
dureze ani.” 

Şi aceasta nu este totul. Pentru a 
obţine credite, cercetătorii sunt incitaţi 
să se orienteze spre cercetarea apli- 
cată, rentabilă pe termen scurt, şi nu 
spre cea fundamentală, prea aleato- 
rie. Or, istoria ne învaţă că foarte 
multe descoperiri, laserul folosit în 
chirurgie, de exemplu, au avut ca 
punct de plecare lucrări fundamen- 
tale, fără aplicaţii precise. 


Limfocitele T CD4, cele care coordonează răspunsul imunitar, sunt principala ţintă a 
virusului SIDA (“excrescențele” de pe suprafaţa limfocitului sunt particule HIV). 


Apoi obiectivitatea ne obligă să 
recunoaştem că dificultăţile pe care le 
întâmpină cercetătorii sunt mult mai 
mari decât altădată. Dacă se ia în 
considerare talia agenţilor patogeni, 
se constată că identificarea, în seco- 
lul al XIX-lea, a primei ciuperci pato- 
gene a necesitat folosirea unei simple 
lupe binoculare. Pentru bacterii este 
indispensabil un microscop optic, iar 
pentru virusuri se face apel la micro- 
scopia electronică. Actualmente, pen- 
tru a descifra enigmaticul prion, agen- 
tul maladiei Creutzfeldt-Jakob, este 
nevoie să se inventeze un mijloc de 
investigare şi mai puternic. 

În plus, agenţii patogeni pe care 
se lucrează astăzi sunt mult mai 
vicleni decât cei de ieri. Pentru că 
virusul SIDA, al gripei, al hepatitei C se 
modifică permanent. Primul citat poate 
să sufere mutații de mai multe ori la 
acelaşi individ, al doilea se transformă 
de la un an la altul, al treilea variază în 
funcţie de regiunile geografice. De aici 
provine şi dificultatea creării vacci- 
nurilor şi antiviralelor efectiv eficiente 
contra acestor virusuri. 

Virusurile mutante sunt, de obicei, 
virusuri cu RNA. Printre acestea se 
numără, în special, retrovirusurile 
(HIV, de exemplu), care se modifică 
cel mai mult. Este vorba de virusuri 
care, pentru a se integra în genomul 
celular, trebuie să fabrice o copie 
DNA, plecând de la matricea lor de 
RNA, aceasta fiind transmisă identică 
descendenţei celulare sau, dim- 
potrivă, fiind modelată ca să “fabrice” 
copii RNA ce vor forma, o dată încap- 
sulate, noi virusuri (vezi Ştiinţă şi 
tehnică 4/1996). De ce există atâtea 


mutații? Pentru că operaţia de copiere 
a RNA în DNA viral necesită o enzi- 
mă, reverstranscriptaza, a cărei genă 
este foarte instabilă. Când enzima 
rezultată este deficientă, ea greşeşte 
când recopiază RNA în DNA. Aceste 
erori, ce se vor acumula în timp, se 
vor întâlni la toate virusurile nou for- 
mate, care nu vor mai fi recunoscute 
de sistemul imunitar. 

În ceea ce priveşte rezistenţa 
virusurilor, studierea antiviralelor se 
loveşte de alte două obstacole. 
Într-adevăr, pare extrem de dificilă 
găsirea acelor antivirale toxice pentru 
celulele infectate, dar inofensive pen- 
tru cele sănătoase. Apoi este imposi- 
bil de a dispune de antivirale capabile 
să omoare toate virusurile: ele pot să 
le distrugă doar pe cele fabricate de 
celulă, dar nu şi pe cele prezente sub 
formă latentă în genomul celular, ca în 
cazul virusurilor SIDA şi herpesului. 

În ţările lumii a treia, problematica 
este diferită: în comparaţie cu paludis- 
mul, care face 2,1 milioane de victime 
în fiecare an, cancerul nu mai 
reprezintă o preocupare majoră. De alt- 
fel, din ultimul raport al OMS reiese că 
maladiile infecțioase din ţările sărace 
vor provoca, în anii următori, grave 
probleme epidemiologice planetei 
noastre. 

Dar despre această problemă 
vom vorbi în numărul viitor al revistei. 

Comportamentul 
şi temperatura (1) 


Mediul fizic sau abiotic se caracterizează printr-un complex 
de factori dintre care în cazul mediului terestru un rol important îl 
au factorii climatici. Printre aceştia se numără temperatura, apa 
(sub cele trei stări ale sale), lumina, curenții de aer, presiunea 
atmosferică. Aceşti factori acţionează de fapt 
în strânsă interrelaţie, dar noi, în cele ce urmează, ne vom referi 
la temperatură. 


iaţa normală a animalelor se 
V desfăşoară în interiorul unui 

spectru termic a cărui întin- 
dere, deşi variază de la o specie la 
alta, nu depăşeşte de obicei valorile 
liminale 0* şi 50*C. Totuşi apar în 
mediile de viaţă ale unor specii şi tem- 
peraturi ce depăşesc mai mult sau 
mai puţin limitele specificate. Toleran- 
Ia animalelor la temperaturi extreme 
se defineşte în raport cu temperatura 
minimă efectivă, temperatura maximă 
efectivă, temperatura letală inferioară 
(a morţii prin frig) şi temperatura letală 
superioară (a morţii prin cădură). 
Primii doi parametri reprezintă tem- 
peratura cea mai scăzută şi, respec- 
tiv, cea mai ridicată la care organismul 
poate trăi în stare activă un timp 
nedefinit. Temperatura letală inferioa- 
ră este temperatura negativă, iar tem- 
peratura letală superioară este tem- 
peratura pozitivă care provoacă moar- 
tea animalelor. 

In interiorul parametrilor ce deli- 
mitează spectrul termic, animalele 
caută temperatura optimă desfăşu- 
rării proceselor lor vitale sau, conform 
denumirii lui K. Herter, termopreferen- 
dum-ul. Selectarea acestei tempera- 
turi optime se realizează prin mai 
multe moduri între care şi prin adap- 
tări comportamentale. 

O primă adaptare comportamen- 
tală termoreglatoare este adăposti- 
rea. Ea poate proteja animalele de 
temperaturile scăzute. Numeroase 
insecte, de pildă, iernează îngropate în 
sol. Gândacii de Colorado (Leptino- 
tarsa decemlineata), la care temperatu- 
ra letală inferioară este de -12*C, se 
adăpostesc la începutul iernii în 
tuneluri săpate în pământ la adâncimi 


variind între 20 şi 70 cm, în funcţie de 
consistenţa solului. Furnicile roşii de 
pădure (Formica rufa) evită tempera- 
turile scăzute nocturne închizând ori- 
ficiile cuiburilor lor astfel încât tempera- 
tura din interiorul acestora se menține 
cu 10°C mai ridicată decât cea exte- 
rioară. Numeroase specii de amfibieni 
îşi petrec iama în refugii subterane sau 
amenajate în mâlul de pe fundul ape- 
lor. Aceeaşi strategie comportamentală 
o utilizează multe specii de reptile, cum 
ar fi broasca ţestoasă de apă (Emys 
orbicularis) sau broasca ţestoasă de 
uscat (Testudo graeca ibera), ambele 
din fauna ţării noastre. Păsările, la care 
procesele interne de termogeneză sunt 
intense, recurg mai rar la adăpostire ca 
modalitate crioprotectoare. Totuşi 
unele specii din regiunile circumpolare, 
cum este potârnichea albă (Lagopus 
lagopus) sau potârnichea de tundră 
(Lagopus mutus), îşi amenajează 


tuneluri în zăpadă în care se adăpos- 
tesc în cursul nopţilor de iarnă. După 
unii autori însă, funcţia principală a 
acestor galerii nu ar fi protecţia împotri- 
va frigului, ci căutarea hranei sub for- 
mă de muguri şi mlădiţe. In perioadele 
geroase, o serie de specii de păsărele 
(Passeriformes), cum sunt piţigoii sau 
vrăbiile, se ascund în diverse refugii 
naturale sau artificiale. La mamifere, 
comportamentul de adăpostire cu 
funcţie crioprotectoare este mai frecvent 
decât la păsări. Astfel, mamiferele mici 
arctice se adăpostesc sub stratul de 
zăpadă, care este un bun termoizolator. 
Pe sol, sub un strat de zăpadă gros de 
cca 46 cm, temperatura este de -9,4*C, 
în timp ce temperatura aerului variază 
între -40*C şi -45,6*C. Scăderea tem- 
peraturii mediului face comportamentul 
de amenajare a adăpostului mai perfor- 
mant. S.A. Barnett a demonstrat că 
toate cuiburile amenajate din vată de 
şoarecii de laborator adaptaţi la -3°C 
erau mai bine construite şi mai eficiente 
termic decât cele executate de şoarercii 
menţinuţi la +21*C. 

Adăpostirea poate avea ca funcţie 
adaptativă protecţia împotriva tempera- 
turilor maxime efective. Numeroase 
nevertebrate, cum sunt viermii inelaţi, 
arahnidele (scorpioni şi păianjeni) sau 
diferite ordine de insecte, se ascund în 
refugii răcoroase când temperatura 
mediului ambiant se apropie de valoa- 
rea critică superioară. De obicei, retra- 
gerea în adăpost are în acest caz un 
ritm circadian (de 24 ore), animalele 
protejându-se de căldură în cursul zilei 
şi ieşind afară noaptea; acest ritm este 
vital pentru conservarea apei corporale 
la viermi, izopode şi alte nevertebrate 
ce pierd rapid şi uşor acest element 
metabolic. Numeroase vertebrate te- 
restre se retrag de asemenea în adă- 
posturi pentru a se proteja de căldura 
excesivă. Astfel, de exemplu, în orele 
în care temperatura atinge valori foarte 


ridicate, iguanele se refugiază în vizui- 
nile lor subterane. Multe mamifere de 
deşert, în special rozătoare, stau în 
adăpost în cursul zilei când insolaţia e 
foarte puternică. Verterbratele homeo- 
terme pot, datorită diferitelor mecanis- 
me fiziologice de termoreglare, să fie 
mai puţin depedente de temperatura 
mediului ambiant, totuşi ele caută de re- 
gulă ca, prin modalităţi comportamen- 
tale, să se menţină în zona optimum- 
ului termic. Deşi cunoştinţele noastre 
privind acest optimum sunt foarte frag- 
mentare, trebuie presupus că el variază 
de la o specie la alta, în funcţie de 
condiţiile de mediu, la care animalele 
s-au adaptat în cursul filogenezei. 

Adeseori se confundă temperatura 
optimă a unei specii cu parametrii indi- 
caţi de staţiile meteorologice din zona 
în care se află biotopul acesteia. 
Asemenea valori pot induce în eroare 
deoarece identificarea preferendum- 
ului termic trebuie să ia în considerare 
nu numai parametrii zonei bioclimatice 
în care trăieşte specia, ci şi a indicilor 
microclimatici caracteristici biotopului, 
nişei ecologice, refugiilor şi adăpostului 
în care se desfăşoară viaţa animalelor. 
Un exemplu edificator în acest sens îl 
reprezintă wombatul-cu-nas-păros 
(Lasiorhinus latifrons), mamifer marsu- 
pial răspândit în sud-estul Australiei, 
care s-a dovedit a fi foarte sensibil în 
captivitate la stresul supraîncălzirii, în 
multe grădini zoologice înregistrân- 
du-se pierderi la această specie când a 
fost menținută la o temperatură ce 
depăşea +38°C. Fenomenul i-a intrigat 
inițial pe biologi deoarece în mediul 
extern natural al speciei temperatura 
atingea la amiază valori între +35°C şi 
+45*C, iar umiditatea cobora la 3-5%. 
Lucrurile s-au explicat în urma unor 
cercetări care au arătat că, în aceste 
condiţii climatice exterioare, temperatu- 
ra din vizuinile wombaţilor era cuprinsă 
în timpul zilei între +17*C şi +20*C, iar 
umiditatea se ridica la 60-70%. 

În alte cazuri, retragerea în adăpost 
este completată sau înlocuită cu 
selectarea unui anumit loc având o 
temperatură scăzută, mai apropiată de 
preferendum-ul termic. In zilele toride 
de vară, furnicile aparţinând speciei 
Formica pratensis se aşază pe fundul 
cuibului sau pe părţile umbrite, mai 
răcoroase ale acestuia. În cazul 
crocodilului de Nil (Crocodilus niloticus), 
când prin expunere la soare temperatu- 
ra sa corporală se apropie de tempe- 
ratura maximă efectivă, el se retrage la 
umbră sau se scufundă parţial în apă, 
cu restul corpului culcat pe nisip. 
Insolaţia puternică, mai ales din perioa- 
da amiezii, este evitată de marea 
majoritate a mamiferelor prin retragere 
la umbră sau în locuri răcoroase, lucrul 
fiind valabil chiar pentru speciile ce 
trăiesc în zona ecuatorială şi zonele 


tropicale. Cimpanzeii, de pildă, evită cu 
grijă să se aventureze în plin soare 
după orele 10-11. K.P. Jaksztein a 
descris un caz mortal de insolaţie la o 
femelă de cimpanzeu transportată din 
Parcul Zoologic din Berlin la Grădina 
Zoologică din Dresda în timpul după- 
amiezei unei zile de vară când tempe- 
ratura aerului era de +35*C. 
Locomoţia reprezintă o a doua 
modalitate comportamentală prin care 
animalele pot ajunge în zone sau 
locuri cu temperaturi apropiate de cea 
optimă, evitând fie temperaturile mini- 
me, fie cele maxime efective. Desigur 
şi retragerea în adăpost implică 
deplasări locomotorii, totuşi, de data 
aceasta, ne referim la deplasări sis- 
tematice pe orizontală sau verticală, 
pe distanţe mai mari sau mici, nere- 
gulate sau periodice, acestea din 
urmă putând fi circadiene sau sezo- 
niere. Nu toate aceste deplasări pot fi 
denumite migrații, acest termen nece- 
sitând a fi restrâns la deplasările pe 
distanţe mari, ce depăşesc limitele 
aceluiaşi biotop, care au un caracter 
periodic şi sunt determinate şi de alţi 
factori, nu numai de temperatură. La 
unele specii de amfibieni, s-a consta- 
tat că larvele (mormolocii) şi/sau 
adulţii selectează prin deplasări loco- 
motorii acvatice zonele cu tempera- 
tură optimă. Unii autori consideră că 
la reptile nu se întâlnesc migrații veri- 
tabile determinate de temperatură, ci 
numai un comportament eratic în 
scopul hrănirii şi adăpatului deci un 
comportament apetitiv din sfera aces- 
tor motivații. Totuşi, la şerpii de casă 
(Natrix natrix), s-au observat, spre 
sârşitul toamnei, deplasări sistema- 
tice, pe distanţe medii, spre locuri 
favorabile de iernare. Reptilele 
helioterme, care se încălzesc direct la 
soare până ce ating temperatura de 
activitate, şi-o menţin în continuare 
deplasându-se de la soare la umbră 
şi invers, efectuând aşa-numitele miş- 
cări de suveică. La unele specii de 
peşti, păsări şi mamifere, există 
migrații de iernare uneori la distanţe 
foarte mari, dar nu este un fapt cert 
dacă aceste migrații sunt determinate 
direct de factorii termici sau de acţiu- 
nea indirectă a acestora exercitată 
prin intermediul resurselor de hrană. 
În al treilea rând, cârduirea, con- 
siderată de N. Tinbergen un instinct 
subordonat, poate avea la unele 
specii şi funcţia de a menţine tempe- 
ratura corporală la valoarea optimă. 
La multe specii de insecte, s-a con- 
statat că indivizii se aglomerează 
când temperatura scade şi se dis- 
persează când temperatura creşte. 
Rata supravieţuirii albinelor, de pildă, 
depinde de numărul indivizilor din roi: 
un număr mare creşte rata de 
supravieţuire la temperaturi sub 25*C, 

iar un număr mic măreşte această 
rată la temperaturi peste 40°C. In 
nopţile uscate şi răcoroase, când un 
mare număr de furnici roşii revin la 
cuib, temperatura acestuia creşte cu 
0,5*C până la 5,7*C. La puii păsărilor 
domestice strângerea în grup com- 
pact reduce rata metabolismului cu 
15%. Acest comportament este 
întâlnit şi la păsările sălbatice adulte; 
cojoaicele-de-pădure (Certhia fami- 
liaris brachydactyla) se strâng în 
nopţile reci în grupuri de 10-12 exem- 
plare. Agregarea ca formă de com- 
portament termoreglator este întâlnită 
şi la mamifere, în special la cele de 
talie mică cum sunt rozătoarele. La 
Clinica de Primate a Institutului pen- 
tru Poliomielită din Moscova au fost 
întreprinse experienţe care au arătat 
că maimuţele rezus (Macaca mulata) 
provenite din Vietnam şi cercopitecii 
verzi (Cercopithecus aethiops) cap- 
turați în Kenya au putut fi menținuți în 
cuşti exterioare în cursul a două ierni 
consecutive, după o prealabilă 
aclimatizare treptată. Pe lângă unele 
adaptări morfologice (blană mai lungă 
şi deasă) şi fiziologice, răspunsurile 
comportamentale au jucat un rol 
important în procesul de adaptare ter- 
mică. Dacă într-o cuşcă se găseau 
mai multe maimuțe, ele se îngră- 
mădeau într-un grup compact în care 
indivizii dominant! ocupau locul cen- 
tral, mai cald, în timp ce indivizii de 
rang inferior erau nevoiţi să se 
plaseze periferic, fiind numai parţial 
protejaţi de frig. In cazul cămilelor, 
dimpotrivă, agregarea serveşte la 
protecţia faţă de căldura excesivă. H. 
Pilthers-Gauthier a observat că în 
perioada zilei în care temperatura 
atinge cele mai ridicate valori, 
cămilele se odihnesc în grupuri mici, 
în care se strâng una într-alta. In 
acest mod, ele reduc la minimum 
suprafaţa corporală expusă la soare, 
protejându-se astfel de o insolaţie 
prea intensă şi extinsă. Mai există şi 
alte adaptări comportamentale prin 
care animalele caută să se menţină 
în zona temperaturii optime preferate. 
Vom vorbi despre ele cu altă ocazie. 

Stresul psihic în percepția algică 


“Nu ceea ce ţi se 


fost suportat de oameni fără să-l 
înţeleagă. Abia începând cu 
perioada interbelică acesta a fost 
apreciat ca fenomen de masă, fiind 
considerat o maladie de mare extin- 
dere generată de complexitatea şi rit- 
mul accelerat al vieţii sociale. 
Introdus în limbajul medical de 
către Hans Selye, cuvântul este 
definit de acesta ca “reacţia organis- 
mului şi nu situaţia stresantă” (G. 
Goupil, “Hans Selye. Inţelepciunea 
stresului”, p. 24). Provocând un mare 
interes în rândul oamenilor de ştiinţă, 
conceptul a ajuns la o mare varietate 
de definiţii, prin care se încearcă sur- 
prinderea cât mai exactă a acestui 
fenomen deosebit de complex în 
determinări şi efecte, atât în plan indi- 
vidual, cât şi colectiv, deopotrivă bio- 
logice, psihosociale şi culturale. 
Stresul psihic ar putea fi considerat 
ca o modalitate interacţională dintre 
individ şi mediu, concretizată într-o 

stare tensională. Agenţi stresori pot fi 
consideraţi acei agenţi exteriori sau 
interiori organismului care ameninţă 
echilibrul fizic şi psihic al acestuia, pro- 
vocând aşa-numitul distres sau stresul 
intens, consecinţă a suprasolicitărilor, 
cu puternic efect dezorganizator. 

Durerea semnalizează orice 
“atentat” la existenţa organismului ca 
un tot, un sistem aflat în continuă 
echilibrare funcţională, apărând ca un 
semnal de alarmă, ca o reacţie de 
apărare şi conservare. Din acest punct 
de vedere, durerea este, biologic, utilă, 
având semnificaţia unui avertisment 
necesar pentru adoptarea imediată a 
unor măsuri de protecţie. 

Senzaţia algică este întotdeauna 
penibilă, dar, în acelaşi timp, şi impera- 
tivă, durerea având încărcătura afec- 
togenă cea mai puternică, conţinutul 
său informaţional neputând rămâne 
indiferent, fiind asociat spontan cu 
emoția. In situaţii critice, componenta 
emoţională este atât de puternică, 


întâmplă este important, ci felul în care reacţionezi. ” 


Hans Selye 


încât maschează, o absoarbe chiar, pe 
cea propriu-zis senzorială, astfel că unii 
autori au afirmat că durerea nu este o 
senzaţie, ci o emoție (H. Pieron). 
Stresul sistematic, înţeles ca un 
sindrom ce cuprinde o multitudine 
intercorelată de răspunsuri specifice 
şi nespecifice ale organismului la 
acţiunea agenţilor stresori, incluzând 
atât leziunea provocată, cât şi uzura 


organismului şi suferinţa resimţită, 


are întotdeauna o componentă psi- 
hică, aceasta reprezentând, de fapt, 
aşa-numitul stres psihic secundar. 

Stresul psihic primar, în care agen- 
ţii stresori lezează sfera psihicului, 
provoacă trăiri subiective penibile, dis- 
confort, anxietate. Stimulii negativi 
sunt percepuți ca având semnificaţie 
negativă şi, în consecinţă, generează 
o conduită disproporţionată, neadapta- 
tivă. Fiecare dintre noi ne simţim stre- 
Sall atunci când trebuie să mergem la 
dentist, stresul continuând chiar şi 
atunci când doar ne reprezentăm 
momentele în care am fost pe “sca- 
unul de tortură”. 

Indiferent de stimulul care o 
provoacă, durerea este mediată prin 
agenţi chimici interni din grupul his- 
taminei, serotoniei, polipeptidelor, 
bradichininei. 

Sensibilitatea dureroasă variază în 
funcţie de o serie de factori interni şi 
externi, experienţa clinică arătând că în 
evoluţia durerilor au importanţă şi orele 
din zi sau noapte. Astfel, durerile legate 
de traumatizarea cronică a articulaţiilor 
sau cefalonevralgie se intensifică 
dimineaţa, scăzând în intensitate către 
amiază; cele legate de contracţiile 
musculaturii netede a organelor interne 
se intensifică spre seară. De obicei, 
durerile se suportă mai greu noaptea 
datorită lipsei excitanţilor deviatori şi 
accentuării vasodilataţiei. 

Stresul psihic nu reflectă dezechili- 
brul dintre solicitările percepute subiec- 
tiv şi disponibilităţile pe care omul con- 
sideră că le are. Amenințarea apare 
numai la anticiparea de către individ a 
incapacității proprii de a stăpâni 
situaţia, de a o domina sau depăşi. 

Profilaxia durerii porneşte tocmai 
de la principiul raţionalizării percepției 
dureroase în sensul evitării amplifi- 
cărilor emoţionale de tip paroxist. Sub 
acest raport este concludentă expe- 
rienţa clinicilor de obstetrică în ce 
priveşte psihoanalgezia procesului 


naşterii. Pacienta este instruită din 
timp asupra desfăşurării procesului şi 
a acţiunilor pe care trebuie să le 
întreprindă pentru a facilita naşterea, 
depăşind activ şi fără blocaj anumite 
momente critice. Este improprie denu- 
mirea de “naştere fără dureri”, 
obținându-se de fapt o minimalizare a 
percepţiei algice, la aceasta con- 
tribuind şi unele măsuri care nu sunt 
auxiliare naşterii, dar intervin să dis- 
tragă atenţia de la fenomenul dureros. 
Concentrarea asupra durerii ca 
atare este de natură să provoace 
suferinţe chinuitoare, care, de altfel, 
ar putea fi perfect suportabile. 
Psihoterapia, fixând atenţia pe 
acţiune, iar nu pe senzaţie şi folosind 
metoda distragerii, aduce contribuţii 
importante la diminuarea suferinţei 
inutile şi chiar dăunătoare biologic. 
Oamenii se tem, în primul rând, 
de durere, aceasta fiind o experienţă 
pe care fiecare a trăit-o, cu o intensi- 
tate mai mare sau mai mică şi este 
cunoscută de toată lumea. 
Numeroase studii au pus în evi- 
denţă faptul că, sub influenţa exci- 
taţiei dureroase, se schimbă însuşirile 


fizico-chimice ale sângelui, în mod 
evident în situaţiile de durere cronică. 

Modificările endocrine privind 
secreția internă în condiţii de durere 
constau în secreția de adrenalină de 
către glandele suprarenale, precum şi 
de histamină. 

Sub influenţa durerii se produc 
deplasări în activitatea reflexă şi psi- 
hică, adică se produce creşterea tim- 
pului de latenţă, indivizii devenind mai 
lenți. In scoarţa cerebrală se dezvoltă 
inhibiţia inductivă sau de protecţie, iar 
la nivel ocular se constată midriaza şi 
creşterea presiunii intraoculare. 

Cercetările întreprinse de dr. 
Roger Guilemin, laureat al Premiului 
Nobel pentru medicină, au condus la 
constatarea că în cazul situaţiilor de 
stres creşte şi secreția de endorfine, 
hormoni cerebrali denumiți şi morfine 
naturale. Receptorii endorfinici sunt 
responsabili de modularea sistemelor 
de transmisie a senzației dureroase, 
fiind situat la nivelul membranelor 
celulare. Interceptarea lor este 
urmată de modificări importante ale 
activității celulare, aceşti receptori 
endorfinici fiind constituiți în organism 


ca structuri chimice legate de exis- 
tența unor alte structuri cu care, 
venind în contact, se leagă în mod 
specific, acestea fiind endorfinele. 

Endorfinele şi receptorii lor se 
găsesc în organism ca sisteme natu- 
rale de modulare a senzaţiei dure- 
roase, fiind răspunzătoare de gradul 
diferit de percepţie a senzaţiei 
dureroase. S 

Sănătatea se menţine prin 
căutarea inteligentă a factorilor şi 
situaţiilor care impun o mobilizare ener- 
getică optimă (eustres) şi prin evitarea 
sistematică a agenţilor stresanţi (dis- 
tres). Hans Selye spunea: “Obişnuiesc 
să spun că tratez boala cu tot disprețul 
pe care-l merită, adică nu mă sinchi- 
sesc. Este extraordinar cum lucrurile 
încetează să te deranjeze dacă înveți 
să le ignori atunci cînd nu le poţi schim- 
ba.” (G. Goupil, “Hans Selye. Inţelep- 
ciunea stressului”, p. 115) 


VIRGINIA ILIE, 
Spitalul “Dr. Gh. Marinescu”- 
Bucureşti 

35 DE ANI DE CONTRACGEPȚIE ORALĂ (3) 


cepţiei orale nu s-au limitat nu- 

mai la reducerea dozei. În 
tabelul 1 sunt prezentate motivele 
pentru care este necesară găsirea 
unei noi formule de anticoncepţional 
oral (AO). 


"e ercetările din domeniul contra- 


Tabelul 1 


e Eficacitate 
o Egal sau mai bun decât AO existent 


e Acceptabilitate 
O Îmbunătăţirea controlului ciclului 


NICO P. BRUYNIKS, 


membru al Colegiului Regal de Obstetrică și Ginecologie, 
membru al Facultăţii de Planificare Familială, Olanda 


secundare sunt minime, tinzând către 
zero, femeile se plâng de sângerări 
intermenstruale. 

Cercul din figura 1 reprezintă limi- 
tele în care se poate varia doza unei 
anumite combinaţii de progestogen şi 
estrogen fără a compromite prea mult 


O Mai puţine, dacă nu zero efecte secundare 
O Nici o influenţă asupra greutăţii corpului 


e Siguranţă 
O Nici o influenţă asupra tensiunii 


o Nici o influență (sau echilibru) asupra hemostazei 
O Nici o influenţă (sau minimă) asupra metabolismului lipidelor şi glucidelor 


e Menţinerea avantajelor deja existente ale AO 


Aceste cerinţe se exclud reciproc. 
Eficacitatea pilulei este direct propor- 
țională, deşi nu în mod liniar, cu doza 
de hormoni din pilulă. De vreme ce 
doza de hormoni din prima pilulă era 
foarte mare, folosirea sa a fost asoci- 
ată cu un index Pearl (numărul de 
gravide per 100 femei care au folosit 
ani de zile metoda) foarte scăzut. 
Aceasta a făcut ca cercetările pentru 
o nouă pilulă să fie mult mai dificile. 
Grija pentru siguranţă se concentrea- 
ză pe efectul pilulei asupra hemo- 
stazei, metabolismului lipidelor şi glu- 
cidelor şi asupra tensiunii arteriale. 
Siguranţa pilulei este invers, dar nici 
de data aceasta liniar legată de doza 
de hormoni din pilulă. Deci, de dragul 
siguranţei, reducerea dozei ar trebui 
să fie maximă. Totuşi reducerea dozei 
nu poate fi făcută în mod nelimitat, 
căci eficacitatea va scădea sub nive- 
lurile acceptabile (fig. 7). In ceea ce 
priveşte acceptabilitatea, problema 
este şi mai complicată. Acceptabi- 
litatea pilulei este determinată de 
efectele sale secundare şi de con- 
trolul ciclului. La pilulele cu doze mari, 
un excelent control al ciclului este 
combinat cu o serie de efecte secun- 
dare, aceasta reducând acceptabilita- 
tea. Deşi la doze mici efectele 


eficacitatea, acceptabilitatea sau 
siguranţa. Orice combinaţie în interi- 
orul acestui cerc va reprezenta o pilu- 
lă cu un excelent control al ciclului şi 
eficientă, dar posibil cu unele efecte 
secundare şi un profil de -siguranță 
ceva mai mic decât ar fi de dorit, ori o 
pilulă mai sigură, cu puţine (dacă nu 
fără) efecte secundare, dar cu eficaci- 
tate redusă şi posibile probleme de 


sângerare. De-a lungul anilor au fost 
propuse şi încercate câteva soluţii 
pentru a obţine cele mai bune rezul- 
tate şi ultima încercare încununată de 
succes în domeniul progestogenilor, 
ce continua cercetările din anii 1950 
şi 1960 pentru a reduce efectiv doza 
de steroid din pilulă, fără a compro- 
mite eficacitatea şi controlul ciclului la 
niveluri inacceptabile, a fost introduc- 
erea pilulei trifazice (în 1979). 

Un aspect merită o atenţie deose- 
bită în legătură cu cercetările din do- 
meniul contracepţiei orale. In urma 
numeroaselor studii făcute în legătură 
cu folosirea pilulei, a devenit evident 
faptul că, în afară de riscuri (noncon- 
traceptive), există şi avantaje noncon- 
traceptive ale folosirii pilulei. Printre 
acestea se numără protecţia împotri- 
va cancerului ovarian şi uterin, can- 
cerului de sân, chisturilor ovariene, 
inflamaţiei pelvisului şi gravidităţii 
ectopice. Orice anticoncepţionale 
orale noi ar trebui să menţină aceste 
avantaje noncontraceptive şi, dacă 
este posibil, să le extindă. 


Evoluția modernă 
a anticoncepționalelor orale 


O dată cu introducerea conceptu- 
lui trifazic, se părea că s-a ajuns la 
maximum de reducere a dozei, cu o 
rată de eşec acceptabilă, folosind 
progestogenii aflaţi atunci la înde- 
mână. Totuşi progestogenii respectivi 


Siguranță - acceptabilitate - eficacitate 


Probleme 


de sângerare 


Efecte 
secundare 


Relaţia între doza de steroid şi cerințele contracepției orale. 

erau încă de tip androgenic. O altă 
cale de îmbunătăţire a pilulei a fost 
descoperirea unui nou progestogen. 
Din 1981 au fost introduşi trei noi pro- 
gestogeni: desogestrel, norgestimat 
şi gestoden. Aceste componente au o 
mai puternică acţiune progestogenică 
decât precursoarele lor şi o activitate 
androgenică foarte mică, lucru care 
le-a adus denumirea de “progesto- 
geni selectivi”. Avantajul farmacologic 
care le face unice este că au un efect 
redus sau inexistent asupra nivelurilor 
lipidelor şi lipoproteinelor din plasmă, 
un efect minim asupra metabolismului 
glucidelor şi un efect echilibrat asupra 
hemostazei (stimulare nu numai a 
factorilor de coagulare, dar şi a facto- 
rilor trombolitici). Anticoncepţionalele 
orale combinate care conţin deso- 
gestrel sau gestoden sunt “estro- 
genice” în efectul pe care îl au asupra 
lipoproteinelor plasmei, adică cresc 
nivelurile HDL şi micşorează nivelu- 
rile LDL, deşi relevanţa acestor anti- 
concepţionale orale a indus schimbări 
care nu sunt cunoscute încă. Sunt de 
asemenea lipsite de efectele secun- 
dare tipic androgenice (ten gras, ac- 
nee, îngroşarea vocii etc.) ale vechi- 
lor tipuri de progestogeni. Rezultatul 
global al selectivităţii crescute a noilor 
progestogeni este ilustrat în figura 2. 
La o doză dată selectivitatea crescută 
măreşte eficacitatea, îmbunătăţeşte 
siguranţa şi acceptabilitatea pilulei (o 
mutare a cercului în sus), aceasta per- 
miţând o viitoare reducere a dozei (o 
mutare a cercului la stânga). In acest 
punct este important de amintit că 
activitatea unui medicament nu depin- 
de numai de doza absolută, ci şi de 
potenţa lui, nivelurile în ser după 
ingestie şi proporţia în care medica- 
mentul se leagă de proteinele din ser, 
de vreme ce numai fracțiunea liberă 
va fi farmacologic activă. Chiar între 
cei trei noi progestogeni există dife- 
renţe considerabile în ceea ce priveşte 
aceste proprietăţi farmacologice. 


Viitorul 


Pilulele folosite în prezent, din noua 
generaţie de progestogeni în doză 
mică, sunt atât de sigure, acceptabile 
şi au o rată atât de mică de eşec încât 
va fi foarte greu să fie îmbunătăţite. 
Deşi fabricanţii continuă să caute com- 
ponente şi mai bune ale pilulei, în 
viitorul apropiat nu se aşteaptă o reală 
schimbare, comparabilă cu introdu- 
cerea ultimei generaţii de progesto- 
geni. Totuşi există încă un mare număr 
de femei care nu reuşesc să găsească 
tipul potrivit de anticoncepţional. 
Cercetările prezente din domeniul con- 


tracepţiei hormonale sunt îndreptate 
către găsirea de noi metode potrivite 
pentru aceste femei (“maximising 
method choice”, în traducere - extinde- 
rea la maximum a posibilităţilor de ale- 
gere). Noile formule orale sunt dez- 
voltate cu progestogeni şi estrogenii 
existenţi sau chiar cu alţii noi, mai ales 


acesteia decât eşecuri ale medica- 
mentului propriu-zis. Studiile efectelor 
secundare demonstrează că există o 
descreştere a incidenţei simptomelor 
tradiţional privite ca efecte secundare 
legate de folosirea pilulei. În cazul 
pilulei din zilele noastre, creşterea în 
greutate, un motiv de îngrijorare pen- 

Relația între doza de steroid şi cerințele contracepției orale. 
Efectul noilor progestogeni. 


pentru femeile cu acnee, cu probleme 
de sângerare în folosirea medicamen- 
telor aflate acum la îndemână sau 
chiar oferind protecție împotriva cance- 
rului de sân. (Problema existenței unei 
relații cauzale între folosirea pilulei şi 
cancerul mamar rămâne o problemă 
controversată. Dacă există un oare- 
care efect, de mărire sau micşorare a 
riscului, se pare că este unul neînsem- 
nat.) Se au în vedere şi alte metode de 
administrare, de exemplu inele vagi- 
nale, care eliberează fie numai un pro- 
gestogen, fie numai un estrogen şi un 
progestogen, şi implanturi subdermice. 
Noile metode nonhormonale aflate în 
studiu includ atât imunizarea activă, cât 
şi pasivă. 


Concluzie 


La capătul celor 35 de ani de evo- 
luţie a contraceptivelor orale se află 
pilula microdozată actuală, care are 
un impact minim asupra metabolis- 
mului lipidelor şi glucidelor, un efect 
echilibrat asupra hemostazei, aşa 
cum se reflectă în reducerea drama- 
tică a evenimentelor trombotice aso- 
ciate cu reducerea dozei de estrogen, 
şi nici un efect clinic semnificativ 
asupra tensiunii arteriale. În ciuda 
reducerii dozei, pilula nu a fost nicio- 
dată mai eficientă şi majoritatea “eşe- 
curilor” pilulei sunt mai degrabă 
legate de utilizarea neadecvată a 


tru utilizatoarele pilulei cu doză mare, 
nu mai reprezintă o problemă. Deşi 
aproximativ 25% dintre femei se 
plâng de sângerări (intermenstruale şi 
pătare) după începerea folosirii anti- 
concepţionalelor orale, majoritatea 
acestor probleme se rezolvă în mod 
spontan, fără a fi nevoie de o inter- 
vente sau de schimbarea tipului de 
pilulă. După trei sau patru luni de la 
începerea consumului de pilule, inci- 
denta sângerărilor neregulate la 
femeile care folosesc pilula se află 
sub nivelul celui al neutilizatoarelor în 
cazul majorităţii pilulelor, cu alte 
cuvinte, pilula ajută realmente la 
reglarea ciclului menstrual la majori- 
tatea femeilor, chiar dacă ciclul 
respectiv a fost neregulat înainte de 
folosirea pilulei. 


Traducere şi adaptare: 
LIA DECEI 


Material apărut prin bunăvoința firmei 

An 1685, Newton îl avea ca secre- 
g tar pe Humphrey Newton, care 

locuieşte cu el timp de patru ani, îi 
copiază “Principiile” înainte de a le da 
la tipar, apoi duce prietenilor exem- 
plarele destinate lor drept cadou. De 
la el aflăm că Newton era în acea 
perioadă un om amabil, liniştit şi mo- 
dest, care nu se înfuria niciodată, 
primea rareori vizite şi aproape nu se 
odihnea (era chiar supărat că nevoia 
de masă şi somn îi răpea prea mult 
timp!). Din casă ieşea numai pentru a 
merge la curs, dar cum avea foarte 
puţini studenţi, uneori se întâmpla să 
nu vină chiar nimeni şi atunci se 
întorcea imediat acasă pentru a se 
reapuca de lucru. Se plimba mult prin 
camera sa de studiu, lucra mult, până 
la 2-3 noaptea, şi dormea foarte 


QUI GENUS HUMANUM INGENIO SUPERAVIT 
(Care prin mintea sa depăşea specia umană) 


Lucretius 


(Cuvinte scrise pe statuia lui Newton, ridicată la Trinity College, 1755) 


puţin. Îndeosebi toamna şi primăvara, 
focul nu se stingea aproape niciodată 
în camera sa — avea multe aparate 
de chimie şi folosea creuzete în care 
topea metale. 

Alte “portrete” ale lui sunt mult mai 
puţin măgulitoare — Whiston, contem- 
poran cu el şi succesor la catedră, 
merge până acolo încât este tentat să 
sugereze o asemănare cu “familiara 
antiteză Dr. Jekyll — Mr. Hyde”, deşi 
“se leapădă” imediat de o asemenea 
idee. Oricum, îl descrie ca un nevrotic 
iritabil, “de cel mai de temut tempera- 
ment”. (Şi aici nu se poate să nu fi 
jucat un rol şi ignobilele sale certuri şi 
atitudini privindu-i pe Hooke, Leibniz 
sau Flamsteed — astronomul regal.) H 
vede însă, e drept, ca un “om de 
ştiinţă experimentală şi gânditor 


matematic impecabil — o combinaţie 
de alchimist, medic amator şi teo- 
log...”, a cărui pasiune supremă în 
viaţă a fost teologia. 

Şi iată că apare pentru prima oară 
această latură atât de necunoscută 
(încă) a vieţii şi creaţiei sale: alchimia. 
De altfel, cea care i-a influenţat pro- 
babil în mare măsură temperamentul, 
afară de antitrinitarismul său. Acest 
din urmă aspect este relativ clar: 
Newton a renunţat încă de la o vârstă 
fragedă la credinţa obişnuită în 
Sfânta Treime. Era, într-un fel, un 
monoteist de tipul ideilor din şcoala 
lui Maimonide, iar convingerile sale 
nu aveau o bază raţională, ci porneau 
de la ideea că scrierile revelate nu 
ofereau de fapt o bază pentru doc- 
trine trinitariene, de dată mult ulte- 
rioară: Dumnezeu era Unul singur! 
Antitrinitarismul său a fost cumplitul 
secret al lui Newton. El s-a luptat 
îngrozitor să-l ascundă. De aceea a 
refuzat Ordinele Sfinte şi nu a schiţat 
nici un gest când succesorul său, 
Whiston, a fost obligat să părăsească 
şi catedra şi Universitatea, pentru că 
a făcut publice vederi care erau şi ale 
lui Newton. Pentru aproape întreaga 
lume, în general, el şi-a luat secretul 
cu el în mormânt. Doar cei care i-au 
deschis pentru prima oară cuferele cu 
manuscrisele sale secrete l-au aflat şi 
s-au îngrozit. Incă şi mai dificil de luat 
în considerare au fost însă aplecările 
sale alchimice. De aceea ne vom opri 
imediat asupra lor. 


NEWTON ȘI ALCHIMIA 


“Cele mai adânci instincte ale sale 
erau oculte, ezoterice, semantice 
— cu o profundă retragere din fața 
lumii... un solitar învăluit şi 
consfințit, urmându-şi studiile 
printr-o intensă introspecţie, cu o 
forță mintală probabil niciodată 
egalată.” 

John Maynard Keynes 


1 200 000 

Acesta este, după Richard West- 
fall (articolul se numeşte “Newton şi 
alchimia” şi a apărut în “Mentalităţi 
ştiinţifice şi oculte în Renaștere”, 

Cambridge University Press, 1984), 
numărul cuvintelor care ne-au rămas 
de la Newton despre alchimie! Marele 
economist John Maynard Keynes, 
autorul unui extraordinar articol, intitu- 
lat “Newton, omul”, dă o estimare 
apropiată: peste un milion. Mai mult, 
în 1958, în monumentala sa “Istorie a 
magiei şi a ştiinţei experimentale”, 
Lynn Thorndyke prezintă însăşi legea 
gravitaţiei universale ca pe o “formulă 
magică”. Elementul “irațional” este 
“descoperit” chiar şi în opera sa 
ştiinţifică, încă din timpul vieţii lui, mai 
ales de oamenii de ştiinţă de pe conti- 
nent - Newton introduce o “virtute 
gravifică” - reproşându-i-se că prin 
intermediul teoriei sale a gravitaţiei 
universale deschide poarta pentru 
pătrunderea ocultului în ştiinţă (cum 
să concepi altfel ideea că două mase 
se pot atrage “la distanță”?!). Şi dacă 
mai adăugăm la aceasta convingerea 
sa în realitatea transmutaţiei meta- 
lelor, “Observațiile asupra profeţiilor 
lui Daniel şi Apocalipsei lui loan”, 
omniprezenţa lui Dumnezeu, afirmată 
chiar în scolia generală la “Principii”, 
invocarea “cauzelor finale” sau chiar 
convingerea sa că însăşi legea care 
i-a adus celebritatea nu este decât o 
redescoperire, ne putem face o idee 
asupra impactului, nedumeririi şi, 
probabil, nemulțumirii unora la adresa 
acestei laturi atât de puţin cunoscute 
încă a activităţii sale. Nu avem loc şi 
nici nu este potrivit să vă încarc cu 
prea multe amănunte privind acest 
subiect — în fond, ceea ce îmi doresc 


este să vă arăt că Newton, de exem- 
plu, dar şi mulţi alţi mari oameni de 
ştiinţă nu au fost nici pe departe per- 
sonalităţile simple şi liniare pe care 
ne-am obişnuit să le vedem. Şi să vă 
invit astfel să căutaţi să le descoperiţi 
singuri! Mi-aş mai dori totuşi câteva 
observaţii, sub forma unei “Note 
finale” la acest paragraf. 


Notă finală 
“Alchimia lui Newton este legătura 
istorică între ermetismul Renaşterii şi 
chimia şi mecanica raționale ale secolu- 

lui al XVIII-lea.” 
(B.J. Dobbs, “The Foundations of 
Newton's Alchemy”, 
Cambridge University Press, 1975) 
Poate ar trebui să ne detaşăm 
puțin de acest subiect şi să conside- 
răm cu un plus de neutralitate “cazul 
Newton”. O anume stupefacție s-a 
datorat totdeauna faptului că este 
(sau pare) greu de acceptat ca un 
acelaşi om de ştiinţă (şi lui Newton 
această calitate nu i se poate refuza!) 
poate să recurgă la o filozofie, cum o 
numeşte Pierre Thuiller, “arhaică” şi 
în acelaşi timp să se bazeze pe expe- 
rienţele cele mai riguroase. Dar este 
chiar aşa? După un bine cunoscut 
matematician, W. Guttinger, există 
două metode adevărate (genuine) de 
cunoaştere — analogia şi intuiţia. Cred 
că putem adăuga şi o a treia: revela- 
ţia, care se deosebeşte esenţial de 
intuiţie prin faptul că ea nu cere o pre- 
gătire prealabilă (să-i spunem “de 


EVENIMENT EDITORAL 


Am anunţat, încă de acum 
trei luni, că vom publica o carte 
deosebită. Ne face plăcere să 
| vă informăm că lucrarea "Întâl- 
niri cereşti", scrisă de doi mate- 
maticieni de talie mondială, 
Philip Holmes şi Florin Diacu, 
poate fi găsită în librării (editura 
noastră a luat-o înaintea celei 
americane, care va scoate va- 
“| rianta în limba engleză abia în 
toamnă). Trebuie să subliniem 
că această performanţă nu ar fi 
fost posibilă fără sprijinul mate- 
rial pe care ni l-a oferit Aso- 
ciația Oamenilor de Afaceri din 
România. Poate că a venit, în 
sfârşit, momentul în care oame- 
| nii cu bani înțeleg că nu vor mai 
| avea ce face cu ei dacă nu vor 
| sprijini şi material, nu numai cu 
vorbe, ştiinţa. Deocamdată nu 
vom face alte comentarii 


specialitate”) pentru a se realiza. Or, 
într-o mare măsură, toate acestea trei 
se regăsesc, într-o formă sau alta, la 
baza spiritului cercetării alchimice. 
(Unii vor spune chiar că, vorbind fără 
patimă despre un asemenea subiect, 
se poate avea în vedere o adevărată 
“educaţie” alchimică!) Diferenţa între 
un alchimist, să-i spunem autodidact, 
şi un om cu pregătire ştiinţifică apare 
în momentul în care se pune proble- 
ma evaluării cunoaşterii achiziţionate. 
Aici intervine definiţia a ceea ce am 
putea numi atitudinea ştiinţifică, a 
cărei bază este nu atât o anume 
logică în abordarea raţională a unui 
fenomen, ci grija de a asigura repeta- 
bilitatea experimentului, fără de care 
orice act de cunoaştere ştiinţifică 
devine o proprietate personală care, 
oricât de valoroasă, este inaccesibilă 
restului lumii. Mistica omului de ştiin- 
tă? Dacă ne vom mărgini să expe- 
diem această calitate, ca pe vremuri, 
la o trăsătură de caracter a omului de 
ştiinţă care trebuie respinsă de plano, 
atunci nici nu avem ce să discutăm. 
Dacă însă vom apela la sensul pro- 
fund al noţiunii, cel de înţelegere, de 
descifrare a misterului, atunci lucrurile 
se pun cu totul altfel. Din acest punct 
de vedere, Newton şi o dată cu el 
imensa majoritate a adevăraţilor 
oameni de ştiinţă se înscriu în acea- 
stă categorie, lucru ce nu le scade cu 
nimic nici prestigiul, nici seriozitatea 
descoperirilor. 


ANDREI DOROBANŢU 


asupra cărții (cei ce doresc pot 
citi câteva fragmente din ea în 
numerele trecute ale revistei 
noastre). Dacă vreţi să o aveţi 
în bibliotecă puteţi să o coman- 
dați la redacţia noastră. Dintre 
cei care au făcut-o până acum 
câțiva au câştigat câte un. 
exemplar gratuit. Aceştia sunt: 


Marian Chechelus 
Constanţa 


Liviu Comardicea 
Perşani 


Mihai Cristea 
Baia Mare 


Traian Huțiu 
Arad 


Daniel Pârvu 
Arad 


AUGUST 1996 


AUGUST 1996 


Alt basm matematic 


e mult, tare de mult, pe pă- 
D mânturile roditoare ale Rate- 
niei, trăia un calif înțelept, iubit 

şi stimat de toți supușii săi. 
Cunoscând caracterul războinic al 
țării vecine şi de teama unui război, 
califul i-a cerut într-o zi arhitectului său: 
- Dragă Kitab, mi-e frică de guver- 
natorul Sanjair. Cred că ne va 


celelalte, în care să se poată retrage 
şi odihni. Şi aş mai vrea să fie cât mai 
aproape de al meu! 


- Dar... 


Dând o mână de ajutor arhitectului 
Kitab, aţi putea continua povestea 
până la sfârşitul ei, care sună cam aşa: 

“... Şi apăraţi de ziduri groase, 


declara război. Cum ştii, țara noastră 
este înconjurată de munţi. Aş vrea să 
construiesc în vârful muntelui Jibal o 
fortăreață, unde să putem să ne 
apărăm. Fortăreaţa va trebui să aibă 
cinci ziduri groase, zece turnuri rezis- 
tente, câte patru pe fiecare zid! 

- Dar, zice arhitectul, patru turnuri 
ori cinci ziduri fac douăzeci de turnuri! 

- Aşa-i, recunoscu califul, dar 
douăzeci de turnuri ar cere prea mulţi 
soldaţi! 

A doua zi, Kitab se prezentă cu 
un plan (fig. 1). 


- Dacă vom fi încercuiți, vom fi 
atacați din toate părţile în acelaşi 
timp. Cred că îţi dai seama, Kitab, că 
măcar un turn, turnul de comandă, 
trebuie să fie protejat de celelalte, îi 
recomandă cu blândeţe califul. 

După altă noapte de nesomn, 
arhitectul aduce triumfător planul 
următor (fig. 2). 


- lartă-mă Kitab, dar bătrâneţea şi 
grijile îşi spun cuvântul. Am uitat ce 
era mai important. Prea iubitoarea 
mea soţie, cu care-mi împart necazu- 
rile şi bucuriile de peste treizeci de 
ani, merită şi ea un turn protejat de 


conduşi cu înţelepciune, locuitorii 
Rateniei au respins până la urmă 
atacul armatelor lui Sanjair. lar Kitab, 
pentru fortăreaţa făcută întocmai cum 
i-a cerut califul, a primit-o în dar de 
soţie pe cea mai frumoasă dintre fii- 
cele acestuia. Şi-au trăit până la 
adânci bătrâneţe în bunăstare şi feri- 
cire în minunata lor ţară: Ratenia.” 


IOAN DĂNCILĂ 


CONCURS ST 


Soluţia problemei de mai 
sus constituie subiectul 
unui nou concurs al revistei 

ŞTIINŢĂ ŞI TEHNICĂ. Cei 

- care se vor încumeta să o 
rezolve au posibilitatea să 
câştige un premiu de 50 000 
de lei, dacă vor expedia 

„soluţiile până la data de 15 
octombrie 1996 (evident, în 
cazul mai multor soluţii co- 

„recte, câştigătorul va fi sta- 
bilit prin tragere la sorţi). 
Credem că ar fi bine să ne 
trimiteţi, cu această ocazie, 
şi câteva dintre opiniile dum- 
neavoastră asupra conţinu- 
tului revistei noastre. Vă 

urăm succes! 


ali... circular 


jucăm şah. Toţi, dar absolut toţi, 

ştim bine - sau mai puţin bine, dar 
ştim - regulamentul jocului pe cele 64 
de pătrăţele ale unei table de şah. 

Dar şahul jucat pe o tablă de joc cir- 
culară? Puţină lume a auzit despre 
acest joc şi extrem de puţini oameni 
l-au jucat. 

Fiecare dintre noi putem să ne 
confecţionăm o astfel de tablă de joc 
care poate fi o alternativă a celei cla- 
sice. O alternativă atrăgătoare, pe 
care o putem avea citind (şi aplicând) 
ceea ce ne descrie Robert L. Linnekin 
din oraşul Danvers, statul Massachus- 
sets, inventatorul acestui tip de şah 
(Circular Chess, brevet de invenţie nr. 
4553756, SUA). 

Şahul circular poate fi jucat cu un 
set de piese convenţionale, incluzând 
numai un set de pioni, sau cu un set 
modificat de piese de şah, incluzând 
un dublu set de pioni. 

Alt obiect al invenţiei este asigura- 
rea unei forme de şah circular care 
necesită o mai mare specializare şi 
concentrare din partea unui jucător 
de şah talentat. 

Figura 1 este o vedere de sus a 
şahului circular, ilustrând şi modul în 


T o, dar absolut toți, am jucat sau 


care se aşază setul de piese de şah 
obişnuit, dar şi setul modificat care 
cuprinde un număr dublu de pioni. 
Figura 2 prezintă modul în care 
piesele principale, altele decât pionii, 


pot fi mutate în direcţii opuse în timpul 
atacului şi apărării. 

Tabla de joc are 14 zone (sectoare 
de cerc), împărţite în porţiuni colorate, 
alternativ, în alb şi negru. 

Liniile groase separă sectoarele în 
care se aşază piesele principale: R - 
turnurile (rooks - în engleză); N - caii 
(knights - cavaleri, în engleză); B - 
nebunii (bishops); K - regele (king) şi 
Q - regina (queen). P -pionii (pawns) 
sînt dispuşi pe un rând, ca la şahul 
obişnuit (un set de pioni) sau se 
foloseşte un set dublu de pioni P, aşa 
cum rezultă foarte clar din figură. 

Regele (K) poate fi, desigur, mutat 
un pătrat în orice direcţie şi nebunii 
(B) pot fi mutaţi în orice direcţie pe o 
diagonală de aceeaşi culoare (diago- 
nala este curbă la şahul circular). 

Caii se mişcă, după regula cunos- 
cută, fie două spaţii înainte şi un spa- 
tiu lateral, fie un spaţiu înainte şi două 
spaţii lateral. Caii pot fi mutaţi înapoi 
sau lateral, păstrând aceeaşi regulă. 

Turnurile (R) se pot deplasa pe 
zonele concentrice sau în lungul celor 
radiale. Şi desigur regina (Q) poate fi 
mutată fie ca un turn, fie ca un nebun. 

Şahul circular asigură o alterna- 
tivă plăcută a şahului cunoscut de 
toată lumea. 


PETRU COSTINESCU 

= JOCURI ` 


Bye DOOM-mania 
Welcome QUAKE-mania 


luţie în domeniul jocului, graficii şi, de ce nu, al mo- 

dului în care sunt gândite jocurile. Nopți de nesomn 
şi zile de nelinişte au dus, evident, la apariţia unei veritabile 
grămezi de “Doom-like games”, cum ar fi Virtuoso, Heretic, 
Dark Forces, Hexen, Rise of the Triad şi a multor altora, ca 
de altfel şi a continuărilor Doom-ului: Doom 2 şi Ultimate 
Doom. Nu se poate spune că toate aceste jocuri au fost 
bine gândite şi executate, multe dintre ele vizând doar 
cuvintele cu “b”: beneficiu, bani şi neîncercând nicidecum să 
se ridice peste cel ce până acum putea fi numit regele tutu- 
ror jocurilor (şi nu sunt eu cel ce spune asta). 

De ce până acum? Deoarece deja Quake nu mai este 
un miraj, un proiect care ar putea cândva să fie finalizat. 
Quake este o certitudine. Deja pe Internet se poate găsi 
versiunea beta-deathmatch şi versiunea shareware a jocu- 
lui, iar probabil că în curând în magazine se va găsi şi jocul. 
Mai mult ca sigur se va găsi şi la noi, însă evident la acele 
preţuri gigantice bine umflate de cei ce se ocupă cu acest 
comerţ. 

Deşi se presupune posibilitatea lansării Quake-ului pe 
un 486, este puţin probabil să te poţi bucura de el pe ceva 
mai jos de Pentium. 


Cam despre ce ar fi vorba 


Quake este un joc de acţiune în 3D, conţinând anumite 
elemente de role-play. Neapărând încă, este normal ca 
producătorii să se eschiveze şi să lase scopul jocului încă 
sub semnul întrebării. Singurul lucru cert este că te afli 
într-un loc asemănător cu un castel medieval, unde trebuie 
să faci bucăţi cam tot ceea ce întâlneşti în cale. 

Fiind făcut de aceeaşi firmă ca şi Doom, era de visat 
să conţină un 3D engine asemănător cu acesta, însă evi- 
dent cu câteva îmbunătăţiri. 

Prima şi cea mai substanţială adăugire o reprezintă sis- 
temul 6DOF. Dacă aţi ratat unul dintre numerele anterioare 
ale revistei, atunci voi explica din nou ce înseamnă 6DOF. 6 
Degrees of Freedom (6DOF) reprezintă un “ceva” capabil de 
a capta în orice moment coordonatele mişcării în 3D (x,y,z) 
şi orientarea în acest spaţiu. (După această explicaţie a tre- 
buit să mă întind în pat cam 10 minute pentru a putea conti- 
nua articolul.) 

Un nou pas spre jocul cel mai realist îl constituie (cum 
puteţi vedea şi din poze) monştrii, care în Quake sunt creaţi 
din poligoane şi sunt în 3D, ceea ce îmi aduce puţin aminte 


A tunci când Doom a apărut s-a considerat a fi o revo- 


ae 


dE 

de seria “Alone in the Dark”, însă nu ca un termen de com- 
paraţie care să pună în umbră aceste hidoase creaturi. 
Pentru a fi cât mai reali când sunt împuşcaţi, monștrii nu se 
transformă subit într-o masă de carne fără cap şi fără coadă, 
ci cad, încearcă să se sprijine sau pur şi simplu când cad de 
la etaj se rostogolesc în aer. Putea fi mai realist? 

Dacă aţi visat vreodată că aveaţi o puşcă în mână şi aler- 
gaţi prin diferite locuri (cu excepţia discotecilor), masacrând 
tot ce vă ieşea în cale, vă aduceţi aminte să fi auzit muzica? 
Cu siguranţă nu, ceea ce i-a făcut şi pe cei de la ID să 
scoată de pe fundal muzica, lăsând numai efectele sonore, 
un lucru cum nu se poate mai lăudabil. Bineînţeles că nici 
FX-ul nu a fost neglijat, sunetele fiind mult mai clare (în sen- 
sul că închisul unei uşi nu mai seamănă cu lătratul unui 
câine), iar ca un fapt interesant, în Quake, pe măsură ce te 
apropii de sursa care produce sunetul, acesta devine mult 
mai clar şi mai tare, evidențiind apropierea. (În Doom, auzeai 
un sunet la acelaşi nivel atât atunci când erai în cameră cu 
cel ce îl făcea, cât şi atunci când erai la distanţă mare de el.) 

Este bine de ştiut că în Quake lava nu te mai pârleşte, ci 
te arde şi, de asemenea, aici se poate întâlni cel mai realist 
sistem de înot existent în jocuri de acest tip. 

Un nou pas spre tărâmul real a fost făcut prin adăugarea 
opţiunilor de privit (sus, jos) şi de sărit. A fost desființată tasta 
pentru uşi sau trape, acestea deschizându-se când de 
apropii de trigger-ul care în Doom trebuia acţionat. Ca un 
bonus, dacă se poate considera aşa, au fost puse la 
dispoziţia jucătorului 6 moduri complet diferite de a muri 
(dacă asta încântă pe cineva în mod deosebit). 


Deşi Quake se desfăşoară într-un loc izbitor de 
asemănător cu un castel medieval, armele nu sunt nici pe 
departe în consens cu locul, ele ţinând mai mult de un film 
SF: Shotgun, Nailgun, Super Shotgun, Super Nailgun, 


o MM 


JOCURI ÎN REȚEA ŞI 10+1 MODURI 
DE A NU DORMI TOATĂ NOAPTEA (2) 


6. Command & Conquer 


Este indiscutabil cel mai bun joc al 
anului 1995 şi cel mai bun joc de 
strategie, care se poate juca prin 
orice fel de conectare. Alături de 
jucătorii humanoizi, calculatorul poate 
alătura la jocurile în reţea şi propriii 
săi jucători, ducând la sporirea difi- 
cultăţii şi atractivităţii totodată. Foarte 
spectaculos este oricând un remediu 
bun pentru o persoană calmă, care 
doreşte a ajunge la un grad de ener- 
vare foarte avansat (asta dacă nu 
poate câştiga, evident). Filmuleţe 
superbe, efecte sonore remarcabile şi 
design de top. Două CD-uri, două 
idei: Command & Conquer. 


Posibil prin: modem; 
reţea; 
cablu serial. 


Scor: 95% 
7.. Transport Tycoon 


Pentru oricine doreşte să constru- 
iască kilometri de şine de tren, zeci 
de autobuze şi sute de hangare, 
aceasta este soluţia ideală. Pentru 
cine este mai “rapid de mouse” şi mai 
strălucit ca inteligenţă, jocul se va 
dovedi foarte atractiv. Pentru cei ce 
se plictisesc repede de acelaşi lucru 
nu este nici pe departe recomandat. 
Comic este faptul că nu de puţine ori 
portretul pe care ţi-l generează calcu- 
latorul este unul foarte asemănător cu 


Dănuţ Lupu. Nu uitaţi, jocul este de 
foarte lungă durată. 


Posibil dn cablu serial. 
Scor: 80 


8. Actua Soccer 


Cel mai bine realizat joc de fotbal 
este desigur creat şi pentru reţea. 
Fiind conceput special pentru PC şi 
considerat cel mai realist simulator de 
acest gen, Actua oferă pasionaţilor o 
desfăşuare aproape impecabilă, care 
nu suportă prea multe critici. Un mare 
defect este cel al portarilor, fiinţe sor- 
tite aici unei stări de umilinţă totală, 
aflându-se într-o permanentă încer- 
care de a nimeri mingea care, buclu- 
caşă cum e, intră nu de puţine ori în 
poartă, fiind trimisă chiar de la centrul 
terenului. In rest, mai nimic de 
reproşat. 

Posibil prin: rețea. 


Scon: 90% 


9. Virtual Pool 


Cel mai realist biliard de pe acest 
Pământ, după cel mai puţin virtual şi 
mai mult real, V-Pool îţi oferă un ceva 
nu atât de atractiv. De ce? Pentru că 
atunci când vrei să-ţi învingi prietenul 
la o bilă îi dau un telefon şi-l chemi 
într-o sală de biliard. Pentru 
adevărații jucători de biliard însă, 
acest joc nu are frontiere, iar deviza 


lor este: “Dă-i cu bila până la epuizare”. 
Personal aş opta pentru orice alt joc 
de reţea, numai pentru acesta nu. 


Posibil prin: modem; 
cablu serial. 


Scor: 85% - ca joc 
Scor: 60% - ca joc de rețea 


10. Formula 1 Grand Prix 1&2 


Ăsta da joc. Un all time best F1GP 
depăşeşte la orice oră ca atractivitate 
Indycar sau Nascar Racing. Foarte 
realist, apreciat chiar de marii piloţi de 
Formula 1, F1GP îţi dă tot ceea nu ti-ar 
putea da alt joc de curse. Ai plăcerea 
conducerii maşinii după propriile con- 
vingeri, frână manuală şi un nivel de 
realism foarte ridicat, care îţi arată clar 
avantajele jucării unui joc în reţea. Ce 
este victoria în faţa unui jucător al 
calculatorului şi doborîrea unui record 
după altul, când poţi avea adevărata 
competiţie “vie”? 

Posibil prin: modem; 

reţea; 
cablu serial. 


Scor: 90% 


10+1 
Cea de-a 10+1 metodă este aceea 
pe care o vedeţi şi în pagină... Staţi 
lângă Știință şi tehnică şi citiţi, citiţi... 
Posibil: fără prea mare efort 


Scor: 100%. 


Dacă nu sunteţi mulţumit de grafică, sunet sau monştri, 


Rocket Launcher, Grenade Launcher, Lightning Gun şi 
Super Lightning Gun. Ultimele două menţionate nu sunt 
implementate în versiunea shareware, însă se aşteaptă 
prezenţa lor când jocul va fi finalizat. 


atunci aflaţi că joculeţul pe nume Quake vine cu limbajul 
său de programare, care propriu-zis dă resurse nelimitate 
în privinţa posibilităţii modificării jocului. 

Versiunea beta-deathmatch a Quake-ului o puteţi găsi 
şi lua de pe Internet de la ftp.idsoftware.com, unde zace 
sub numele de QTEST1ZIP. 

De asemenea, dacă aveţi o problemă cu cititul paginii 
de jocuri direct din revistă, aceasta vă este pusă la dis- 
poziţie (ca şi cele din numerele anterioare), pe Internet la 
http:/www.Ibi.sfos.ro/-fox/index.html. Pagina este încă sub 
formă de şantier, aşa că vă rog fiţi îngăduitori. Cu toată 
stima şi ne revedem în numărul viitor. 


Pagini realizate de CAMIL PERIAN 


AUGUST 1996 


AUGUST 1996 


| GHID VETERINAR | VETERINAR 


5.0.5. NATURA 


urma reacției proprietarului unui 

câine care suferise două fracturi 
grave şi, după scoaterea tijelor, avea 
nevoie de un tratament recuperator. 
l-am recomandat drept cea mai bună 
metodă de recuperare înotul, mai 
ales că prietenul nostru, câinele, este 
mare amator, în general, de apă. 
Reacţia a fost promptă şi uşor vio- 
lentă: unde poate înota câinele meu, 
pentru că bani pentru mers la mare 


i deea acestor rânduri mi-a venit în 


nu am? Nici o problemă, i-am răs-“ 


puns eu, Capitala noastră e înconju- 
rată de lacuri şi acum, în plină vară, 
apa este caldă, plăcută pentru înot. 
Dar cu poluarea cum rămâne? Dacă 
oamenii nu mai au voie să facă baie 
în lacuri, oare câinii suferă mai puţin, 
sunt mai puţin expuşi pericolului pro- 
dus de microbii putrefacţiei, de ciu- 
percile microscopice etc.? Recunosc 
că pierdusem total din vedere că nici 
noi, nici copiii noştri, nici câinii noştri 
nu ne mai putem bucura de minunea 
pe care o reprezentau lacurile din 
jurul Bucureştiului. Zecile de ştranduri 
care erau pe malurile lacurilor au 
dispărut şi nici locuitorii satelor rive- 
rane, pe care i-ai crede mai puţin 
informaţi, nu mai fac baie în lacuri. 

Lacurile sunt acum pustii, nu mai 
zboară mingi deasupra lor, nu se mai 
aud glasurile vesele ale copiilor, nu 
mai vezi înotători fericiți să străbată 
apa curată şi caldă. Cum a putut să 
se distrugă aşa o minune sub ochii 
nepăsători ai oamenilor, ai biologilor, 
ai medicilor? Este absolut inexplica- 
bil. Ideea că “apa înghite tot” a fost 
fără milă aplicată. S-au deversat în 
lacuri reziduuri industriale, reziduuri 
de la crescătoriile de animale, 
cadavre de câini, de pisici, de cai şi 
foarte mult gunoi de grajd. 

Ţăranii care au redevenit crescă- 
tori de animale au uitat că gunoiul de 
grajd fermentat este cel mai bun 
îngrăşământ pentru pământ, cu con- 
da ca el să fie pus în platforme 
unde fermentația se face la 70°C, 
ceea ce distruge microorganismele. 
Dar ei aleg cu dezinvoltură soluţia 
cea mai simplă; cumpără saci cu 
îngrăşăminte chimice, pe care le răs- 
pândesc fără milă în grădinile de 
zarzavat, iar gunoiul de grajd îl arun- 
că în apele primitoare ale lacurilor şi 
asta sub ochii indulgenţi sau nevă- 
zători ai primarilor vechi aleşi sau nou 
aleşi. N-am auzit ca vreunul din con- 
ducătorii satelor să ia o măsură 


împotriva celor care aruncă ceva de 
valoarea aurului în apele liniştite ale 
lacurilor, pe care astfel le distrug. 
Poate că va trebui, aşa cum, teoretic, 
există o pază a cetăţenilor şi a par- 
curilor, să fie şi o pază a lacurilor. Se 
sancţionează intrarea unui câine viu 
în anumite locuri, dar nimeni nu 
pedepseşte aruncarea unui câine sau 
a unui cal mort într-un lac. 
Nefolosind îngrăşămintele natu- 
rale, lucru mai complicat, legumicul- 
torii sunt obligaţi să folosească îngră- 
şăminte chimice pentru a avea legu- 
me competitive pe piaţă. Doamnele, 
specialiste la cumpărături, aleg întot- 
deauna legumele cele mai mari, cele 
mai arătoase, negândindu-se câte 
substanţe chimice nocive introduc în 
organismul membrilor întregii familii o 
dată cu hrana zilnică. Rădăcinoasele 
îndeosebi, pe care le dau des copiilor 


SÉ 


Poșta redacției | 


Valeria Popescu, din Ploieşti, ne întreabă care este cauza bolilor de piele 


şi câinilor, sunt adevărate depozite de 
chimicale nocive. Presa, care descrie 
cu mare lux de amănunte toate vio- 
lurile, pierde foarte puţin timp pentru 
descrierea modului în care este vio- 
lată sănătatea noastră, sănătatea 
apelor şi a pământului. Avem dreptul 
şi libertatea de a ne putea apăra de 
agresiunea omului asupra naturii şi 
implicit asupra noastră. 

Se folosesc nenumărate pesticide 
pentru distrugerea dăunătorilor, care 
ajung în organismul omului şi al ani- 
malelor şi, prin consumul cărnii anima- 
lelor, din nou în organismul omului. 

Ne-am obişnuit să mâncăm orice 
fără teamă. Oficiul de Protecţie a 
Consumatorilor are o grijă deosebită 
ca termenele de valabilitate să nu fie 
depăşite, ceea ce este foarte bine, dar 
nu se preocupă deloc de conţinutul în 
chimicale al alimentelor consumate. 

Toate medicamentele produse în 
vest au o notiţă imprimată pe ambalaj 
care arată clar după cât timp de la 
administrarea medicamentului res- 
pectiv se poate consuma laptele sau 
carnea animalului tratat. Mă întreb 
dacă la noi în ţară a existat un singur 
caz când laptele provenit de la o vacă 


A 


la câini, boli însoţite de căderea părului, mâncărimi şi uneori de apariţia de zone 


inflamate şi cu puroi. 


Domnia sa întreabă de ce sunt atâţia câini bolnavi prin parcuri, unii tunşi şi 


trataţi, alţii nu. Despre ce este vorba? De când este cald am primit multe scrisori 
de la cititori în legătură cu acest subiect. A venit vremea să le răspund tuturor pe 
larg, dată fiind frecvenţa acestor boli, din păcate din ce în ce mai des întâlnită, 
mai ales vara. 

Cea mai frecventă boală de piele întâlnită la câini este demodecia, produsă 
de un parazit, numit Demodex canis, care trăieşte în foliculul pilos şi în glanda 
sebacee. Este interesant de semnalat că în ultimii ani s-au schimbat complet 
epidemiologia şi răspândirea acestei boli. Cu ani în urmă, boala era rară, două- 
trei cazuri pe lună, era frecventă în special la câinii tineri şi mai des întâlnită la 
câinii cu păr scurt şi la câinele Ciobănesc german. Acum, la fiecare cabinet apar 
patru-şase cazuri pe zi şi la câini de orice vârstă şi orice rasă. 

Agentul etiologic al bolii este cunoscut de mult timp; Demodex canis este un 
acarian, din aceeaşi familie cu paraziţii care produc râia, dar, spre deosebire de 
aceştia, trăieşte în mod normal în pielea câinelui. Devine însă patogen, adică 
produce boala numai când acţionează factorii favorizanţi apariţiei maladiei. 
Dintre aceşti factori favorizanţi sunt cunoscuţi doar o parte. Predispoziţia pentru 
această boală se transmite pe linie maternă, motiv pentru care femelele care au 
demodecie este bine să fie excluse de la reproducție. Alt factor favorizant al 
apariţiei demodeciei este scăderea rezistenţei organismului, care duce la 
prăbuşirea imunitară. Cel mai incriminat factor favorizant în ultimul timp îl 
reprezintă radiaţiile, care stimulează înmulţirea parazitului. 

Patogenia demodeciei canine este incomplet cunoscută. Studiile recente au 
stabilit că în fapt generalizarea bolii se datorează unei depresiuni imunitare. 

Semnele clinice ale demodeciei se caracterizează printr-un polimorfism 

tratată cu cloramfenicol să se arunc . 
la canal după atâtea zile cât scrie în 
prospect. Acestea sunt subiecte 
asupra cărora presa păstrează o 
tăcere totală, probabil că le consideră 
neinteresante, dar de care totuşi 
lumea este interesată. 

Normal ar fi să existe un buletin al 
stării “de sănătate” a lacurilor; poate 
mai există totuşi un lac unde se poate 
înota, iar dacă nu există nici unul, 
oamenilor trebuie să li se atragă 
atenţia mai ferm. 

Tot proprietarul unui pacient m-a 
întrebat dacă faptul că administrează 
câinelui, o dată cu hrana, excremente 
de şobolani îi este dăunător. De data 
asta am înţeles foarte repede. Orezul 
este folosit frecvent în hrana câinilor 
şi i-am spus, deşi îi complică puţin 
menajul, că este de dorit să se 
aleagă orezul pentru câini, ca şi cel 
pentru om, înainte de folosire. Toate 
gospodinele - purtătoare de ochelari 
sau nu - ştiu că orezul care se vinde 
în comerţul particular sau de stat 
conţine o cantitate mare de excre- 
mente de şoareci şi mai ales de 

un bob de mei, acum trebuie să 
punem mâna direct pe excremente 
pentru că alesul se face numai cu 
mâna. Şi ne mai întrebăm de unde 
apar atâtea boli ciudate. Cred că nici o 
gospodină nu alege orezul cu mănuși, 
deşi aşa ar trebui. N-am auzit ca 
Oficiul de Protecţie a Consumatorilor 


să fi observat că fiecare pungă de orez 


şobolani. Inainte, orezul se alegea 
conţine 10-15 excremente de şobolan; 


pentru a îndepărta vreo pietricică sau 


spectaculos. Există forme localizate cu evoluţie benignă, cu depilaţii circulare pe 
cap şi pe picioare. Aceste forme, tratate la timp, sunt uşor curabile. Există forme 
explozive, cu erupții pe tot corpul, care se acoperă cu cruste, părul cade, iar 
pielea se înroşeşte. Această formă este cunoscută şi sub denumirea de râia 
roşie a câinelui. 

Iniţial, manifestările clinice sunt discrete: doar smocuri de păr se ridică şi, 
dacă le tragem, se elimină uşor şi dedesubt rămâne o zonă acoperită de cruste. 

În formele generalizate, animalul miroase foarte urit datorită faptului că glan- 
dele sebacee parazitate secretă un exces de sebum (de grăsime) care se 
oxidează şi exhală un miros foarte neplăcut, rânced. 

Uneori apare o combinaţie de dermatoză alergică cu demodecie; în acest 
caz, pruritul este foarte violent şi tratamentul trebuie asociat cu antihistaminice 
(Romergan, Feniramin, Peritol etc.). 

Foarte frecvent în ultima vreme se semnalează demodecia câinelui bătrân, cu 
îngroşarea puternică a pliului pielii (pielea devine ca de elefant, cu fire rare de păr, 
acoperită de cruste). Pe abdomen apar frecvent puncte negre (comedoane). 

Deseori, o demodecie netratată se infectează cu stafilococi şi apar pustule 
care se sparg şi din care curge sânge amestecat cu puroi. In aceste cazuri, 
tratamentul specific trebuie precedat de un tratament cu antibiotice, cele mai 
bune rezultate dându-le cefalosporinele. 

Diagnosticul se pune clinic şi se poate completa cu un diagnostic micro- 
scopic. 

Se raclează profund zona afectată (pentru că parazitul este localizat în pro- 
funzime, în foliculul pilos şi glanda sebacee), raclatul se pune între lamă şi 


lamelă şi, după clarificare cu soluţie 10% de hidroxid de sodiu, se examinează 
la microscop cu obiectiv mic. 

Aspectul de viermişor cu 6 picioare este inconfundabil. 

Prognosticul este favorabil în formele localizate şi grav în formele genera- 
lizate şi în formele suprainfectate. 

Proprietarul câinelui trebuie să fie avertizat că tratamentul este lung, nece- 
sită răbdare şi, obligatoriu, tunderea animalului şi că există riscul recidivelor. 

Tratamentul se face numai sub controlul medicului veterinar deoarece 
substanţele folosite au un anumit grad de toxicitate. La tratamentul specific 
se adaugă întotdeauna un tratament de susţinere a organismului cu vita- 


mine, săruri minerale, precum şi un tratament al parazitozelor interne. 


oare din acest oficiu nu face parte nici 
o gospodină sau poate nu recunosc 
crotina de şobolan. 

Acum este vară, este momentul 
când omul distruge natura fără milă. 
larna natura este parcă protejată de 
Dumnezeu cu un linţoliu de zăpadă. 
Acum împrăştiem insecticide fără 
socoteală şi mor albinele într-o ţară 
unde ar trebui să curgă lapte şi miere. 
Miere o să curgă din ce în ce mai 
puţin pentru că albinele mor, iar 
laptele făcut din lapte praf curge în 
sacoşele puse la coadă de oamenii 
necăjiţi (pentru cei mai pricopsiţi 
curge laptele Brenac, cu nu se ştie 
câte insecticide, dar în orice caz cu 
puţină grăsime pentru protecţia con- 
sumatorilor împotriva colesterolului). 

In alte ţări, unde protecţia con- 
sumatorilor este o preocupare mai 
veche, ai dreptul la opţiune. Dacă 
doreşti legume netratate, le găseşti - 
mai scumpe şi mai mici. Dacă vrei 
ouă şi păsări crescute în ferme, nu în 
incubatoare, le găseşti, dar la preţuri 
mari. Sigur că este vorba despre o 
opţiune foarte relativă: dacă nu ai 
bani, nu poţi opta. Oricum, atunci 
când facem cumpărăturile în pieţele 
noastre, este bine să alegem legu- 
mele mai mici, pentru că cele supra- 
dimensionate sunt întotdeauna ade- 
vărate depozite de substanţe chimice 
nocive. 

Şi pentru că tot e vară şi ne îndrep- 
tăm mai mult spre natură, este de dorit 
să nu distrugem locurile de campare 
cu ambalaje care nu sunt biodegra- 
dabile. Este foarte trist să vizitezi 
duminica seara locurile de agrement, 
care sunt literalmente acoperite de 
pungi, de cutii, de cărbuni mai mult sau 
mai puţin stinşi. Noi şi animalele noas- 
tre facem parte din natura pe care cu 
toate mijloacele trebuie s-o apărăm. Şi 
mai presus de orice să apărăm apele, 
fără de care nu există viață pe Pământ. 


Dr. RUXANDRA NICOLESCU 

Buretele viperei 
(Amanita phalloides (Fr.) Quél 
Este una dintre cele mai otrăvitoare 
specii din genul Amanita. Creşte vara şi 
toamna în pădurile de răşinoase şi 
foioase. Pălăria ei este colorată în gal- 
ben-verzui sau verde-cenuşiu. Carnea 
este albă cu miros neplăcut, respin- 
gător. Pentru a o recunoaşte mai bine, 
observați piciorul ei, care este mai 
îngroşat decât restul la bază şi este 
fixat într-o cupă albă membranoasă. 

Spre deosebire de alte ciuperci 
otrăvitoare, la această specie sub- 
stanţele toxice nu se distrug prin fier- 
bere şi aruncarea primei ape. Feno- 
menele otrăvirii apar după 8-20 ore şi 
se manifestă prin colici violente, 
vărsături, diaree, icter, oligurie (dimi- 
nuarea cantităţii de urină), anurie 
(lipsa urinării), sete puternică, miocar- 
doză, comă, moarte. 


Cânepa indiană 

(Cannabis sativa L. var. indica) 

În trecutul îndepărtat, la vechile 
civilizaţii indiene sau- arabe era 
cunoscută sub denumirea de haşiş; 
adusă de sclavii africani şi în America 
de Nord şi denumită de spanioli mari- 
huana, cânepa indiană era conside- 
rată plantă medicinală. 

De fapt substanţele active sunt 
înglobate într-o răşină pe care o 
secretă planta, care are o compoziţie 
chimică foarte complexă. In doze mici 
produce o beţie intelectuală până la 
ilaritate, după care urmează conştien- 
tizarea realităţii, apoi halucinaţiile. In 
doze mai mari apar primele fenome- 
ne toxice propriu-zise: halucinaţii 
puternice, delir furios, stupoare, anes- 
tezia tegumentelor, cu lipsa de coor- 
donare a mişcărilor, uscarea mucoa- 
selor gurii şi ale căilor respiratorii şi 
pulmonare, însoţită de transpiraţie, 
diureză puternică şi dilatarea pupile- 
lor. Respirația, treptat, îşi încetinește 
ritmul, iar pulsul se accelerează. In 
doze şi mai mari, apare “delirium 


Juniperus sp. 


tremens muscular”, furnicături în tot 
corpul, apoi caşexie. Urmează moar- 
tea prin asfixie. 

Chiar şi în doze mici, repetate, 
omul devine dependent faţă de acest 
drog, având ca rezultat depersona- 
lizarea, pierderea totală a voinţei, 
degradarea fizică şi psihică. De fapt, 
o moarte lentă. 


Cetina de negi 
(Juniperus sabina L.) 

Este un arbust cu tulpini ramifi- 
cate, de obicei culcate pe sol, care 
foarte rar ajung la 3 m înălţime. În 
flora spontană este răspândit pe 
stânci şi grohotişuri calcaroase în 
Carpaţii Meridionali şi Munţii Apuseni. 

Alături de tanin, glucide şi rezine, 
componenta principală este uleiul 
volatil, cu o compoziţie chimică com- 
plexă, în care predomină sabinolul, 
sabinenul, alfa şi beta-pinenul, cime- 
nul etc. Extern, pe piele şi pe mucoa- 
se, are acţiune foarte iritantă, provo- 
când ulceraţii grave. A fost întrebu- 
inţat uneori în scopuri abortive însă cu 
consecinţe grave, de cele mai multe 
ori fatale, deoarece, pe lângă conges- 
tionarea organelor genitale şi ale peri- 
toneului, în uzul intern produce iritaţii 
puternice gastro-intestinale, poliurie şi 
hepato-nefrite. La doze mai ridicate 
(doza maximă fiind de 0,06 g pe zi), 
pe lângă efectele descrise, excită cen- 
trii nervoși, produce hipotermie, bradi- 
cardie (scăderea ritmului cardiac), tul- 
burări cardiace grave, comă şi 
moarte. Datorită acestor efecte dras- 
tice, cetina de negi nu se utilizează în 
prezent decât în medicina veterinară, 
cu multă prudenţă, iar în diluţii foarte 
mici, homeopatice, în special în 
hemoragiile uterine. 


Ciumăfaia 
(Datura stramonium L.) 
Cunoscută şi sub numele de laur 
porcesc, este o specie care creşte la 
marginea oraşelor şi satelor, în spe- 


Otrâvurile 
in 
plante (2) 


cial în locurile unde se depozitează 
gunoaiele, pe marginea şanţurilor, 
printre dărâmături. 

Inrudită cu mătrăguna (Atropa bel- 
ladonna L. ), planta conţine alcaloizi 
formaţi din hiosciamină, atropină, 
scopolamină etc., care conferă plan- 
tei acţiune calmantă asupra sistemu- 
lui nervos central. 

O veche practică din medicina 
noastră tradiţională recomanda în tre- 
cut pentru calmarea durerilor de dinţi 
fumigaţii cu seminţe de ciumăfaie sau 
cu măselariţă (Hyoscyamus niger L.), 
ce erau puse pe o plită încinsă, iar 
bolnavul aspira fumul degajat care, 
datorită alcaloizilor din aceste plante, 
calma pentru un timp scurt durerile. 

Nu recomandăm folosirea acestei 
plante în uzul extern, cu atât mai mult 
în uzul intern. 


Cucuta 
(Conium maculatum L. ) 

Creşte de obicei pe locuri neculti- 
vate, lângă ruine şi garduri. Este o 
plantă înaltă, impunătoare, care 
ajunge la 2,5 m înălţime. Are tulpina 
cilindrică, fin striată, goală la interior, 
albăstruie, adeseori pătată brun- 
roşiatic. Intreaga plantă are un miros 
respingător, fiind în întregime toxică. 
Alcaloidul ucigător este alfa-propil- 
piperidin-coniina sau cicutina. 

Dacă această plantă este mai puţin 
toxică pentru unele animale, este foarte 
toxică pentru om (6-8 g frunze verzi pot 
provoca accidente mortale). In partea 
introductivă a acestui articol, publicată 
în numărul trecut, am relatat despre 
moartea lui Socrate otrăvit cu cucută. 

In cazul otrăvirilor cu cucută 
primele simptome se manifestă prin 
greață, vărsături, tulburări auditive şi 
vizuale până la orbire, mers dezordo- 
nat, diminuarea sensibilităţii, paralizia 
muşchilor diafragmei, paralizie respi- 
ratorie, moarte. 


Dr. OVIDIU BOJOR 


Medicii de la Mayo Clinic din Statele Unite au obţinut o 
cremă din extracte de ardei, pe care au testat-o pe 
subiecţi ce au suferit o intervenţie chirurgicală sau pe 
pacienţi cu dureri de natură nervoasă. La mai mult de 
jumătate dintre aceştia s-a observat o ameliorare a stării 
lor generale. Explicaţia? Ardeiul conţine o substanţă, 
capsacina, care ar juca, se pare, rolul de anesteziant. 


În urmă cu doi ani, cercetătorii au izolat un factor 
natural ce stimulează creşterea plachetelor sangvine, 
elemente esenţiale pentru coagulare. Or, se ştie, chimio- 
terapia anticanceroasă antrenează adesea o reducere 
nedorită a numărului acestora. Rezultatele primelor teste 
clinice ale celor două versiuni ale trombopoietinei - pentru 
că despre ea este vorba -, obţinute prin inginerie genetică, 
au fost publicate recent. Produsul Laboratorului Amgen, 
testat pe 50 de pacienţi bolnavi de cancer pulmonar şi tra- 
taţi chimioterapeutic, a permis revenirea la normal a pro- 
centului de plachete în 13 zile. Cel al Laboratorului 
Genentech, aplicat pe 18 bolnavi de cancer, a asigurat o 
triplare a acestui procent. 


Foto: trombocite (plachete sangvine), în alb, printre 
globule roşii. 


La Monte Alegre, în Brazilia, a fost descoperită de 
curând o grotă în care au locuit, se pare, paleoindienii ce 
populau Amazonia în urmă cu 13 000 de ani, descoperire 
ce pune din nou în discuţie problema primilor locuitori ai 
continentului sud-american. Cele mai vechi urme de 
locuire umană, descoperite în nord-estul Braziliei, datează 
de 30 000 de ani. Specialiştii susţin că primii vânători- 
culegători s-au instalat numai în nord, evitând zonele 
tropicale. Conform arheologului Anna Roosevelt, în grota 
Pedra Pintada au fost găsite mărturii ale prezenţei 
oamenilor în paleolitic: harpoane, vârfuri de săgeți etc 
Pe pereţii grotei se află picturi ce reprezintă 
vânători, păsări, antilope etc. 


Observate la microscop, firele de păr ale 

pacienţilor atinşi de maladia Alzheimer sunt 
depigmentate şi răsucite, iar cuticula lor (stratul extern) 
este alterată. Aceste constatări, ce aparţin cerce- 
tătorilor italieni, ar putea să furnizeze o modalitate de 
diagnosticare precoce a bolii. 


De curând a fost descoperită o nouă dovadă - datând 
din secolul al XVII-lea î.e.n. - a existenţei scrierii liniare B în 
Grecia continentală. Se pare că aceasta este mai veche cu 
trei secole decât se credea până acum. Scrierea liniară B a 
dispărut o dată cu invazia doriană, care a provocat dis- 
trugerea civilizaţiei miceniene în secolul al XII-lea î.e.n. În 
apropiere de Olimpia a fost descoperită o mică piatră ovală 
pe care este gravat un nume de bărbat, “Charops”, şi 
cuvântul “A-So-Na”, care desemnează o meserie din dome- 
niul metalurgiei. Pe verso se află simbolul minoic al dublei 
securi, care atestă contacte între locuitorii acestei regiuni şi 
civilizaţia cretană, care a înflorit în mileniile III - | î.e.n. 

Ceea ce vedeți în fotografie èste un motor diesel 
proiectat de către un pasionat inginer britanic pentru 
aeronave mici. O caracteristică importantă a motorului o 
reprezintă reducerea vibrațiilor, ceea ce duce la scăderea 
consumului de combustibil. Cântărind 160 kg şi având o 
putere de 150 CP, motorul poate fi utilizat şi la propulsa- 
rea unor ambarcaţii mici. 


Acest peşte japonez, mortal dacă este preparat, şi-a 
făcut apariţia în laboratoarele de cercetare farmaceutică. 
Într-adevăr, el posedă un genom cu unele zone similare 
genomului uman. Studiile de genetică realizate pe acest 
peşte de Laboratorul Welcome din Marea Britanie ar 
putea să accelereze cercetările privind maladia Alzheimer. 


Imaginaţi-vă o oglindă care poate deveni perfect 
transparentă, la o simplă comandă. O echipă de cer- 
cetători de la Universitatea din Amsterdam a observat, cu 
totul întâmplător, că hidrurile de ytriu devin transparente 
atunci când absorb hidrogen gazos (în mod normal ele 
reflectă lumina incidentă). Dacă vom proteja acest 
material cu un strat fin de paladiu, vom obţine “ceva” care 
se comportă ca o oglindă sau ca o sticlă transparentă. 
Ideea poate să-şi găsească numeroase aplicaţii, mai ales 
în zona energiilor neconvenţionale şi a senzorilor optici. 


crează informaţiile sonore 
provenite din microfon. Un 
microprocesor sincroni- 
zează ansamblul operaţiilor 
şi, în funcţie de ambianța 
sonoră, adaptează perma- 
nent parametrii tratamen- 
tului numeric al sunetului, 
utilizatorul nemaifiind obligat 
să apeleze la reglaje, adesea aleatorii. De ase- 
menea, acest tip de aparat elimină fenomenul de 
microfonie (care produce fluierături supărătoate). 
Inainte de a fi adaptat nevoilor specifice ale 
fiecărui utilizator, el este programat cu ajutorul unui 
microcomputer: reglajele se realizează cu proteza 
montată, pacientul având posibilitatea să-l ghideze pe 
specialist în optimizarea parametrilor. În sfârşit, Senso 
reprezintă culmea miniaturizării: toate performanţele citate 
se obţin cu un cip de 4 mm x 6 mm, ceea ce face ca 
proteza intraauriculară să fie extrem de discretă. 


Societatea daneză Widex a 
prezentat o proteză auditivă nu- 
merică - Senso - a cărei pute- 
re de calcul echivalează cu 
cea a unui Pentium, unul din- 
tre cele mai puternice micro- 
procesoare actuale. Sunetul, 
captat de un microfon, este 
transformat în date nume- 
rice, obținându-se 40 000 de 
“pachete” de date în fiecare 
secundă. Acest lucru permite 
selecţionarea sunetelor “utile” 
de zgomotele înconjurătoare 
(vom reveni cu o descriere mai 
amănunţită a procedeului într-un 
număr viitor). In plus, trei DSP 
(Digital Signal Processor) prelu- 

DESCOPERIRE 


În Egipt a fost făcută recent o descoperire de excepție, 
ne informează revista Ça m'interesse nr. 7/1996. Pentru 
prima dată în istoria arheologiei egiptene au fost descoperite 
mai multe reprezentări ale aceleiaşi persoane în patru 
ipostaze, la vârste diferite. Este vorba despre patru statuete 
din calcar, măsurând între 30 şi 75 centimetri înălţime, care 
au fost găsite într-unul din mormintele aflate pe platoul de la 
Gizeh, nu departe de marile piramide ale faraonilor din 
dinastia a IV-a (cca 2613 - 2494 î.e.n.). Ele erau ascunse - 
arheologii susţin că le-au atras atenţia ochii de sidef 
strălucind în întunericul mormântului. Pe spatele lor au fost 
gravate hieroglife; specialiştii le-au putut descifra, reuşind să 
stabilească epoca în care au fost sculptate - 2500 î.e.n., în 
timpul dinastiei a IV-a -, ca şi numele personajului 
reprezentat: lenti-Shedw, înscris pe toate statuetele. Acesta 
a fost “contramaistru al corabiei zeiţei Neith”, fără îndoială un 
titlu onorific. 

După părerea lui Zahi Awass, directorul şantierului 
arheologic de pe platoul de la Gizeh, cel care a făcut 
această descoperire, cele patru statui - destinate lumii de 


Studierea carotelor glaciare prelevate în 
Groenlanda de către glaciologii de la 
Universitatea din Grenoble a demonstrat 
faptul că între 2500 î.e.n. şi epoca revo- 
luţiei industriale concentraţia de cupru a 
fost mai mare decât în intervalul dintre 
această epocă şi zilele noastre. Prin- 
cipalii “vinovaţi”: grecii, cu monedele lor 
din cupru, romanii, mari iubitori de vase 
şi statui, chinezii din secolele X - XII... 


VEDETĂ... DE SINTEZĂ 


Mijloacele de comunicare în masă nipone 
au prezentat-o nu de mult publicului pe Kyoto 
Date. Ea are şaisprezece ani, îi plac benzile 
desenate, dansul, cântă şi vorbeşte mai multe 
limbi străine, fără a mai menţiona faptul că 
are nişte dimensiuni de vis -1,63m, 43 kg, 85- 
56-82 cm. Deja treisprezece societăţi sunt 
dispuse să o folosească în spoturile lor publici- 
tare. li veţi putea asculta compact-dis- 
curile, pe care agenţia japoneză 
HoriPro, specializată în promovarea 
vedetelor şi manechinelor, le-a lansat 
de curînd în Ţara Soarelui Răsare. 
HoriPro este, de altfel, “părintele” 

vedetei noastre, care nu este alt- 
ceva decit o imagine de sinteză, 
realizată pe calculator. 


dincolo de mormânt - ar constitui recompensa acordată 
dulgherului lenti-Shedw, drept mulțumire pentru meritele 
sale excepţionale, constatate, după toate probabilitățile, în 
vremea în care era contramaistru pe unul din şantierele 


marilor piramide. 


RECORD 


A fost înregistrat un nou record 
în lumea automobilelor electrice: 
601 km parcurşi fără reîncărcarea 
bateriilor. Demn de remarcat este 
faptul că actualul record îl depăşeşte | 
pe cel vechi cu aproape 200 km. 
Tehnologia utilizată de către socie- 
tatea americană Solectria pentru a 
ajunge la această performanţă a 
făcut apel la un nou tip de baterii pe 
bază de nichel. Acest tip de baterii 
va fi comercializat, pentru auto- 
mobilele electrice, începând cu anul 
1998. Din păcate, nu avem informaţii | 
privitoare la preţul şi fiabilitatea | 
acestei tehnologii. De asemenea, nu 
cunoaştem impactul acesteia asupra | 
mediului înconjurător. 


COPIII OBEZI, ELEVI DIFICILI 


Un motiv în plus pentru a controla 
greutatea copiilor: riscul ca un copil 
obez să aibă dificultăţi la şcoală. 
Conform unor cercetători americani, 
obezitatea poate provoca perturbări 
ale somnului, care, la rândul său, 
interferează cu capacitatea de 

învăţare şi provoacă o diminuare 

a cotientului de inteligenţă. Expli- 
caţia: o oxigenare inadecvată a 
creierului provoacă o 
respiraţie dificilă în 

timpul somnului. Sin- 

gurul remediu: regi- 

mul alimentar, diminu- 

area greutăţii făcând 
ca totul să reintre în 
normal. 

BANCOREX, înființată în 1968, este în prezent 
o bancă comercială cu caracter universal, cu 
experienţă în efectuarea operaţiilor de comerț 
exterior 

BANCOREX este cea mai bine capitalizată 
bancă românească, cu participări de capital la 
bănci mixte din: Paris, Londra, Milano, 
Frankfurt/Main, Cairo, reprezentanțe în New 
York, Moscova, Chișinău, Salonic, Viena și 
sucursală la Nicosia. 

Tel.: +40.1-614 73 78; +40.1-614 91 90; 
Telex: 


BANCOREX dispune de o rețea de bănci 
corespondente în 150 de ţări 

BANCOREX a dezvoltat într-o scurtă perioadă 
de timp, o reţea internă de peste 25 de 
sucursale, situate în București și în toată ţara. 

BANCOREX este o prezenţă activă în cadrul 
comunității financiar-bancare internaţionale: 
membru direct al Camerei Internaţionale de 
Comerţ de la Paris, membru SWIFT, membru al 
VISA INTERNATIONAL 


(BANCOREX 


BANCA ROMÂNĂ DE COMERȚ EXTERIOR SA. 

Americanul Paul Sereno, de la Universitatea din 
Chicago, a descoperit de curând în sudul Marocului 
vestigiile unui dinozaur, denumit Carcharontosaurus 
saharicus, un camivor de dimensiuni uriaşe care popula, 
în urmă cu 90 milioane de ani, această parte a 
continentului african. Compararea acestor vestigii, foarte 
bine conservate, de altfel, cu cele ale deja celebrului 
Tyranosaurus rex, descoperit în America de Nord, şi cu 
cele ale lui Gigantosaurus carolinii, găsit anul trecut în 
Patagonia, a arătat că au un strâmoş comun, care acum 
110 milioane de ani era “răspândit” în întreaga lume. 
Aceasta înseamnă, susțin specialiştii, că existau, la acea 
epocă, în care este plasată divizarea supercontinentelor 
Gondwana (America de Sud, Africa, Madagascar, India şi 
Antarctica) şi Laurasia (Europa, Asia şi America de Nord), 

pasaje practicabile între cele două continente. 


Franţa, care efectu- 
ează, împreună cu De- 
partamentul de cercetari 


o săpătură arheologică 
fâră ca specialiştii să fie 
nevoiţi să coboare în 
adâncurile mării. Este 
vorba despre cerceta- 
rea unei epave - denumită Sud-Caveaux -, descoperită în 1977 în largul ma- 
rekui oraş din sudul Franţei. Situl respectiv - o ridicătură aflată la o adâncime 
sorta hore eee em ab asi aia ann a-si A st Se montează direct pe poriba- 
prilejul aceleiaşi misiuni va permite reprezentarea în trei dimensiuni a epavei gajul maşinii dumneavoastră, este 
în situ. Un robot - “arheologul” -, prevăzut cu braţe articulate şi pilotat cu impermeabil şi nu vă deteriorează 
ajutorul calculatorului de la suprafaţă, a fost trimis la fața locului, deocam- capota. Se livrează împreună cu cle- 
dată, cu ajutorul său au fost degajate aproximativ şaizeci de amfore din me de prindere şi curele la un preţ 
încărcătura corabiei antice ce transporta mărfuri între Catalonia şi Marsilia. cuprins între 160 şi 180 $. 


Pe insula Tenerife, în 
Canare, a fost instalat telescopul 
Themis, destinat supravegeherii 
permanente a Soarelui. Având un 
diametru de 90 cm, telescopul helio- 
grafic pentru studierea 
solar va permite obținerea unor 
ji inedite, care îi vor ajuta pe 
oamenii de știință să dezlege enig- 
mele care mai planează, încă, asupra 
celei mai apropiate stele: Soarele. 
Themis va fi destinat trasării hărţii 
magnetice a Soarelui. Informaţiile 
obținute cu ajutorul lui vor fi asociate 
cu cele transmise de sateliții artificiali 
destinaţi acestui scop (cum ar fi 
satelitul Soho) şi ne vor ajuta să înțe- 
legem influența fenomenelor solare 
asupra vieţii terestre. 

Specialiştii japonezi propun un 
mod original de construcţie a 
clădirilor. In loc să se înceapă cu par- 
terul, pentru ca mai apoi să se clă- 
dească etajele următoare, ei susțin 
că ar fi mai bine să se înceapă cu 
ultimul. Acesta va fi ridicat cu ajutorul 
unor cricuri uriaşe, după care va 
începe realizarea penultimului etaj şi aşa mai departe. Vi se pare că aţi mai 
auzit un undeva de această idee? i Resătiţi Călătoriile lui Guliver... Oricum 
specialiştii japonezi spun că utilizarea unor cricuri de 600 t ar permite 
scurtarea timpului de construcție cu 30%. Prima clădire care va fi construită 
cu această tehnologie va avea 9 etaje şi va fi finalizată în luna septembrie. 


Se credea că vinul a fost “înven- 
tat” acum aproximativ 5 000 de ani 
undeva în Orientul Apropiat. Uicioa- 
rele descoperite nu de mult în Munţii 
Zagros din Iran au demonstrat însă 
că vinul era cunoscut cu 2 000 de ani 
înainte de această dată. Analizele 
chimice au scos în evidenţă pe 
vasele respective urme de acid 
tartric, caracteristic strugurilor şi 
vinului. Se _pare că vasul mai 


ca aditiv în prepararea vinului şi care 
avea însuşirea de a împiedica 
dezvoltarea bacteriilor din genul 


zonă se ridicau primele habitaturi 
permanente ale căror locuitori erau 
Steet culi i şi olari 


Cum pot fi combătute suşele de bacterii toxice rezistente la antibiotice? Carl 


şi-au îndeplinit misiunea, bacteriotagii sunt rapid eiminaţi de globulele albe. 


Specialiştii nepalezi afirmă că au regăsit la Lumbini, considerat în mod 

aeram engine ie so meg = sp alpi 

împăratul Ashoka în timpul unui pelerinaj făcut în 249 î.e.n., deci la aproape 
150 de ani după “plecarea” lui Buddha dintre oameni. 

Fotografia alăturată surprinde o secvenţă din instalarea unui cablu din fibre 
optice pe un pilon al reţelei electrice din Anglia şi Ţara Galilor. Proiectul 
aparţinând companiei britanice Energis Communications Ltd., constă di 
instalarea a 600 km de cablu subteran şi a 7 000 km de cablu aerian. Sistem 
de comunicaţii utilizează tehnologia ierarhiei Digitale Sincrone, care va asigura 
atât o transmisie clară a datelor, cât şi o mare fiabilitate. (LPS) 

S-a constatat că 90% dintre accidentele rutiere 
datorate pierderii vigilenței conducătorului auto au loc 
noaptea. Pentru a preîntâmpina adormirea la volan. 
Renault, împreună cu Renault Véhicules Industriels, 
propune un dispozitiv extrem de ingenios. O minusculă 
cameră, plasată în fața şoferului, măsoară în permanență 
timpul de închidere a pleoapelor sale, fața fiindu-i luminată 
de diode cu infraroşu dispuse în tabloul de bord. Dacă 
această durată se prelungeşte, un sistem de alertă intră în 
funcțiune. El funcţionează numai noaptea, când 
luminozitatea din interiorul maşinii este scăzută, o lumină 
prea putemică perturbând tratarea i 
va fi experimentat în anul 1997, urmând ca a apoi să fie 
montat pe autocarele şi camioanele Renault. 


De-a lungul anilor, ursuleţul de pluş s-a schimbat. 
Odinioară adult, cu picioare lungi şi bot proeminent, el a 
devenit astăzi un perfect “bebeluş“ animal. Cu frunte lată, 
cap voluminos, ochi mari plasați mai jos pe faţă, obraji 
dolotani şi extremităţi scurte, el reprezintă, după cum ne 
spune Konrad Lorenz, modelul care declanşează un 
comportament de ocrotire din partea ființei umane. Cine a Ei 
provocat această evoluţie? Copiii sau părinți? 

Un studiu realizat pe 24 copii de 4 ani, 27 de 6 ani şi 
tot atâţia de 8 ani, băieţi şi fete, a demonstrat că micuţii de 
4 ani preteră ursul de tip adult, iar cei mai mari sunt atraşi 
de ursuleţul bebeluş, această preferință fiind mai 
accentuată la fete faţă de băieţi. În plus, el este pentru 
copiii mici un excelent tovarăş de joacă, iar pentru cei mai 
mari un camarad mângâiat, pe care îl vor alături de ei la 
ora culcării. 

Lecţia? Atunci când doriţi să oferiţi unui copil un ursu- 
ki de pluş, ţineţi seama de preferințele lui, nu de ale dv. 


Cancerul cavităţii bucale se află pe locul al şaselea 
între cele mai comune cancere din lume şi afectează 
aproximativ 2 400 de persoane în fiecare an în Marea 
Britanie. Mai mult de 100 de pacienţi au fost trataţi cu 
succes, în cadrul unui experiment, de către o echipă de 
specialişti de la University College, Londra, care au pus la 
punct o tehnică, denumită terapie totodinamică, ce 
foloseşte laserul pentru a distruge celulele bolnave, 
țesuturile sănătoase nefiind afectate. In loc să utilizeze 
scalpelul pentru a îndepărta tumorile, ei administrează 
pacienţilor un medicament care face țesutul bolnav ultra- 
sensibil la lumină şi apoi distrug acest țesut cu raze laser. 
Noul tratament este mai puţin stresant pentru pacient 
decât radioterapia sau chirurgia. (LPS) 

POLENULUI! 


Aceşti ochelari de 
soare protejează ochii 
sensibili contra grăun- 
cioarelor de polen, 
insufilând aer filtrat 
între lentilă şi ochi. 
Un minuscul tub 
flexibil face legă- 
tura între oche- 
lari, aparatul 
de filtrat şi 

ventilator. 


Poate că v-aţi întrebat, adesea: ce 
semnificaţie are micuța panglică roşie pe 
care o poartă cei care s-au solidarizat cu 
bolnavii de SIDA? În timpul războiului din 
Vietnam şi, mai ales, a celui din Golf, multe dintre fațadele 


caselor americane erau omate cu panglici . Acest 
simbol exprima speranţa ca soldaţii să se reîntoarcă 

acasă sănătoşi. La începutul anilor “90, pentru a-şi arăta 
compasiunea faţă de victimele SIDA, pictorul newyorkez 
Frank Moore a reluat ideea panglicii. Ea are de această 
dată culoarea roşie, ceea ce semnifică durerea, 


sângele, 
lupta socială. În SUA, fundiţa este fabricată mai ales de 
femei fără adăpost, multe dintre ele seropozitive. 


LUMINĂ CONTRA CANCER 


Unele medicamente împotriva cancerului pielii nu 
raze laser. Acest procedeu, complex şi costisitor, este 
puţin utilizat. Situaţia s-ar putea schimba graţie unui 
aparat pus la punct de Colin Whitehurst din Manchester. 
“Creionul” său cu lumină foloseşte un fascicul luminos 
roşu, al cărui efect este asemănător cu cel al unui laser. El 
va permite tratarea micilor cancere ale pielii, fără însă să 
lezeze celulele sânâtoase din apropiere. 


PUTEREA MINȚII 


Un grup de cercetători de la 


pabil să detecteze şi să amplifice 
semnalele electrice de creier. 
Practic aparatul este capabil să 
“citească” o electroencefalogramă. 
Semnalul este capat cu ajutorul unor 
mici traductoare plasate în jurul 
capului şi apoi amplificat de aproxi- 
mativ 15.0 000 ée de ori. Cu ajutorul aces- 
tui dispozitiv, care, în ultimă instanţă, este un comutator 
electric ceva mai perfecţionat, s-au efectuat o serie de 


fără să se facă apel la aşa-zisele “fenomene 
paranormale”. Această deschide unor 
aplicaţii spectaculoase. După perfecţionarea ei omul va 
putea dispune de o “dublură” artificială capabilă să exe- 
cute comenzi date prin gânduri. Este evident că acest 
drum va fi foarte lung, dar să ne amintim o vorbă chi- 
nezescă: “Un drum de 1 000 de k începe cu primul pas”. 


INJECŢII FĂRĂ AC 


Cei care se tem de injecții pot fi de acum înainte 
liniştiți. Specialiştii de la Oxford BioSciences, Marea 
Britanie, au realizat o nouă tehnologie care elimină 
riscul transmisiilor accidentale ale virusurilor hepatitei 
sau SIDA. Sistemul a fost denumit PowderJect şi se 
bazează pe un instrument de mici dimensiuni care 
“impinge” medicamentul prin piele cu 2-3 ori viteza 
sunetului (600-900 m/s). Noul sistem va fi experimentat 


sistemul va putea fi 
e bela ea aprope 
pentru vaccinuri şi administrarea de insulină, dar nu şi 
pentru injecție intravenoase sau intramusculare. (LPS) 


THE PLANETARY 
SOCIETY 


flu, din USA Today, că populaţia 
A globului pământesc creşte, 

anual, cu 90 milioane de indi- 
vizi. Persoane care sunt vii, respiră, 
beau, mănâncă. Alimentul cel mai 
mâncat de către specia umană este, 
aflați, cereala: grâu, orez, secară, 
sorg, mei - depinde de continent, dar, 
oricum, cereale. Recolta mondială a 
fluctuat în deceniul trecut, ne spune 
USA Today, dar începând cu 1990 s-a 
pornit să scadă vârtos: de la 336 kg de 
cereale pe cap de locuitor planetar a 
trecut la 316 kg (în 1992), 309 kg (în 
1994) şi 293 kg anul trecut. 

Nu stau să mă întreb dacă se con- 
firmă teoria lui Malthus (populaţia 
crește în progresie geometrică, “coşul” 
de alimente se umple doar în progresie 
aritmetică), ci îmi fac nişte socoteli sim- 
ple, realiste, chiar cinice - aşa cum îi 
şade bine unui SF-ist cu aplicăţiune, 
dar, vorba scriitorului Mircea Horia 
Simionescu, bine temperat. 

Vasăzică noi, România, fostă mare 
producătoare de grâu, cu oarecare 
rezultate recente (producţie de 7 mili- 
oane tone anul trecut) dar cu potenţial 
serios de creştere - şi extensivă şi 
intensivă - stăm, teoretic, pe o... mină 
de bogății ale solului, pentru că: 

1. flămânzii vor fi tot mai mulţi; 

2. la nord, în Rusia, Scandinavia 
etc., este frig şi nu cresc grânele - deci 
putem avea drept clienţi 100 - 150 mili- 
oane de mâncători de pâine; 

3. idem Siria, Iran, Irak, lordania şi 
alte ţări ale Orientului Apropiat cu 
soluri pietroase, deşertice şi... peste 
100 milioane de locuitori; 

4. noi avem Dunărea şi alte râuri, 
din care putem (re)face un sistem de 
irigaţii, pe care numai din cauza 
tâmpeniei colective nu-l avem; 

5. suntem, totuşi, slavă Domnului!, 
un popor de ţărani, nu ne-am vesteu- 
ropenizat atât de repede încât să nu 
dibuim propriile noastre interese... 

Deci: o intervenţie energică a poli- 
ticului şi a opiniei publice peste o acti- 
vitate (agricultura) care bălteşte - mai 
ales din pricina lăcomiei unora (com- 
petenţi în ale solului, dar şi, exagerat, 
într-ale comerţului) şi incapacității 


EDITORIAL 


SIDA a ela: 


multor absolvenţi ai institutelor agro- 
nomice - poate determina, categoric, 
un salt rapid spre bunăstare (în 
următorii 5-10 ani, dacă ucrainenii - 
posesori ai celui mai bun cernoziom 
din lume - nu ne-o iau înainte...). 

In aceeaşi ordine de idei, Costa 
Rica vinde ce creşte, adică bogăţiile 
solului: cafea, banane, vite. Ca să le 
poată vinde şi mai bine şi-a căutat cele 
mai eficiente căi de reclamă. Le-a găsit 
repede şi a investit masiv în... sport. 
Adică a cheltuit enorm, timp de mai 
bine de un deceniu, pentru ca un grup 
de înotători să crească valoric (li s-au 
adus antrenori străini, s-au construit 
piscine, sportivii au fost trimişi la canto- 
namente, în SUA) pentru a... promova 
imaginea statului Costa Rica la marile 
concursuri de înot ale lumii! De ce? 
Pentru că, la marile competiţii, vin tele- 
viziunile, vin jurnaliştii, care spun 
poveşti planetei. La JO de la Atlanta, de 
pildă, s-au strâns 10 700 de sportivi din 
197 de ţări (mai multe decât la ONU!), 
care s-au întrecut pentru locurile de sub 
luminile rampei. Au admirat isprăvile 
acestor Hercule moderni peste 2 mi- 
liarde de cetăţeni ai Pământului. Costa 
Rica a luat, la înot, o medalie de aur. 
Au privit, probabil, momentul ridicării pe 
catarg a drapelului micului stat. ame- 
rican sute de milioane de pământeni. 
Mulţi dintre ei îşi vor aminti momentul... 
când se vor afla în supermarket. Vor 
cumpăra de acolo banane, cafea şi 
carne costa-ricane. 

Leg între ele primele două idei. 
România a cheltuit pentru JO cu puţin 
peste 1 milion de dolari - de 60 de ori 
mai puţin decât au cheltuit britanicii, de 
110 mai puţin decât au cheltuit fran- 
cezii. Cu 20 medalii câştigate la marele 
show planetar, România s-a clasat pe 
locul XIV pe naţiuni, în urma a 4 (din 
cele 5) reprezentante permanente în 
Consiliul de Securitate al ONU, în urma 
a 3 dintre cele 12 ţări ale Uniunii Euro- 
pene. Dar înaintea Marii Britanii, a 
Japoniei, a Elveţiei, a Suediei şi a celor- 
lalte ţări scandinave (foarte bogate), a 
Braziliei, Indiei, Mexicului (cu populaţii 
de peste 100 milioane de locuitori). A 
fost un triumf. 

Ce ar urma acum? Eu cred că ar 
trebui să fim inteligenţi, să privim cu 
superioritate în jur şi să punctăm: în 
politică, comerţ, cultură. 

Dar... dacă succesele Ministerului 
nostru de Externe sunt indubitabile, cu 
celelalte domenii încă nu putem ieşi, 
rentabil, în lume. Nu putem vinde cul- 
tură, asta-i clar; Eliade, Cioran, Eugen 
lonescu se află în bibliotecile multor 
europeni şi nord-americani, dar ei nu 


sunt cetăţeni români - mai precis: au 
fost, dar tembelismul politic i-a alungat. 
Filmele noastre nu contează, nicăieri. 
Nici muzica. Nici, surprinzător!, folclorul 
- spumos, interesant, agreabil, dar 
nefolosit ca marfă; teatrul are succes 
(vorbesc, fireşte, de Teatrul Naţional 
din Craiova), dar teatrul este o marfă 
subvenţionată, peste tot. 

Şcoala? Da, şcoala poate fi un 
produs vandabil - se află în România 
la studii, după ştiinţa mea, peste 
18 000 de studenţi străini, şcoala 
românească are valoare, are, în licee 
mai ales, profesori excelenți, se face 
instrucţie bună - în ciuda dotării vetus- 
te, a lipsei laboratoarelor, a informa- 
tizării precare. 

Dar şcoala trebuie gândită ca un 
produs vandabil, un nou concept de 
organizare trebuie dezvoltat - dacă 
vrem ca “produsele” ei să nu fie folo- 
site, gratuit, de alţii (mai bogaţi şi dis- 
puşi să cumpere oamenii de-a gata - 
cum îi spunea un ţăran din Maramureş 
ambasadorului SUA, aflat în vizită în 
nordul României), dimpotrivă, să-i che- 
măm noi pe alţii aici şi să-i punem să 
plătească pentru a le învăţa copiii: gim- 
nastică, balet, scrimă, sculptură, geo- 
logie, pian sau energetică nucleară. 

Industria? Mărturisesc că nu ştiu 
care sunt posibilităţile reale. Ştiu doar 
că am intrat în “Clubul nuclear” - 
imens succes! -, că textilele noastre 
“merg”, că fabricăm şi vindem - cu 
cheltuială şi murdărie mare - oţel şi 
ciment, că în produse petroliere şi 
petrochimie avem tradiţie, dar şi 
indiferenţă ecologică. 

Agricultura? Din păcate, corigenţi; 
abia peste câţiva ani, după inevita- 
bilele comasări de ferme, mai stăm de 
vorbă. 

Turismul? 0,4 miliarde dolari SUA 
câştig în 1995, față de 4 miliarde do- 
lari, cât se câştigă din tursim în Unga- 
ria, o țară plată, ca o farfurie, fără 
munți, fără mare... 

Şi aşa mai departe. 

Felia aceasta de viaţă care se 
numeşte sport demonstrează că 
România poate fi în trenul progresului 
(TGV!), într-un vagon de clasa |, în 
apropierea locomotivei. 

O parte din restul structurilor româ- 
nes - politice, economice, sociale etc. - 
mai prind câteva locuri, mai spre coada 
trenului, în vagoane care s-au pus deja 
în mişcare. Dar mulţi vor rămâne pe 
peron, filozofând, mioritic, în urma 
trenului care iese din gară. 


ALEXANDRU MIRONOV 

upă două decenii de la cobo- 
D rîrea lină pe solul marțian a 

două staţii automate Viking - în 
regiunile Phoenicia şi respectiv 
Planitia, depărtate la cca 2 000 km -, 
în lunile noiembrie şi decembrie ale 
acestui an vor fi lansate de specialiştii 
americani şi ruşi trei noi staţii auto- 
mate destinate cercetării intensive a 
planetei roşii. 


Marte: un pustiu arid, 
cu multe necunoscute? 


A patra planetă a Sistemului 
Solar, de culoare roşiatică, Marte se 
roteşte în jurul Soarelui pe o orbită 
eliptică (semiaxă mare egală cu 
1,5237 u.a., excentricitatea 0,0933 şi 
înclinarea 1°85), pe care o parcurge 
în 1,88 ani tereştri, cu viteza medie 
de 24,14 km/s. Mate şi Terra se află 
în opoziţie la fiecare 2 ani şi 50 de 
zile; cele mai apropiate opoziții au loc 
când Marte se află la periheliu şi se 
repetă la fiecare 16 ani (ultima “mare 
opoziţie” a avut loc în 1987). Marte se 
roteşte în jurul axei proprii (înclinată 
cu aproape 25°) cu o perioadă de cca 
24h34,5m. Masa planetei este de 
0,107 din masa terestră, diametrul 


Aterizorul presurizat, cu înveliş multisferic, al robotului Mars Pathfinder 


său ecuatorial fiind de 6 788 km; den- 
sitatea la suprafaţă este de cca 
4 g/cm?, iar albedoul 0,15. Se apreci- 
ază că Marte nu are nucleu lichid, nu 
are seismicitate, iar câmpul magnetic 
ar fi de 104... 10:3 faţă de cel terestru. 

Formele de relief identificate ale 
planetei roşii sunt: deşerturi de culoa- 
re roşie-portocalie strălucitoare, de 
fapt platouri presărate cu cratere de 
impact, cum este cazul formaţiunii 
Hellas Planitia (adâncimea cca 4 km, 
iar diametrul de 2 000 km), mări de 
culoare cenuşiu închis, de exemplu 
Syrtis Major, munţi, probabil de 
natură vulcanică, de exemplu înălţi- 
mile Tharsis (altitudine medie 10 km 
şi diametru - cca 6 000 km) pe care 
este situat marele vulcan Olympus 
Mons de 25 km, sau înălțimile Ely- 
sium cu masivul vulcanic Hecates 
Tolus, canioane gigantice, cum ar fi 
Valles Marineris (lungimea 6 000 km 
şi adâncimea 6 km) sau valea de 
4 500 km lungime şi 110 km lăţime 
din regiunea Tithonius Lacus, precum 
şi cele două calote polare albe şi 
strălucitoare. In special în emisfera 
sudică a planetei se găsesc platouri 
acoperite cu cratere de toate dimen- 
sunile şi relativ puţin adânci, care 


sunt străbătute de o adevărată reţea 
de aşa-numite paleocanale, particu- 
laritate a reliefului marțian. In deşertu- 
rile constituite din fier sau limonit 
(Fe»05-nH,0O) ar exista mult praf al 
cărui principal constituent este 
dioxidul de siliciu (Si0,). Formațiunile 
suprafeţei marţiene prezintă variaţii 
sezoniere în ambele emisfere; cele 
două calote polare sunt constituite din 
straturi relativ subţiri de dioxid de car- 
bon şi apă îngheţate, constituente şi 
ale norilor recurenţi, decelaţi în zonele 
montane. Atmosfera marțiană (conţine 
CO,, vapori de apă şi oxigen, ultimele 
sub formă de urme), are o presiune la 
suprafaţa planetei de 6 - 8 mbari (se gă- 
sesc urme de argon şi ozon), iar vânturi 
puternice, cu viteze până la 80 m/s, 
ridică în înălţime uriaşe cantităţi de 
praf, de fapt particule de SiO, având 
diametre de 10 - 20 micrometri. Tem- 
peratura variază în zona ecuatorială 
de la +15 la +20*C ziua şi de la -40 la 
-70*C noaptea, în timp ce în zonele 
polare s-a identificat cea mai coborită 
temperatură de -120*C, care, în 
condiţiile presiunii atmosferice mar- 
tiene, este apropiată de punctul de 
solidificare a CO,!). S-a formulat 
ipoteza că pe Marte ar fi putut exista 
în trecutul planetei o climă mai puţin 
excesivă şi ar fi putut curge râuri cu 
apă... Analizele efectuate de minila- 
boratoarele de pe staţiile Viking, 
lansate de specialiştii americani în 
urmă cu două decenii, au descoperit 
prezenţa a 34 de elemente chimice, 
în special siliciu (15-30%), fier (14%), 
calciu, titan, aluminiu etc. Experi- 
mentele biologice efectuate de staţiile 
Viking nu au dus la concluzii clare, 
NASA raportând că datele transmise 
de cei doi roboţi marţieni “...nu dove- 
desc riguros prezenţa vieţii pe Marte 
şi nici nu o exclud cu rigoare”. Marte 
are doi sateliți: Phobos şi Deimos. 


Anul acesta: 

un ambițios program 

de lansări marțiene 
Specialiştii sunt unanimi că, în ulti- 
ma perioadă, atât cele două staţii ru- 
seşti Phobos, lansate în iulie 1988, 
cât şi robotul Mars Observer, lansat 
de americani în august 1993, au 
reprezentat tot atâtea eşecuri. (Sta- 
tiile Phobos au adus câteva date de 
magneotometrie planetară şi spectro- 
fotometrie în infraroşu.) Eşecul pro- 

gramului Mars Observer, datorat unor 
erori de management, a întârziat pro- 
gramele. Ca urmare, abia la finele 
acestui an, vom asista la reluarea 
cercetărilor cu staţii automate pe 
planeta Marte, urmând a fi lansați trei 
noi roboţi marţeni: 

2 Mars Global Surveyor (topo- 
graful marțian integral), conceput 
spre a deveni satelit artificial al 
planetei în vederea furnizării unor 
hărţi globale marţiene, va fi lansat 
în luna noiembrie 1996 cu ajutorul 
unei rachete Delta. 


2 Mars '96, sondă de concepţie 
rusească, va fi plasată pe orbită 
tot în noiembrie anul acesta, cu 
ajutorul unei rachete Proton; robo- 
tul rusesc va conţine un modul 
orbital care va fi înscris pe o orbită 
circummarţiană şi două sonde 
planetare, care vor cobori pe 
scoarţa planetei. In afara instru- 
mentelor de măsură ruseşti, aces- 
te sonde vor purta două aparate 
americane de cercetări şi un 
balon de construcţie franceză, 
care va transporta instrumente de 
măsură pentru analiza parametri- 
lor atmosferici; specialiştii ruşi au 
prevăzut şi automate de pene- 
traţie a solului. 


2 Mars Pathfinder (căutătorul de 
trasee marţiene), robot din clasa 
staţiilor atomate Discovery, va fi 
lansat cu o rachetă Delta ||, la 2 
decembrie a.c.; din acest robot va 
fi debarcat în regiunea marțiană 
Ares Vallis, un minirover automat, 
denumit Sejourner, care, de la 
începutul lunii iulie 1997, va efec- 
tua mici trasee de obsevare pe 
suprafaţa planetei. 

Beneficiind deci de mai multe 
staţii automate marţiene, programul 
de cercetare a planetei roşii este 
amplu şi, desigur, mult mai bine con- 
centrat. In aceste condiţii, organis- 
mele guvernamentale de cercetări ale 
principalelor puteri spaţiale (SUA, 
Europa de Vest, Rusia, Japonia, 
Canada etc.) au făcut eforturi fie pen- 
tru a participa la un asemenea pro- 
gram, fie să demareze programe de 
perspectivă asupra planetei vecine. 
Spre exemplu, ESA a elaborat proiec- 
tul INTERMARSENT, care prevede 
lansarea cu o rachetă Ariane-5 a unui 
modul orbital şi a trei sonde ce vor 
ateriza pe solul marțian, în vederea 
studierii prin seismologie planetară a 
interiorului planetei Marte. 

Pentru continuarea explorării 
planetei roşii, consorțiul aerospațial 
american Lockheed Martin Astro- 
nâutics din Denver (Colorado) este în 
stadiul de pregătire pentru lansarea 
în 1988 a roboților Mars Surveyor '98 
Orbiter şi Lander. 


Minirover-ul Sejourner 

Specialiştii apreciază că, pentru 
anii 2003 sau 2005, poate fi pregătită 
o misiune marțiană de tip Surveyor, 
destinată prelevării de mostre de sol 
(praf şi rocă) marțian, care să fie 
aduse pe Pământ pentru a fi studiate 
în laboratoarele terestre. 

Aceste misiuni, care vor pregăti 
zborul omului pe Marte, după 2007, 
zbor pentru care biletul “dus-întors” 
este singurul acceptat (!), trebuie să 
aibă în vedere următoarele cerinţe: 

O asigurarea fiabilităţii maxime a 
unui sistem de propulsie adecvat; 


O perfecţionarea agregatelor auto- 
mate trimise pe Marte; 


O găsirea şi verificarea tehnologiilor 
destinate transformării resurselor 
marţiene în combustibili pentru 
rachete şi oxigen pentru menţi- 
nerea vieţii. 


Cercetătorii așteaptă 
noi date de la Marte... 

Specialiştii apreciază că, după 
exploatarea datelor care vor fi recep- 
ționate de la aparatura adusă în 
apropierea şi pe solul planetei roşii de 
roboții care-şi vor lua zborul la finele 
anului 1996, Marte va fi cunoscut de 
zece ori mai bine decât în prezent! 

Cu toate acestea, specialiştii se 
plâng că încă un anumit timp nu vor 
dispune de date despre calotele polare 
marţiene, care nu intră în “vizorul” expe- 
diţiilor din actualul an. Pentru aceste 
regiuni, robotul Mars Surveyor '98 
Lander va reprezenta prima misiune 
de explorare a calotelor polare mar- 


tiene; camerele TV de pe sonda 
Surveyor vor fi capabile să ia şi să 
transmită, la fiecare 10 secunde, ima- 
gini cu unghi mare, începând de la 
cca 5 minute după amartizarea modu- 
lului. Aterizând aproape de calota 
polară sudică a planetei, modulul de 
coboriîre se va amplasa pe o zonă 
care se pare că ar consta din straturi 
alternante de gheaţă curată şi de 
gheaţă prăfuită. Solul acoperit cu 
gheaţă va fi penetrat de un perforator 
automat, mostrele de crustă de ghea- 
tă fiind introduse în conteinerul unui 
analizator spre a se stabili proporţia 
de gheaţă şi de CO, îngheţat, în timp 
ce camere TV vor transmite imaginile 
straturilor respective de gheaţă. 
Specialiştii apreciază că acest proiect 
este capabil să ofere informaţii inedite 
asupra fenomenului care este denumit 
“fluctuațiile semiperiodice ale climei”, 
cu extensie pe multe mii de ani... 


Un minirover pentru... 
planeta roșie! 


În perioada februarie - septembrie 
1996, robotul marțian Mars Pathfinder 
şi minirover-ul său denumit Sejourner 
au prevăzute trecerea testelor finale 
la standurile de la Jet Propulsion 
Laboratory din Pasadena (California). 
Iniţial au fost montate echipamentele 
destinate asigurării traversării atmo- 
sferei marţiene şi aterizării, printre 
care paraşutele, termoprotecţia şi 
marele aterizor presurizat, cu înveliş 
multisferic. Au fost prevăzute 1 500 
ore de test la standurile de simula- 
toare pentru încercările acustice, de 

Și totuşi, EXISTĂ VIAȚĂ PE MARTE? 


tulburătoare: suntem - sau nu - singuri în Univers? 

Răspunsul pozitiv la această întrebare aduce cu 
sine o serie de probleme în variate domenii ale ale cunoaş- 
terii umane, începând cu biologia şi terminând cu religia. 
Implicaţiile confirmării existenţei vieţii pe alte planete sunt 
de nebănuit. Probabil că multe dintre prejudecățile noastre 
se vor nărui ca un castel din cărţi de joc. Probabil că va 
trebui să regândim Universul în ansamblul lui. Căci până 
acum se credea că viaţa este un fenomen atât de rar, încât 
este de mirare că noi existăm. Ultimele descoperiri vin să 
răstoarne această ipoteză confirmând o alta: oriunde este 
posibil să apară viaţă, ea va apărea cu necesitate. Dacă ea 
va ajunge - sau nu - la forme inteligente... lată o întrebare 
şi mai tulburătoare. Poate că ar merita să analizăm această 
problemă într-un număr viitor al revistei noastre (dacă 
dumneavoastră ne-o veţi cere). 

Motivul pentru care publicăm articolul de faţă este 
evident. În momentul în care citiți această revistă aţi aflat, 
cu siguranţă, că, în sfârşit, a fost descoperită viaţă pe 
planeta Marte. Unii ziarişti nu s-au sfiit să afirme că 


D e multă vreme omenirea se află în faţa unei dileme 


aceasta este descoperirea secolului. Unul dintre condu- 
cătorii NASA, Daniel Goldin, este ceva mai prudent: 
“Avem argumente puternice să credem că pe Marte a 
existat viaţă...”. Nimic spectaculos până acum. Prudenţa 
omului de ştiinţă răzbate din aceste cwvinte. Şi totuşi... de 
ce faxurile agenţiilor de presă s-au umplut cu informaţii 
privitoare la viaţa pe Marte (informaţii care nu au prea 
răzbătut în presa noastră, probabil din cauza apropiatei 
campanii electorale...)? 

In 1984 o expediţie a descoperit în Antarctica un 
meteorit de mărimea unei pălării, în greutate de 
aproximativ 2 kg. El a fost botezat Allan Hils 84001 sau, 
mai pe scurt, ALH 84001. În urma analizelor de laborator 
s-a putut scrie istoria lui. In urmă cu 13 milioane de ani, în 
urma lovirii planetei Marte de către un asteroid, din 
aceasta s-au desprins bucăţi de rocă ce au început o 
lungă călătorie prin Sistemul Solar. Unele dintre ele au 
ajuns şi pe Pământ. Meteoriţi de origine marțiană au fost 
descoperiţi în mai multe locuri şi formează categoria 
numită SNC (Shergotty - în India -, Nakhla - în Egipt - şi 
Chassigny - în Franţa -, locurile unde au fost descoperiţi 


vid şi termice, precum şi cele pentru 
compensarea efectelor rotației. In 
continuarea acestor teste sunt nomi- 
nalizate probe finale electrice şi piro- 
tehnice. Greutatea totală a aparatului 
spaţial la lansare va fi de cca 850 kg 
(inclusiv combustibilul), iar a modulu- 
lui de coboriîre de 350 kg, din care 
minirover-ul va “atârna” 10-12 kg! Este 
remarcabil faptul că specialiştii de la 
JPL-Pasadena garantează coborirea 
directă a modulului de aterizare în 
zona aleasă, fără ca sonda să mai 
efectueze nici o rotaţie în jurul plane- 
tei! În acest scop, sonda va pătrunde 
în atmosfera marțiană cu cca 27 000 
km/oră, viteza fiind treptat redusă 
până la 20 m/s, folosind succesiv ter- 
moprotecţia, o paraşută cu deschi- 
derea de 12,7 m, mai multe retrora- 
chete, precum şi un original aterizor 
multisferic presurizat, cu diametrul 
total de aproape 5 m! Acest aterizor, 
care va fi folosit de NASA în premieră 
mondială, va face ca sonda, mai pre- 
cis modulul de aterizare, să efectueze 
mai multe salturi pe solul marțian 
înainte de a se opri definitv. Circa trei 
ore sunt prevăzute pentru dezum- 
flarea aterizorului multisferic şi elibe- 
rarea din modulul de aterizare a 
minirover-ului, dotat cu şase roţi, 
panou de fotocelule, cameră TV, 
radioemiţător/receptor şi spectrome- 
tre pentru radiaţii alfa, X şi protoni. 
Deplasările minirover-ului sunt radio- 
comandate de la sol via modulul de 
aterizare, care asigură şi transmiterea 
imaginilor luate de camerele TV insta- 


late pe ambii roboţi. Costul total al 
programului Mars Pathfinder + 
Sejourner depăşeşte 270 milioane 
dolari SUA, din care 61 milioane repre- 
zintă racheta lansatoare, 25 de mili- 
oane minirover-ul, iar 14 milioane 
este costul cercetării timp de un anl... 


Un portret global 
prin explorări 
sistematice 


Scanarea unei foarte mari părţi a 
suprafeţei marţiene, folosind echipa- 
mentul cu laser de pe bordul viitorilor 
sateliți circummarţieni, va dezvălui 
detalii ale tuturor formelor de relief ale 
planetei; similar, spectometrele cu 
radiaţii gama vor determina cantităţile 
de elemente şi compuşii chimici, atât 
din atmosferă, cât şi din scoarţa pla- 
netei, scoarță care va fi baleiată 
detaliat în infraroşu. De asemenea, 
va fi măsurat cu precizie câmpul 
magnetic al planetei roşii. 

Explorarea atmosferei marţiene 
se referă, bineînţeles, la măsurători 
ale valorilor termice, ale conţinutului 
de gaze şi vapori de apă, la prezenţa 
şi natura impurităților. 

Minirover-ul Sejourner, evoluând 
în limitele a 30 m depărtare de modu- 
lul de coborîre, constituie un început 
faţă de proiectele de telemobile 
ruseşti, precum şi în comparaţie cu 
transportarea de aparatură ştiinţifică 
cu balonul sau chiar cu vehicule 
aeriene telecomandate. 

Faptul că în prezent nu s-a putut 


evidenția prezenţa unor forme de 
viaţă organică pe Marte nu garantea- 
ză că acestea nu ar fi putut exista în 
trecutul planetei, situaţie considerată 
similară atunci când se ajunge la pre- 
zenţa apei pe planeta Marte. Savanţii 
apreciază, în special referitor la aces- 
te două probleme, necesitatea efec- 
tuării de cercetări şi măsurători sis- 
tematice, deşi, în acelaşi timp, se afir- 
mă că lumea ştiinţifică nu este nici 
acum pregătită să facă faţă acestor 
probleme ştiinţifice. Chiar savanții 
susţin că nu se poate vorbi de un stu- 
diu sistematic asupra celor două 
aspecte înainte de o cercetare de an- 
samblu sistematică asupra planetei. 

O deosebită atenţie este acordată 
de pe acum cerinţei de a se evita, cu 
orice preţ, atât contaminarea supra- 
feţei marţiene, dar mai ales a Terrei, 
atunci când vor fi aduse, în laboratoa- 
rele terestre, mostrele de sol marțian. 

De asemenea, anterior plecării 
expedițiilor cu echipaj la bord spre 
Marte, trebuie perfect cunoscute 
zonele unde se va amartiza, NASA 
considerând ca aproape sigură pre- 
zenţa omului pe Marte anterior anului 
2018, dar acesta va fi în mod necesar 
ajutat de... roboţi! 


Prof. FLORIN ZAGANESCU, 
membru corespondent al 
Academiei 

Internaţionale de Astronautică 

Meteoritul ALH 84001 constituie dovada existenţei vieţii pe Marte. 


primii meteoriți de origine marțiană. După cum spuneam 
mai sus, meteoritul despre care dorim să vorbim mai 
departe a aterizat în Antarctica. Ea reprezintă un teren 
ideal pentru căutarea acestor obiecte venite din spaţiu. Pe 
suprafaţa zăpezii meteoriţii sunt uşor de reperat şi de 
aceea se organizează deseori adevărate “vânători” de 
“pietre cereşti”. 

Dar să ne întoarcem la meteoritul nostru. Originea sa 
marțiană este incontestabilă. Analizele de laborator au 
demonstrat-o cu rigurozitate. Având în vedere viitoarele 
programe de explorare a planetei Marte, asemenea 
meteoriți devin extrem de interesanţi pentru NASA, pentru 
că ei constituie o repetiţe generală asupra studiilor care 
trebuie făcute asupra viitoarelor eşantioane de sol 
marțian. Grupul de cerecetători condus de către David 
Mckay a luat probe din ALH 84001 şi l-a supus unei 
analize atente. Anumite detalii i-au intrigat. 


1. În meteorit s-au găsit urme de 
hidrocarburi aromatice policiciice. 
Acest lucru nu este chiar atât de 
neobişnuit. Urme de hidrocarburi au 
mai fost depistate în comete şi chiar în 
norii interstelari. Dar cele conţinute de 
meteoritul marțian sunt neobişnuite şi 
nu par a fi rezultatul unor reacţii chi- 
mice de origine abiotică. Mai degrabă 
seamănă cu compuşii chimici care 
rezultă în urma metabolismului unor 
bacterii. 


2. În acelaşi meteorit au fost găsite 
urme oxizi de fier şi de sulfură de fier. 
Oxidul de fier "marțian" are proprietăţi 
magnetice. Acesta este un aspect 
interesant. Pe Pământ există bacterii 
care folosesc magnetita (oxidul de fier) 
ca pe o busolă, pentru orientare. 
Microcristalele de magnetită descope- 
rite în meteoritul nostru sunt foarte 
asemănătoare cu cele produse de ele: 
De asemenea, microparticulele de sul- 
fură de fier, de care aminteam mai 
sus, sunt aproape identice cu cele 
metabolizate de anumite bacterii 
terestre care trăiesc într-un mediu 
sărac în oxigen. 


3. Cea mai interesantă dovadă că toţi compușii de mai 
sus au fost produşi de ființele marţiene este prezenţa unor 
microsfere de carbonaţi. Acestea au o vechime foarte 
mare (aproape 4 miliarde de ani) şi, cu siguranţă, nu sunt 
rezultatul contaminării meteoritului cu bacterii terestre. 
Structura lor este foarte complexă şi cercetătorii afirmă că 
este puţin probabil ca acestea să fie rezultatul unor reacţii 
chimice nebiologice. Ele par a fi fosilele unor nanobacterii 
cu dimensiuni de ordinul a 10 milionimi de milimetru. 


Din cele afirmate mai sus putem constata că pentru a fi 
aproape siguri că meteoritul conţine resturile unor micro- 
organisme nu a fost suficient un singur argument. Oricare 
dintre ele, luat separat, nu ar valora mare lucru. Urme de 
substanţe organice au mai fost descoperite şi în alți 
meteoriți, microcristalele de magnetită şi de sulfură de fier 
ar putea să fie rezultatul unor procese chimice, la fel şi 
acele microsfere de carbonaţi. Straniu este faptul că toate 
dovezile enumerate mai sus, strâns legate între ele, se 
găsesc într-un singur meteorit. Specialiştii rămân totuşi în 
continuare prudenţi. Există viaţă pe Marte? Poate. 

Cercetătorii de la NASA au subliniat că descoperirea 
lor nu constituie o dovadă a existenţei legendarilor 
“omuleţi verzi”. Totuşi descoperirea vieţii pe o altă planetă, 
chiar dacă aceasta este reprezentată de organisme 
unicelulare, ne permite să facem anumite speculaţii. Dacă, 
de exemplu, vom descoperi similitudini între codul genetic 
al microorganismelor marţiene şi cel al microorganismelor 
terestre, vom putea afirma că viaţa în Sistemul Solar are 
un strămoş comun. (Există de mai multă vreme o ipoteză 
conform căreia cometele ar fi purtătoarele germenilor 
vieţii.) În plus putem presupune că, în cazul în care Marte 
ar fi oferit condiţii favorabile, mica noastră fosilă ar fi putut 
evolua către forme mai complexe. Dacă la aceasta vom 
adăuga descoperirea de sisteme planetare extrasolare, 
înseamnă că va fi nevoie să revizuim din temelii concepția 
noastră despre viaţa în Univers. 

Dar nu vom şti cu certitudine dacă există sau a existat 
viaţă pe Marte decât atunci când probe de sol marțian vor 
fi aduse pe Pământ. Probabil că 
anunţul făcut de NASA va convinge 
Congresul american să suplimenteze 
fondurile necesare studierii 
cosmosului. Din păcate, în ultimii ani 
am asistat la o reducere continuă a 
bugetului alocat acestui scop. Spaţiul 
cosmic trebuie să devină mai întâi o 
afacere rentabilă pentru ca din 
profiturile obţinute să se poată finanța 
activităţile de cercetare. In acest sens 
este suficient un sigur exemplu: staţia 
orbitală Alfa, care de la proiectul 
grandios de acum 10 ani a devenit un 
obiect de dispută bugetară. An de an 
se recurge la reducerea fondurilor 
alocate, iar amploarea programului 
scade fără ca “internaţionalizarea” 
proiectului să poată compensa 
pierderile produse activităţii ştiinţifice. 
Este sigur faptul că anii care vor veni 
vor arăta cât de greşită este această 
politică. 

Oricum, noi vă promitem că vom 
mai vorbi despre viaţa extraterestră, în 
măsura în care ne vor parveni infor- 
mal mai detaliate. 


CRISTIAN ROMÂN 

Urme ale fostelor râuri care străbăteau 
suprafața planetei Marte. 

HIDROAVIONUL IAR 709 


idroavionul este avantajat față 
Ai de un avion obişnuit prin 
aceea că poate folosi drept 
câmp de aterizare întinderile de apă. 
Instrument adaptat în mod particular 
regiunilor cu un potenţial hidrografic 
însemnat, acesta îndeplineşte o vari- 
etate de misiuni, mergând de la trans- 
portul de persoane şi mărfuri până la 
supravegherea aeriană. 


În 1995, specialiştii Institutului 
Naţional de Aviaţie din Bucureşti au 
început proiectarea unui hidroavion 
uşor, care ar putea transporta 6-10 
persoane sau o încărcătură echiva- 
lentă. Denumit IAR 709, aparatul de 
zbor are un fuzelaj de tip amfibiu, pre- 
văzut cu două flotoare pe flancuri 
pentru asigurarea echilibrului lateral. 
Aripa are o formă în plan trapezoidală 
şi este poziționată parasol pe fuzelaj. 
Pe extradosul aripii se află două mo- 
toare turbopropulsoare Allison 250 -B 
17 F cu o putere unitară de 450 CP şi 
echipate cu elice cu pas variabil. 

Gondolele motoarelor se continuă 
cu console la capătul cărora se află 
ampenajele verticale. Ampenajul ori- 
zontal este amplasat între extre- 
mităţile superioare ale ampenajelor 
verticale. 


Hidroavionul este prevăzut cu tren 
de aterizare escamotabil, triciclu, cu 
pneuri de joasă presiune, ce dau apa- 
ratului de zbor posibilitatea de a uti- 
liza piste înierbate. Trenul principal se 
escamotează în flotoarele laterale, iar 
jamba de bot în partea din faţă a 
carenei. Trenul şi flapsurile au co- 
mandă electrică. O instalaţie de 
dejivraj protejează prizele de admisi- 
une a aerului în motoare, bordurile de 
atac ale aripii, ampenajelor şi palelor 
de elice împotriva depunerii de gheaţă. 

Aparatura de bord permite zborul 
instrumental. Cabina comună 
primeşte un pilot şi şapte pasageri, 
este izolată termic şi fonic şi nepre- 
surizată. Accesul în interior se face 
prin partea posterioară a fuzelajului. 
Amenajarea cabinei poate fi rapid 
schimbată, ceea ce asigură o dis- 
ponibilitate ridicată a avionului pentru 
orice misiune. 

Hidroavionul IAR 709 poate fi 
amenajat astfel încât să poată 
îndeplini o serie de misiuni specifice. 
Dintre acestea amintim: 


Transport de pasageri - în 
varianta de bază hidroavionul poate 
transporta 8 persoane (7 pasageri 
plus pilotul) şi 90 kg de bagaje. 


Transport de mărfuri - se 
poate transporta o sarcină utilă de 
8 000 kg. Există posibilitatea realizării 
unei variante mixte marfă+pasageri. 


Transport sanitar - în cabină 
există posibilitatea montării a două 
tărgi pentru transportul răniților şi a 
unui scaun pentru medicul însoțitor. 

Observare fotografică - în 
această variantă hidroavionul dispune 
de două camere fotografice pentru 
teledetecţie şi un dispozitiv de 
vizualizare. ` 


IAR 709 poate fi utilizat pentru: 

supravegherea coastei 

escortări de convoaie militare 

cercetarea antisubmarin 

descoperirea şi recuperarea 

naufragiaţilor 

Proiectul IAR 709, aflat în prezent 
în stadiul de schiţă tehnică, îşi poate 
găsi materializarea într-un produs 
multifuncțional, rentabil, realizat în 
conformitate cu standardele 
europene şi americane de construcție 
aeronautică. 


ANDREI MERTICARU 

Caracteristici principale 


- anvergură 12,125 m 

- lungime totală 9,050 m 

- înălţime totală (pe sol) 3,610 m 

+ Dimensiuni interioare ale cabinei 

- lungime 5,350 m 

- lăţime maximă 1,450 m 

- înălţime maximă 1,650 m 

+ Dimensiunile ușilor de acces (înălțime/lățime) 

- uşa anterioară 1,165 m/0,785 m o 

- uşa posterioară 2,276 m/0,988 m D 

(Prin uşa posterioară se pot lansa încărcături având înălţimea de 1,000 m şi lățimea de 0,900 m.) Lu 
CC 

e Mase caracteristice £ 

- masa gol echipat 1550 kg E 

- masa maximă de decolare 2 700 kg Di 

- masa plătibilă maximă 800 kg D 

- masa maximă de combustibil 650 kg 

+ Performante 

- viteză de croazieră economică 310 km/h 

- lungime de decolare (sol/apă) 450 m 

- lungime de aterizare (sol/apă) 300 m 

- distanță de zbor (cu încărcătura maximă) 400 km 

- distanţă de zbor (cu combustibil maxim) 1400 km 


- plafon 7 000 m 


SEPTEMBRIE 1996 


PROIECTUL KEYSTONE 


Potrivit legendei, o piatră din cheia de boltă (keystone) a mormântului sfânt de la Kashima, 
din regiunea Ibaraki, avea darul de a prezice cutremurele care afectau această regiune, 
precum şi capitala arhipelagului nipon, Tokyo. Se spune că această piatră şi-a păstrat 

această putere miraculoasă şi în zilele noastre. În curând însă, tehnologia de ultimă oră va 

reprezenta o concurenţă puternică în prevenirea cutremurelor pentru piatra de la Kashima. 


atunci când, aflându-se într-o 
încăpere, toate lucrurile încep 
să se mişte în jurul său, iar pereţii şi 
geamurile încep să vibreze? Cine nu 
şi-a dorit ca aceste mişcări să înce- 
teze cât mai repede? Cine nu s-a 
înfiorat niciodată privind la televizor 
urmările unor cutremure catastrofale? 
Încă din cele mai vechi timpuri, cutre- 
murele, pe lângă alte fenomene natu- 
rale, i-au înspăimântat pe oameni 
datorită efectelor lor, în multe cazuri 
devastatoare. Legendarul continent 
Atlantida ar fi dispărut sub ape în 
urma unui puternic cutremur. Aceeaşi 
soartă au avut-o Farul din Alexandria 
şi Colosul din Rhodos, două dintre 
cele şapte minuni ale lumii antice. 
De-a lungul timpului istoria a con- 
semnat nenumărate cutremure. Pri- 
vite la început ca un avertisment sau 
ca o pedeapsă a divinității pentru gre- 
şelile oamenilor, o dată cu dezvol- 
tarea puternică a ştiinţelor exacte din 


C ine nu s-a speriat vreodată 


ultima vreme, s-a dovedit că aceste 
fenomene care sunt cutremurele au 
cauze cât se poate de naturale. 
Statistic, majoritatea o formează 
cutremurele de origine tectonică 
(90%), urmate de cutremurele de 
origine vulcanică (7%) şi cutremurele 
de prăbuşire (3%) datorate unor 
surpări în interiorul scoarţei terestre 
(vezi Ştiinţă şi tehnică nr. 5/1995). 


Japonia, tara soarelui 
răsare și... a cutremurelor 

Efectele cutremurelor sunt uneori 
catastrofale. Nenumăratelor clădiri 
sau construcții distruse (însumând 
uneori pagube de miliarde de dolari) li 
se adaugă, din păcate, şi nenumărate 
pierderi de vieţi omeneşti. La înc- 
eputul anului trecut, presa din toată 
lumea a descris pe larg efectele 
devastatorului cutremur care a afectat 
arhipelagul nipon în regiunea Kobe. 
Însă cutremurele, chiar destul de pu- 
ternice, sunt fenomene frecvent 


satelit 


semnale radio 


întâlnite în această parte a globului şi 
în special în Japonia. Pentru preve- 
nirea efectelor cutremurelor, japonezii 
şi-au folosit toată inteligenţa şi măies- 
tria în realizarea unor construcții 
extrem de rezistente. Mai recent însă, 
ei şi-au pus toată ambiția în realizarea 
unui proiect care va face ceea ce nu a 
mai făcut nimeni până în prezent: va 
prevedea cu exactitate şi cu câteva 
zile înainte mişcările seismice. 

Cercetările oamenilor de ştiinţă 
niponi s-au concentrat în special 
asupra mişcărilor tectonice aflate la 
mică adâncime faţă de suprafaţa 
Pământului. Sistemul care se speră 
că va prevedea cutremurele, denumit 
Proiectul Keystone (KSP), va folosi 
unde radio provenite de la o... galaxie 
îndepărtată, pentru a măsura mişcă- 
rile din scoarţa terestră. După cum se 
ştie, această scoarță este formată din 
plăci tectonice imense care plutesc 
deasupra miezului fluid-al Pământu- 
lui. Aceste plăci se mişcă încet (dar 
sigur) în direcţii diverse, iar atunci 
când două dintre ele se află în con- 
tact, datorită frecării, apar vibrații care 
generează mişcările seismice. 
Japonia, în general, şi regiunea 
Kanto, în special, este situată într-o 
“centură” în care se întâlnesc patru 
plăci tectonice mari: Placa Euroasi- 
atică, Placa Nord-Americană, Placa 
Filipineză şi Placa Pacificului. 

Capitala Japoniei, Tokyo, aflată în 
inima regiunii Kanto, este afectată în 
general de două tipuri de cutremure: 
cele suboceanice, cu epicentrul situat 
nu departe de țărmul arhipelagului 
japonez, la mică adâncime, cutre- 
mure care produc pagube importante 
pe suprafeţe întinse, şi cutremurele 
de suprafaţă, care produc dezastre 
pe suprafeţe mai mici. Ambele tipuri 
de cutremure au afectat arhipelagul 
nipon de nenumărate ori până în pre- 
zent. Cel mai devastator cutremur 
care a lovit regiunea Kanto a fost ma- 
rele cutremur suboceanic din 1923, în 
urma căruia şi-au pierdut viaţa peste 
142 000 de oameni. 


WHICH ` 


Cutremurele vor fi 
prevăzute... 


În urma cercetărilor efectuate s-a 
descoperit că de obicei apar 
mici fluctuații în mişcarea 
obişnuită a scoarţei terestre 
cu câteva zile înainte ca 
marile cutremure să se pro- 
ducă. Detectând aceste 
mişcări, se poate prevedea 
unde şi când va avea loc 
următorul cutremur. Aceste 
fluctuații sunt însă ne- 
detectabile pentru seis- 
mografele obişnuite. Pentru 
a le putea măsura, specia- 
liştii care lucrează în cadrul 
Proiectului Keystone au folo- 
sit o tehnologie de inter- 
ferometrie, very-long-baseline 
interferometry (VLBI), recent 
pusă la punct. În cadrul VLBI 
sunt măsurate distanțele din- 
tre Pământ şi astrele denu- 
mite “stele radio” (pulsari sau 
quasari care emit unde ra- 
dio de înaltă amplitudine) 
aflate la miliarde de ani- 
lumină depărtare. Proiectul 
Keystone nu va folosi însă 
numai o singură stea radio 
ci o întreagă galaxie cu o 
imensă gaură neagră (esti- 
mată a fi de un miliard de ori 
mai mare decât Soarele) în 
centru. Această galaxie, 
care emite o cantitate enor- 
mă de energie, poate fi y 
folosită ca un punct de referință în 
spațiul cosmic. 

Măsurătorile vor fi efectuate zilnic 
în patru puncte de observaţie aflate în 
regiunea Kanto. În aceste puncte, 


antene de mare putere (radiotele- 
scoape) vor recepționa simultan 
undele radio provenite de la galaxia 
amintită mai sus. Fiecărui semnal îi 
va corespunde un timp caracteristic 


pentru fiecare staţie de recepţie. 
Aceşti timpi vor fi apoi comparaţi între 
ei. Decalajul între două semnale iden- 
tice va putea fi măsurat cu o precizie 
de până la o zecime de miliard de 


secundă. Timpii de recepţie sunt 
determinaţi folosind un ceas cu hidro- 
gen, care oferă cea mai mare precizie 
în măsurarea timpului la ora actuală 
(acest ceas are o eroare de o secun- 
dă la opt milioane de ani ). 
Când apar decalaje între 

semnale identice recepţio- 
nate în cele patru staţii aflate 
la sol, distanţa dintre ele 
poate fi determinată instanta- 
neu, cu o precizie milimetrică, 
de un satelit. Acest satelit va 
determina în acelaşi timp şi 
variațiile. mari (de ordinul 
milimetrilor) dintre distanţele 
relative între cele patru staţii 
de recepţie. În cadrul unui 
experiment similar, în care a 
fost folosită tehnologia VLBI 
pentru măsurarea vitezei de 
deplasare a plăcilor tecto- 
nice, s-a descoperit că arhi- 
pelagul Hawaii se depla- 
sează anual cu 6,3 cm către 
Japonia. 

După cum afirmă Fuji- 
nobu Takahashi, directorul 
Laboratorului de cercetări în 
comunicații al Universității 
din Tokyo, cele patru stații 
de recepție urmează să 
intre în funcțiune la sfârşitul 
acestui an. In cazul în care 
acest sistem se va dovedi 
fiabil, japonezii vor putea 
afla cu câteva zile înainte 
când va avea loc următorul 
cutremur. Şi, de ce nu, să 
sperăm că această tehnolo- 
gie va putea fi folosită în viitor pentru 
prevederea cutremurelor în oricare 
parte a globului. 


EUGEN APĂTEANU 


L 


-~ CE ESTE TEHNOLOGIA VLBI? 


Tehnologia VLBI (pe româneşte ar însemna interferometrie | 


Te | 


cu bază foarte mare) a fost aplicată pentru prima oară în 
domeniul radioastronomiei. Varianta utilizată de proiectul | 
japonez se bazează pe faptul că undele radio au de parcurs | 
distanțe diferite în funcție de poziția antenei receptoare. Practic, 
se însumează semnalelė recepționate de câteva radio- 
telescoape. In funcție de diferența de drum, semnalul va ajunge 
la antene în momente de timp diferite. Orice variație a distanței 
receptor-sursă radio duce la modificarea semnalului rezultant. 
Prin prelucrarea acestuia vom obține informații asupra 
modificării poziției relative a celor două radiotelescoape. În | 
cazul nostru, se va folosi metoda triangulaţiei. Deci pentru | 
determinarea modificării poziţiei vom avea nevoie de cel puţin 3 
radiotelescoape pentru a calcula deplasarea pe orizontală şi pe 
verticală (un punct de pe suprafaţa solului este caracterizat de 
trei coordonate spaţiale: latitudine, longitudine şi altitudine). 

o E 


O structură modernă 
in sistemul romanesc 


de CERCETARE-DEZVOLTARE 


- Stimate domnule director gene- 
ral Nicolae Naum, recent s-a înființat 
Agenţia Naţională de Transfer Tehno- 
logic şi Inovare (ANTTI), ca urmare a 
efortului Ministerului Cercetării şi 
Tehnologiei de a crea un instrument, 
adaptat economiei de piaţă, pentru 
valorificarea creaţiei ştiinţifice şi 
tehnice româneşti. Vă rugăm să ne 
spuneți care sunt competențele şi 
obiectivele acestei Agenţii. 


- Strategiile de inovare, manage- 
mentul resurselor tehnologice şi al 
transferului tehnologic reprezintă o 
prioritate atât pentru ţările industriali- 
zate, cât şi pentru cele ce parcurg 
tranziţia. Restructurarea şi înnoirea 
ansamblului socio-economic necesită 
un cadru interrelaţional dinamic, bazat 
pe valorificarea rezultatelor cercetării 
ştiinţifice, în special prin transfer de 
informaţii, cunoştinţe şi tehnologii. 

Agenţia Naţională de Transfer 
Tehnologic şi Inovare (ANTTI), ce 
răspunde unei strategii naţionale 
privind transferul formelor de propri- 
etate şi înnoirea societăţii în domeniul 
practicii de inovare, trebuie să repre- 
zinte un model performant al dezvol- 
pentru “producătorii de tehnologie” ca 
o “buclă” de reglare a unor importante 
conexiuni ale vieţii economico-socia- 
le, dintre care consemnăm câteva: 

LI cererea şi oferta consumatorilor 
de tehnologie; 

Q nivelul investiţiei publice şi capaci- 
tatea producătorilor de a gestiona 
banii alocaţi; 

a rezolvarea deficienţelor procesului 
de difuzare a rezultatelor obţinute; 

Q legăturile dintre universitate şi 
industrie; 

Q implementarea noilor tehnologii în 
întreprinderile mici şi mijlocii etc. 


- V-am ruga să ne specificaţi care 
ar fi modalităţile concrete de sprijin 
din partea ANTTI la adresa cercetăto- 
rului ştiinţific solitar. 


- Agenţia, ca o nouă infrastruc- 
tură, are toate pârghiile pentru a spri- 


jini oamenii creativi din punct de 
vedere financiar. Pe de o parte, 
ANTTI îşi propune să valorifice rezul- 
tatele cercetării şi în primul rând să 
transpună cât mai repede în practică, 
printr-un sistem de cofinanţare, toate 
tehnologiile care au la bază brevete 
sau nu sunt pe bază de brevete. 
Agentul economic interesat în aplica- 


rea rezultatelor cercetării din unităţi 
de cercetare publice sau private be- 
neficiază de până la 50% din totalul 
cheltuielilor pentru transfer, ceea ce 
este un avantaj imens la ora actuală 
pentru agenţii economici subcapita- 
lizaţi. Deci se asigură condiţia ca 
aceste rezultate să nu mai rămână în 
seifurile direcțiilor din ministere, ci să 
treacă acolo unde este nevoie de ele, 
iar pe de altă parte cercetătorii care 
au fost părtaşi la execuţia tehnologiei, 
la finalizarea prin contract de cer- 
cetare a unei tehnologii şi participă 
pentru asistenţă tehnică, pentru asis- 
tenţă de know-how. Know-how-ul şi 
show-how-ul vor primi pe baza con- 
tractului de transfer tehnologic o re- 
compensă stimulativă pentru meritele 
avute în finalizarea acestor rezultate. 
Pe toată perioada elaborării liniei 
tehnologice, până la primele rezultate 
ale pieţei, asistenţă tehnică, asistenţa 
de know-how va fi asigurată de bene- 


ficiarul transferului tehnologic. Prin ur- 
mare, cercetătorii sunt din acest 
punct de vedere favorizați. 

In legătură cu întrebarea pe care 
mi-aţi pus-o, situaţia este şi mai clară. 
Avem, în cadrul Agenţiei, Direcţia de 
Inovare şi Acţiuni Promoţionale, care 
va finanța în proporţie de 100% toate 
proiectele inovative care vin de la per- 
soanele fizice, persoanele juridice care 
au brevete, invenţii, inovaţii sau o serie 
de idei care pot fi transpuse în prac- 
tică, pe baza unui plan de afaceri 
aprobat, girat de o serie de specialişti 
în domeniu, fie în cadrul centrelor 
noastre de inovare, fie prin intermediul 
firmelor ce aparţin acestor creatori, 
dacă pot să-şi dovedească bonitatea 
tehnico-ştiinţifică şi economică. 

Dacă aceste condiţii sunt îndepli- 
nite, proiectul este finanţat 100%. 
Avem deja şi o schemă a derulării 
unui proiect inovator foarte clară, con- 
cretă şi la obiect, adică nu-l plimbăm 
pe inventator sau cercetător nicăieri, 
el neavînd decât sarcina de a-şi ela- 
bora planul de afaceri punându-şi la 
punct partea financiară, în felul aces- 
ta putând să-şi realizeze modelul 
experimental sau prototipul ce ulterior 
va fi supus transferului tehnologic. 
Deci interfața asigurată de către 
Agenţia între executanţi şi beneficiari 
este, din acest punct de vedere, 
foarte operativă şi benefică. 


- Deşi Agenţia este de curând 
înființată, ne puteţi da câteva exem- 
ple concrete care sunt deja rodul 
activității sale? 


- La ora actuală sunt aprobate de 
Guvern şi se derulează zece proiecte 
de transfer tehnologic atât în unităţi 
publice, cât şi în unităţi private - din 
acest punct de vedere respectăm 
întru totul statutul Agenţiei - şi este în 
curs de definitivare, supusă spre 
aprobare la Guvern, o listă de încă 
aproape douăzeci şi cinci de proiecte 
de transfer tehnologic, la fel, reparti- 
zate în sectorul public şi privat, care 
ocupă o gamă foarte largă din dome- 
niile prioritare ale cercetării, din 


— 


domeniul electrotehnic, construcțiilor 
de maşini, medicamentelor, biome- 
dicamentelor, ecologiei, chimiei şi 
petrochimiei, fizicii, construcţiilor. De 
asemenea au fost aprobate o serie 
de proiecte care au la bază realizarea 
unor lasere de performanţă pentru 
activitatea civilă şi militară. După cum 
se constată, se acoperă aproape 
întreaga gamă de cercetări care se 
finalizează în cadrul programelor 
naţionale de cercetare-dezvoltare. 
Aceste aproape 35 de proiecte de 
transfer tehnologic pentru anul 1996 
vor însemna aproximativ 50 de mil- 
iarde de lei. La subcapitalizarea 
agenţilor economici, o asemenea 
infuzie de capital, nerambursabil de 
până la 50% din costul total, va crea 
o emulaţie, zic eu, spectaculoasă în 
lumea cercetării româneşti. Modul în 
care am conceput această activitate 
considerăm că vine în primul rând în 
sprijinul agentului economic, care 
este capabil astfel să se capitalizeze 
şi să-şi creeze o serie de linii de 
tehnologie modernă capabile să fie 
adaptate an de an la o serie de 
tehnologii pe care le poate elabora 
sau le poate primi de la institutele de 
cercetare care au tangenţă cu activi- 
tatea agentului economic respectiv, 
în acelaşi timp fiind un stimul extraor- 
dinar de avantajos pentru colectivele 
de cercetători, căci, pe măsură ce vor 
avea mai multe tehnologii la transfer, 
oamenii din cadrul acestor colective 
vor putea fi stimulaţi material. 


- În luna noiembrie se va finaliza o 
acțiune pe care a demarat-o revista 
noastră sub coordonarea Ministerului 
Tineretului şi Sporturilor, şi anume 


Kee EE 


Salonul Ingeniozităţii 1996, ce are me- 


nirea să adune, după o filtrare cores- 
punzătoare, idei ingenioase, idei poate 
şocante, revoluţionare sperăm, ajunse 
în diverse faze - până la faze de pro- 
totip - într-o expoziţie prin care să le 
punem la dispoziția celor interesați, 
adică a agenților economici. Este inte- 
resată Agenţia să se implice în orga- 
nizarea acestei manifestări care se 
vrea o piaţă de transfer a invențiilor? 


- Acţiunea mi se pare mult mai 
interesantă decât la o examinare la 
prima vedere pentru că, din câte 
cunoaşteţi, în reţeaua noastră de ino- 
vare există unele centre de invenţii în 
lumea elevilor şi a studenţilor create 
împreună cu Ministerul Tineretului şi 
Sporturilor - şi mă refer la exemplul 
dat de Centrul Universitar şi Inspec- 
toratul Şcolar laşi. Aş vrea să spun 
că, pe de o parte, ne bucură că vom fi 
alături de această acţiune, pe de altă 
parte, Agenţia, prin cele două pârghii 
ale ei - valorificarea creaţiei şi spriji- 
nul proiectelor inovatoare -, va putea 
sprijini ideile ingenioase ce vor apărea 
cu această ocazie prin Direcţia de Ino- 
vare, prin realizarea unor proiecte ino- 
vative de către aceşti tineri încât proto- 
tipul sau modelul experimental să 
poată fi finanţat din banii publici, astfel 
încât tânărul creativ, fanul inovator să 
aibă satisfacția că aceste idei la care a 
trudit să le poată vedea fructificate. Din 
acest punct de vedere, noi vom partici- 
pa la acţiune şi vom căuta să fim cât 
mai eficienţi şi în latura pe care o aş- 
teaptă tinerii de la noi, şi anume dacă 
ideile lor sunt valoroase, noi să le spri- 
jinim pentru ca ele să fie concretizate. 


- Pot să înţeleg prin aceasta şi o 
acceptare a participării dumneavoas- 


EVENIMENT 
EDITORIAL 


tră în cadrul juriului ce se va constitui 
pentru examinarea proiectelor expu- 
se în cadrul Salonului Ingeniozității? 


- Bineînţeles, această postură mă 
onorează şi voi fi foarte activ în 
această calitate. Un lucru este cert - 
Agenţia Naţională de Transfer Tehno- 
logic şi Inovare a apărut ca urmare a 
modului în care creativitatea ştiinţifică 
şi tehnică românească a fost relan- 
sată în aceşti ultimi 4-5 ani, relansare 
care, ştiţi foarte bine, s-a concretizat 
într-un număr imens de medalii. Foar- 
te mulţi creatori sunt tineri care au 
obţinut medalii şi distincţii la saloa- 
nele şi expoziţiile interne şi interna- 
tionale, lucru care la acestă nouă 
acţiune s-ar putea din nou concretiza 
printr-o serie de proiecte care, zic eu, 
să fie spre satisfacția acelora care le 
vor propune la această manifestare. 


Interviu consemnat de 
I. ALBESCU 


NU UITAŢI! 


Cei ce doresc să participe la 
Salonul Ingeniozităţii trebuie să ne 
comunice cât mai urgent urmă- 
toarele informaţii: 

m titlul lucrării şi curriculum vitae al 
autorului 

© secţiunea de încadrare; 

N o descriere succintă (maximum o 

a 


pagină dactilografiată) 

spaţiul sau condiţiile de expunere 

estimate. 

Pentru detalii suplimentare puteţi 
consulta Ştiinţă şi tehnică nr.6/1996. 


Ne face plăcere să vă 
informăm că lucrarea "Intâl- 
niri cereşti", scrisă de doi ma- 
tematicieni de talie mondială, 
Philip Holmes şi Florin Diacu, 
poate fi găsită în librării 
(editura noastră a luat-o 
înaintea. celei americane, 
care va scoate varianta în 
limba engleză abia în aceas- 
tă toamnă). Trebuie să subli- 
niem că această performanță 
nu ar fi fost posibilă fără spri- 
jinul material pe care ni l-a 
oferit Asociaţia Oamenilor de 
Afaceri din România. Poate 
că a venit, în sfârşit, momen- 


pot citi câteva fragmente din 


tul în care oamenii cu bani au 
înțeles că nu vor mai avea ce 
face cu ei dacă nu vor sprijini 
şi material, nu numai cu 
vorbe, ştiinţa. Deocamdată 
nu vom face alte comentarii 
asupra cărții (cei ce doresc 


ea în numerele trecute ale 
revistei noastre). Dacă vreţi 
să o aveți în bibliotecă, puteţi 
să o comandați la redacția 
noastră. Profităm de ocazie 
pentru a mulțumi celor care 
au avut bunăvoința de a ne 
transmite felicitări. 

Controlarea haosului!? 


Foarte probabil, noţiunea de haos determinist nu mai reprezintă o noutate pentru mulţi 
dintre cititorii acestei reviste. Pe scurt, haosul determinist este o stare tipică sistemelor 
dinamice neliniare, care, deşi pot fi modelate prin ecuaţii cu caracter determinist, pot avea, 
în unele cazuri, o evoluţie haotică impredictibilă. Astfel, clima, deşi poate fi modelată 
de trei ecuaţii diferenţiale neliniare simple şi deterministe, nu poate fi predictibilă pe o 


espre impactul acestor con- 
D statări ale anilor ‘70, când 
Edward N. Lorenz a descoperit 
celebrul fenomen „fluture“, nu mai 
este cazul să insistăm, sistemul 
Lorenz fiind prezentat deja în paginile 
acestei reviste. Amintim doar faptul 
că evoluţia unui sistem dinamic neli- 
niar prezintă în general o puternică 
dependenţă de condiţiile iniţiale. In 
cazul climei, este suficient ca un flu- 
ture să bată din aripi într-un loc oare- 
care de pe Pământ, pentru ca, peste 
o perioadă de timp, această infimă 
schimbare în condiţiile iniţiale să 
poată determina — cel puţin din punct 
de vedere teoretic — o schimbare dra- 
matică în aspectul climei: un uragan 
sau o secetă în cu totul alt loc. 
Această evoluţie haotică, impre- 
dictibilă şi puternic dependentă de 
condiţiile iniţiale se poate în general 
simula pe un calculator, obținându-se 
curbe sau mulţimi de puncte (în 
funcţie de tipul sistemului), ce poartă 
denumirea de atractori stranii. Dacă 
sistemul este de tip „continuu“ — când 
evoluţia sa se determină pe baza 
variabilei t (timp) ce parcurge în mod 
continuu mulţimea numerelor reale — 
traiectoria este o curbă continuă (în 
figura 1 este redat atractorul straniu 


perioadă mai mare de cca 15 zile. 


al sistemului dinamic neliniar şi con- 
tinuu numit Fabrikant-Rabinovitch). 
Dacă sistemul este de tip „discret“ — 
când evoluţia sa este determinată pe 
baza unei variabile n („discretă“) ce 
parcurge mulţimea numerelor întregi 
— traiectoria este compusă dintr-o 
mulţime de puncte, ce nu alcătuiesc 
neapărat o curbă continuă (în figura 2 
este reprezentat atractorul straniu al 
unui sistemului neliniar discret, des 
întâlnit în teoria mecanismelor). 

Indiferent de tipurile amintite mai 
sus, un sistem este caracterizat şi 
prin unul sau mai mulți parametri, în 
funcţie de care poate avea o evoluţie 
„cuminte“ sau haotică. 

Câteva din caracteristicile mai 
importante ale atractorilor stranii sunt 
următoarele: în haosul în care „sălă- 
şluiesc“ există o anumită ordine, 
introdusă de structura geometrică a 
atractorului straniu (fig. 1); tot în 
această evoluţie se pot întâlni aşa- 
numitele „ferestre periodice“ în care 
domneşte „liniştea“ (fig. 3); deşi evo- 
Jutta este haotică, traiectoria rămâne 
„atrasă“ într-o zonă mărginită din spa- 
tiu (prin „spaţiu“ înțelegându-se după 
caz spaţiul unidimensional, planul, 
spaţiul 3D etc.); în fine, o altă propri- 
etate este aceea că o secţiune prin 


atractor formează o mulţime celebră 
de puncte din clasa fractalilor: 
mulţimea Cantor (o foarte simplistă 
caracterizare a acestei mulţimi ar fi 
următoarea: între oricare două puncte 
ale mulţimii, se află în realitate altele, 
nevăzute la o anumită rezoluţie, iar 
proprietatea se repetă la infinit). 

Ei bine, dacă aceste lucruri sunt 
în general bine cunoscute, mai puţin 
cunoscut este, probabil, faptul că 
haosul poate fi controlat! Altfel spus, 
ce-ar fi să putem „cuminţi“ evoluţia 
climei sau să controlăm evoluţia — 
haotică la un moment dat - a 
celulelor bolnave dintr-un organism? 
Astfel de întrebări, deşi par, la prima 
vedere, nişte aberaţii, îi preocupă tot 
mai mult pe oamenii de ştiinţă şi se 
pare că sorții de izbândă cresc! 

Pentru a vedea despre ce este 
vorba, vom analiza aşa-numita func- 
ție „etalon“ sau funcţia Feigenbaum. 
Aceasta deoarece este unul dintre 
cele mai simple exemple de funcţie 
ce modelează un sistem neliniar, 
analiza ei efectuându-se pentru prima 
dată de către Mitchel! J. Feigenbaum, 
într-un articol din 1978. Un alt motiv 
pentru care se preferă acest exemplu 
este faptul că el reprezintă un fel de 
constantă universală, în lumea sis- 


temelor neliniare, după cum este 
numărul P pentru matematică sau 
mulţimea Mandelbrot pentru fractali. 
Astfel, o foarte largă clasă de sisteme 
neliniare discrete au o evoluţie foarte 
asemănătoare cu cea descrisă de 
funcţia etalon. 

“Funcţia etalon este f :[0,1] — [0,1], 
f(x)=4 x r x (1-x), unde r este un 
parametru ce variază în intervalul 
[0,1]. Analiza computaţională a sis- 
temului modelat de această funcţie 
se poate face chiar şi cu creionul şi 
hârtia, Mandelbrot afirmând că studiul 
acestei funcţii ar trebui introdus în 
programa şcolară datorită bogăției de 
informaţii, raportată la simplitatea ei. 
Totuşi, să lăsăm hârtia şi să luăm un 
calculator — chiar şi pe 8 biţi! — pentru 
a vedea cum putem obţine evoluţia 
sistemului. Pentru aceasta este sufi- 
cient să iterăm funcţia, adică să exe- 
cutăm secvenţa X„,1=4 X rX x,(1-x,), 
unde n=0,1,2,..., iar xp este un punct 
oarecare, numit condiţie iniţială, din 
intervalul [0,1]. lterarea sistemelor 
este modalitatea de bază pentru 
modelarea şi simularea acestora, 
procesul putând fi considerat ca o 
reacţie feedback. Cine are cunoştinţe 
elementare de informatică, va putea 
obţine cu uşurinţă reprezentările x, în 
funcţie de r (fig. 3) şi x, în funcţie de n 
(fig. 4). 

După cum se poate observa din 
figura 3, în funcţie de parametrul r 
sistemul poate trece la o stare când 
evoluţia sa este haotică. Această tre- 
cere se face prin aşa-numitele „bifur- 
caţii“ succesive, atât de des întâlnite şi 
în natură (un exemplu fiind diviziunea 
celulară). Din acest moment starea 
viitoare a sistemului este imposibil de 
anticipat. 


prima bifurcaţie 


regim de bifurcaţie 


Dacă în zona de „linişte“, numită 
şi zona bifurcaţiilor, putem uşor 
urmări evoluţia sistemului (porţiunea 
corespunzătoare lui re [0, r.) din 
figura 3 în porţiunea de haos (cores- 
punzătoare lui re (rc, 1] din aceeaşi 
figură) prea puţine lucruri se pot 
spune (r, este valoarea lui r de unde 
începe haosul). 

Acesta este piscul pe care oamenii 
de ştiinţă s-au hotărît să-l cucerească: 
să controleze haosul ce caracte- 
rizează sistemele neliniare. Dacă din 
punct de vedere computaţional şi chiar 
analitic, realizarea acestui deziderat 
este destul de uşoară, din punct de 
vedere al materializării, situaţia este 
mult mai complicată. Altfel spus, dacă 


| [| | | | | | 
| | | A 
di x | E 


em. 
: Oe control al haosului 


pe un calculator reuşim să controlăm 
evoluţia climei, cum (sau, mai ales, 
când) se va realiza practic acest vis al 
omenirii? 

Dar să analizăm o metodă pentru 
controlul comportamentului haotic al 
funcţiei etalon, prezentată în „Phisics 
letters A, 181 (1993)* de către J. 
Guemez şi M. A. Matias. Aceasta 
constă în aplicarea de mici perturbații 
asupra variabilei x, la un anumit 
număr de paşi An pe parcursul iterării 
funcţiei f. Astfel, din An în An paşi, în 
loc de x vom pune xx (1+y), unde y 
este perturbaţia amintită. Valorile lui 
An şi y se pot uşor determina experi- 
mental, dar există deja şi studii 
analitice care indică un interval pentru 
Y şi chiar valori pentru An. 

In figura 4 este prezentat cazul 
aplicării perturbaţiei y = - 0,3 la un 
număr de paşi An=3, pentru r=1, caz 
în care sistemul prezintă un compor- 
tament haotic pronunţat. Algoritmul a 
fost aplicat începând cu n=100. Se 
poate observa cum mişcarea iniţial 
haotică, după doar câţiva paşi ai 
algoritmului, se transformă într-o 
mişcare periodică controlată. 

In concluzie, ce ne rămâne de 
făcut este să aşteptăm „puţin“ până 
când vom putea să ne „comandăm“ o 
vreme călduroasă pentru concediu... 

Mulţumesc doamnei prof. dr. 
Steliana Codreanu, de la Universi- 
tatea “Babeş-Bolyai” din Cluj, Facul- 
tatea de Fizică, pentru procurarea 
bibliografiei amintite. 

Informaţii suplimentare despre 
haos şi fractali se pot obţine din 
revista FRACTALIA, CP 524 Cluj-9. 


MARIUS-F. DANCA 

În timpul domniilor fanariote puterea militară a Ţărilor Române a decăzut. Existau doar 
mici unităţi militare pentru paza frontierelor, poliţie şi garda domnească. In anii când 
războaiele ruso-turce (secolele XVIII - XIX) şi-au avut teatrul de operaţii militare pe teritoriul 
nostru naţional au existat corpuri de voluntari români care au luptat sub comanda statului 
major rus. Din aceste corpuri de oaste româneşti, ce numărau cca 20 000 de oameni, 
voia în 1812 amiralul rus Ciceagov, înlocuitorul generalului Kutuzov la comanda frontului 
din Principatele Române, să formeze câte o armată în fiecare din Ţările Române. Proiectul 
înaintat celor două divanuri domneşti nu s-a finalizat datorită pătrunderii lui Napoleon 
Bonaparte în Rusia în vara aceluiaşi an 1812 şi retragerii grăbite 
a armatei imperiale pe teritoriul său. 


Tudor Vladimirescu şi părăsirea Principatelor de 

către armatele turceşti de ocupaţie (1822), noii 
domnitori pământeni - loniţă Sandu Sturdza în Moldova şi 
Grigore al IV-lea Ghica în Ţara Românească - au simţit 
nevoia unei forțe militare care să menţină ordinea în ţară. 
În anul 1823 domnul Ţării Româneşti reînființează cetele 
de panduri, care până în anul 1828 vor juca rolul unei 
miliții naţionale. În noul război dintre ruşi şi turci din anii 
1828-1829, va lupta alături de armata rusă şi un corp de 
3 500 de panduri, organizat şi comandat de căpitanul lon 


D upă înăbuşirea Revoluţiei de la 1821 condusă de 


Ofiţer din straja pământească a Moldovei 
(Muzeul Militar Naţional). 


Solomon. Pandurii erau organizaţi în şase batalioane de 
pedestraşi şi unul de cavalerie. La comanda unora dintre 
subunități s-au aflat Cristian Tell şi Gheorghe Magheru. 

La 2/14 septembrie 1829 s-a încheiat Pacea de la 
Adrianopol dintre Rusia şi Turcia. Actul adiţional şi 
dezvoltător al articolului 5 din Tratatul de pace prevedea, 
printre altele, înfiinţarea unor armate naţionale în Ţările 
Române. 

Organizarea acestor prime unităţi militare naţionale a 
fost făcută de câte un comitet format din patru ofiţeri 
superiori ruşi, la care s-au adăugat pentru Ţara 
Românească marele spătar Alexandru Ghica, iar pentru 
Moldova marele hatman Constantin Paladi. Normativele 
militare întocmite tot atunci prevedeau ca uniformele celor 
două armate să fie alcătuite după model rusesc, la fel şi 
regulamentele de instrucţie şi de servicii. Se forma cu acel 
prilej un batalion de cadre militare în care au fost primiţi cu 
grad de ofiţer toţi boierii în slujbe şi fiii altor boieri până la 
rangul de paharnic al tatălui, precum şi fostele căpetenii 
de panduri. Au fost primiţi şi unii fii de negustori, dar cu 
grad de subofiţeri. De atunci au rămas în terminologia 
militară cuvintele de origine rusă raniţă, mondir, cazan, 
cozoroc, chivără, artelnic, conovăţ, tesac etc. La 12/24 mai 
1830 pe ulițele Bucureştiului şi ale Iaşiului au defilat 
primele unităţi militare ale armatei române moderne, în 
entuziasmul general al populaţiei, după cum au 
consemnat Albina românească şi Curierul românesc. 

În luna martie 1831, din iniţiativa generalului Pavel 
Kiseleff, se adoptă “Regulamentul ostăşesc”, care va fi 
înglobat Regulamentului Organic al fiecărui principat. 
Pentru Ţara Românească acesta stabilea o miliţie 
naţională permanentă, numită “straja pământească”, şi o 
miliţie nepermanentă, cunoscută sub denumirea de 
“dorobanţi”. Miliția permanentă “servea pentru ordinea 
interioară, pentru respectarea legilor şi pentru paza 
graniţelor”. Ca structură cuprindea trei regimente de linie 
(primul s-a înfiinţat la Craiova din panduri olteni); fiecare 
regiment era alcătuit din două batalioane de infanterie şi 
două escadroane de cavalerie; batalionul se compunea 
din patru companii sau roate, compania din două plutoane, 
iar plutonul din şase grupe sau despărţituri. Un escadron 
de cavalerie era alcătuit din patru plutoane şi fiecare 
pluton din patru grupe sau despărţituri. Miliția 
nepermanentă se ocupa cu poliţia şi ordinea la sate, cu 
paza închisorilor etc. Întreţinerea ei cădea exclusiv în 
sarcina satelor din care era recrutată, spre deosebire de 
cea permanentă, care era finanțată de vistieria statului. 
Era alcătuită din cete de câte 30 de dorobanţi pe lângă 


fiecare prefectură de judeţ (otcârmuire) 
şi din cete de câte 10 dorobanţi pe 
lângă fiecare plasă de judeţ (suptotcâr- 
muire). Şi în Moldova funcționau o 
miliţie permanentă, numită “straja 
armată”, formată dintr-un regiment, un 
batalion şi un escadron. Exista, de 
asemenea, şi o miliţie nepermanentă, 
numită “slujitorii”. 

Efectivul trupelor stabilit prin Regula- 
mentul Organic se ridica la 4 673 de oa- 
meni pentru miliția permanentă, la 5 978 
oameni pentru dorobanţi şi la 126 de 
pompieri cu 7 pompe în Ţara Româ- 
nească şi la 1 139 de oameni pentru 
miliția permanentă şi 1 563 de oameni 
pentru slujitori în Moldova. 

În anul 1834, pe baza Proiectului 
asupra pazei Dunării şi a graniţei din- 
spre Austria şi Moldova în Ţara Româ- 
nească, va lua fiinţă - în cadrul miliției 
nepermanente - un corp de oaste nou, 
acela al grănicerilor, care avea ca 
obligaţie paza locurilor de trecere, 
principale şi secundare, a graniţelor. Cei care păzeau 
punctele secundare de pe graniţă se numeau “cordonaşi” 
la Dunăre, şi “potecaşi” sau “pichetaşi” la munte. 

Tot prin Regulamentul Organic se stabileau noua 
uniformă şi tipul de armament pentru miliția naţională. In 
Ţara Românească trupele de infanterie urmau să poarte o 


Ofiţer, subofițer şi soldat din straja pământească a Ţării 
Româneşti (Dioramă din Muzeul Militar Naţional). 


Pistoale din dotarea ofițerilor străjii pământeşti 
(Muzeul Militar Naţional). 


uniformă din postav de culoare vânătă cu vipuşcă roşie, 
cu epoleţi din acelaşi material, pe care se afla prins 
numărul regimentului, o chivără de piele neagră cu 
cozoroc şi penaj roşu din lână, bluză din pânză albă şi o 
manta din postav sur. Uniforma ofiţerilor era ca a 
soldaţilor, “deosebirea este numai în găitanuri, cari la 
ofițeri sunt de fir şi alte semne”. Casca ofiţerilor era mult 
mai înaltă ca a soldaţilor, avea vizieră şi pampon roşu; 
pe partea frontală era aplicat un vultur înaripat, iar 
dedesubt numărul regimentului. Armamentul se 
compunea din puşcă cu baionetă pentru soldaţi, iar 
pentru ofiţeri din pistol şi sabie încovoiată. Drapelul 
armei era din mătase roşie şi neagră, având pe o parte 
vulturul înaripat cu coroană pe cap, iar pe cealaltă parte 
imaginea Sf. Gheorghe. Cavaleria purta mundir (tunică) 
din postav roşu, pantaloni din postav sur cu vipuşcă 
roşie, epoleţi din metal, cască roşie cu pampon. 
Stindardul era din mătase, îngust şi lung, galben cu 
negru. Armamentul era alcătuit din pistol, sabie şi lance. 
Dorobanţii îşi cumpărau caii, se îmbrăcau şi se hrăneau 
din leafă. In Moldova infanteria purta o uniformă din 
postav albastru, pantaloni largi şi căciulă din blană de 
miel neagră. Cavaleria era echipată la fel cu cea din 
Muntenia, cu deosebirea că stindardele erau roşu cu 
albastru. Armamentul era acelaşi. Slujitorii aveau o 
uniformă albastru închis. 

Prin Convenţia ruso-turcă din 17/29 ianuarie 1834 
Turcia a recunoscut valabilitatea Regulamentului 
Organic în cele două variante - pentru Moldova şi Ţara 
Românească - şi toate reformele efectuate până atunci, 
inclusiv cele militare. În schimb, armata imperială rusă 
trebuia să părăsească Principatele în termen de două 
luni de la numirea noilor domni, care au fost în Ţara 
Românească Alexandru Ghica (1834-1842), iar în 
Moldova Mihail Sturdza (1834-1849). Ei vor avea sub 
comandă prima armată naţională, care - prin număr, 
înzestrare tehnică, instrucţie etc. - avea o forță 
combativă slabă, dar reprezenta un simbol şi, totodată, 
un catalizator naţional. 


CORNELIU RADEŞ 

| ARHEOLOGIE | 


MUMIILE DE LA KYSIS 


În necropola antică de la Kysis (Douch), aflată în oaza egipteană 
Kharga, situată la vest de Valea Nilului, au fost descoperite trei 


sute de mumii din epoca romană. 


Specialiştii dispun de un bogat 


material pentru studierea vieţii de zi cu zi din această perioadă 
tardivă a istoriei Egiptului antic. Pentru că în această epocă, 
mumificarea, altădată rezervată numai faraonului, este la 
îndemâna tuturor. 


cercetat în 1978 de către spe- 

cialiştii de la Institutul francez 
de arheologie orientală din Cairo. 
De-a lungul anilor, arheologii au scos 
la lumină 95 de morminte, în general 
colective, şi au descoperit 200 de 
schelete care fuseseră supuse unui 
tratament chimic şi 300 de mumii 
bine conservate. Pentru studierea 
rămăşiţelor pământeşti a fost folosită 
metoda antropometrică clasică, dar 
şi, în premieră, radiografia făcută pe 
teren, metodă rezervată până în pre- 
zent mumiilor din muzee. Specialiştii 
sunt de părere că au de-a face cu o 
populaţie de tip mediteranean - 
soldaţii romani din garnizoana de la 
Kysis, aflată pe drumul spre Sudan, 
se căsătoriseră fără îndoială cu femei 
băştinaşe. Radiografiile au permis 
decelarea unor maladii parazitare, 
cum ar fi de exemplu filarioza sau bil- 
harzioza, care par neobişnuite în 
deşert, dar specialiştii au găsit o 
explicaţie: ţăranii de aici lucrau cu 
picioarele în apă în câmpurile irigate. 
Radiografiile au mai scos în evidenţă 
faptul că oamenii mureau tineri 
- vârsta medie a deceselor este de 38 
de ani -, ca şi condiţiile de viaţă. 
Scheletele prezintă aşa-numitele stri- 
uri ale lui Harris, striuri de oprire a creş- 
terii care se formează pe os atunci 
când subiectul suferă de o anumită 
boală sau de subnutriţie. 65% dintre 
mumiile de la Douch poartă aceste 
urme (pentru comparaţie, din cele 70 
de mumii de faraoni studiate numai 
trei prezentau striurile lui Harris). O 
altă constatare: mai mult de 90% din 
populaţie era atinsă de artroză verte- 
brală, deoarece, sunt de părere spe- 
cialiştii, nu erau folosite animalele de 
povară, oamenii fiind cei care cărau în 
spinare toate greutăţile. 

O altă boală constatată la Douch: 
febra tifoidă. Diagnosticul a fost sta- 
bilit de această dată graţie unei pe- 
ruci aflate pe capul unei mumii de 
fetiță moartă la vârsta de şapte ani. 


S itul de la Douch a început să fie 


Sub perucă părul fetiţei era foarte 
scurt, implantat dezordonat (febra 
tifoidă produce alopecie, urmată de o 
creştere anarhică a părului). 

Rămăşiţele pământeşti din necro- 
pola de la Kysis sînt ale unor oameni 
simpli, dar ele mărturisesc faptul că 
riturile funerare tradiţionale persistau 
în Egiptul aflat de 300 de ani sub 
dominație străină - persană (525 - 
332 î.e.n.), elenistică (332 - 30 î.e.n.) 
şi romană (din anul 30 î.e.n. Egiptul 
devine provincie romană). De altfel, 
viaţa egiptenilor însemna o lungă 
pregătire pentru moarte: îşi constru- 
iau mormântul, îl împodobeau cu 
fresce, adunau, după posibilităţi, 
obiectele ce urmau să îi însoţească 
pe tărâmul celălalt. 

De câteva secole îmbălsămarea 
nu mai este rezervată exclusiv fara- 
onului şi familiei sale. În urma revol- 
telor de la sfârşitul Imperiului vechi, 
familiile nobile obţin pământuri, dar şi 
privilegii religioase. Incepând cu mile- 
niul al ll-lea î.e.n. apar texte funerare 
ce menţionează că mumiile pe care 
le însoțesc aparţin membrilor clasei 
de mijloc - medici, preoţi, scribi, 
funcţionari, iar o mie de ani mai târziu 
mumificarea se extinde şi mai mult. 
Este drept, tehnica se simplifică şi 
chiar şi animalele sacre încep să fie 
mumificate. Primele urme de tratare a 
corpului defunctului datează din tim- 
pul dinastiei a lIll-a (2778 - 2723 
î.e.n.), dar abia în timpul dinastiei a 
XXI-a (1085 - 950 î.e.n.) mumificarea 
începe a fi practicată pe scară largă. 
Tehnica folosită a fost descrisă de 
Herodot, dar în prezent se consideră 
că textul său a fost greşit interpretat; 
“părintele istoriei” nu vorbeşte de 
“marinarea” corpurilor timp de şapte- 
zeci de zile într-o baie de sare, ci de 
faptul că egiptenii foloseau cristale de 
sare pentru deshidratarea ţesuturilor. 
Existau, se pare, trei metode de 
mumificare. Prima - în care se practi- 
ca eviscerarea totală - era foarte 
scumpă, dar existau şi îmbălsămări 

DOAMNA DE PE "PĂȘUNILE RAIULUI” 


A n Siberia meridională, nu departe de frontiera Rusiei 
cu China, pe platoul Ukok - situat la o altitudine de 
2 000 m, în Munţii Altai, acesta este supranumit 
păşunile raiului” - a fost descoperit un mormânt ce oferă 
specialiştilor date interesante despre unul dintre 
popoarele nomade din stepele asiatice, contemporan cu 
sciţii (secolele VI - II î.e.n.). Acesta este asemănător cu 
cei cinci tumuli, datând din aceeaşi epocă, descoperiţi 
încă în anul 1929 la Pazirik. Inventarul acestor morminte 
era alcătuit din covoare, veşminte, harnaşamente, 
mătăsuri chinezeşti etc., foarte bine păstrate. Intr-unul din 
tumulii de la Pazirik a fost descoperit trupul unui bărbat cu 
un tatuaj (pe braţ, o parte a spatelui şi pieptului şi pe un 
picior), remarcabil conservat, o adevărată operă de artă. 
Dar să ne întoarcem la recenta descoperire făcută de 
echipa Nataliei Polosmak, de la Institutul de arheologie și 
etnografie din Novosibirsk, despre care relatează 
revista Science et vie 6/1996. După înmor- 
mântare, apa care s-a infiltrat în camera 
funerară, săpată în pământul îngheţat şi 
acoperită cu pietre, s-a transformat 
într-un enorm bloc de gheaţă, care 
a păstrat în bune condiţii, de-a 
lungul veacurilor, trupurile celor 
înhumați, ca şi inventarul fune- 
rar. Arheologii au găsit mai întâi 
scheletul unui bărbat, aşe- 
zat deasupra camerei fune- s 


la preţ redus: înainte de plasarea mântuială; 


fâşiile în care erau 


rare. Ei au procedat apoi la topirea gheții şi au descoperit 
astfel un sarcofag de lemn sculptat ce conţinea corpul 
mumificat, extraordinar de bine conservat, al unei femei. 
Sub blana care acoperea corpul defunctei, care purta un 
veşmânt din mătase galbenă, arheologii au descoperit mai 
multe frunze de aur. Unul din braţele femeii era complet 
tatuat, lucru destul de neobişnuit (nu se cunoaşte decât un 
singur alt caz, menţionat mai sus). Părul său, probabil vop- 
sit negru, era pieptănat într-o manieră mai puţin întâlnită, 
fiind prins într-o “bonetă” care ocupa o treime din sarcofag. 
Bărbatul şi femeia, aparţinând unor culturi similare, 
fuseseră îngropaţi cu caii lor, şase la număr, cu harnaşa- 
mente somptuoase. In stomacurile cailor sacrificați au fost 
descoperite iarbă, ace şi ramuri de pin, care confirmă 
ipoteza că înmormântarea a avut loc primăvara (lucru de 
altfel confirmat de specialiştii în dendrocronologie; ei afirmă 
că acesta este anotimpul în care au fost tăiaţi 
arborii folosiţi la construirea camerei funerare). 

In mormânt au fost descoperite mai multe fi- 
gurine animaliere din 
lemn aurit, omamente din 
lemn, os, bronz, piele, 
covoare cu bogate moti- 
ve orientale, ca şi restu- 
rile unui ospăț pentru ulti- 
ma călătorie a doamnei de 

pe “păşunile raiului”. 


la Douch a fost jefuit şi au fost desco- 


corpului în natron - un amestec natu- 
ral de clorură şi de carbonat de 
sodiu - se practica, de exemplu, 
introducerea, prin anus, de ulei de 
hrean pentru dizolvarea viscerelor. 
Cei care apelau la mumificarea din 
ultima categorie se resemnau la 
spălarea corpului şi deshidratarea 
prin intermediul cristalelor de sare. 
Descoperirile de la Douch arată că 
mumificarea a fost deseori făcută de 

înfăşurate mumiile sunt din pânză de 
proastă calitate şi este evident că nu 
au fost confecţionate în acest scop, ci 
recuperate. Mumiile erau de obicei 
umplute cu bucăţi de ţesături, rume- 
guş sau licheni uscați, dar cavitatea 
ventrală este în acest caz umplută cu 
moloz. La sfârşitul secolului | e.n. se 
constată dispariţia specializării în 
sânul corporației celor care îmbăl- 
sămau trupurile. Din păcate, situl de 


perite puţine inscripţii în necropola si- 
tuată, din motive de igienă, în afara 
aşezării, în deşert, departe de 
suprafaţa cultivabilă. În epocile ptole- 
maică şi romană pietrele de mormânt 
au fost reutilizate, multe inscripții fiind 
martelate, dar specialiştii au reuşit, 
din fericire, să “citească” povestea 
fiecărei mumii. 

infecțioase vor provoca, în anii următori, grave 

probleme epidemiologice planetei noastre. Intr- 
adevăr, în ultima perioadă de timp, numeroase maladii 
care se credeau dispărute au revenit în forță. Dacă la 
acestea se adaugă extinderea rapidă a noilor infecţii, se 
consideră că, probabil, foarte puţine regiuni din lume vor fi 
cruţate de aceste flageluri. 


30 de maladii infecțioase 
în ultimii 20 de ani 


Dacă panica privind virusul maladiei de Marburg şi cel 
al febrei de Lassa, responsabile, la sfârşitul anilor ‘60, de 
epidemii infecțioase mortale, pare să fie provizoriu 
calmată, nu acelaşi lucru se întâmplă cu virusul Ebola, ce 
a provocat anul trecut moartea a 300 de persoane în Zair, 
sau cu virusul SIDA, necunoscut în urmă cu 15 ani, care a 
emigrat din continentul african, contaminând peste 17 
milioane de persoane. Se aşteaptă ca în viitor să se 
manifeste şi alte virusuri, tot aşa de redutabile, asemenea 
hantavirusurilor, ce produc o febră hemoragică cu sindrom 
renal. Aşa cum o nouă formă a acestui virus, transmis de 
rozătoare, a apărut în 1993 în SUA, unde a cauzat 
moartea a 27 de persoane la indienii Navajos. 

Bacteriile necunoscute, în stare de “somn” sau în plină 
mutație, sunt, de asemenea, redutabile. Să ne amintim 
panica ce a stăpânit SUA în 1976, ca urmare a epidemiei 
mortale provocate de bacteria Legionella pneumophila 
printre combatanții reuniți la Philadelphia la un congres al 
Legiunii americane. Mult mai puţin bine cunoscută este 
maladia de Lyma, datorată unei bacterii vehiculate de 
păduchi, care se caracterizează printr-o congestionare a 
pielii sau a mucoaselor, putând să ducă, în final, la o 
poliartrită acută. Identificată pentru prima oară în Statele 
Unite, în urmă cu 20 de ani, ea contaminează circa 13 000 
de americani în fiecare an. Conform unui studiu realizat de 
Worldwatch Institute (Washington), organism de cercetare 
independent, apariţia acestei maladii ar fi legată de 
proliferarea cerbilor şi rozătoarelor, gazde excelente 
pentru păduchi. În total 30 de maladii infecțioase au apărut 
în cursul ultimilor 20 de ani. 

După experţii OMS, epidemiile cu bacterii şi virusuri 
riscă să ia amploare cu atât mai mult cu cât transporturile 


SG puneam în numărul trecut al revistei că maladiile 


Globulă roşie infestată de Plasmodium falciparum, agentul ce 
induce malaria şi care este transmis de țânțarul anofel. 


internaţionale şi exportul de alimente se dezvoltă continuu, 
iar oraşele suprapopulate nu încetează să se înmulțească. 
Dar neliniştitor este faptul că noile epidemii merg în 
tandem cu revenirea marilor epidemii clasice, în special în 
lumea a treia. Intr-adevăr, conform aprecierilor OMS, 
numărul cazurilor de tuberculoză a progresat în lume cu 
28% în şapte ani. Cât priveşte denga hemoragică, apărută 
în 1954 în Filipine, reprezintă o problemă de sănătate 
majoră în întreaga Asie de Sud-Est. 


Lumea a treia, 


o "bombă" patogenă 

La această listă neagră trebuie să adăugăm 
recrudescenţa holerei, care se răspândeşte de patru ori 
mai repede decât în 1990, a difteriei - 140% victime în 
patru ani -, şi a pestei, ce revine cu putere în India. 

Factorii determinanţi ai acestor flageluri ce lovesc 
lumea a treia sunt sărăcia în continuă creştere, lipsa de 
igienă şi degradarea catastrofală a mediului, mai ales 


Virusul Ebola 


poluarea apelor. Astfel, experţii de la Worldwatch Institute 
au arătat că deschiderea canalului Indira Gandhi în 
Rajasthan a provocat în India o explozie a paludismului şi 
a maladiei denga. Lung de 445 km, canalul era destinat 
irigării terenurilor deşertice învecinate, pe care s-ar fi putut 
astfel cultiva bumbac şi grâu. O dată terminat, s-a 
observat, dar prea târziu, că el constituia biotopul ideal 
pentru dezvoltarea ţânţarilor în sezonul ploilor. Rezultatul: 
țăranii veniţi în grabă din toate provinciile pentru a pune în 
valoare noile terenuri cultivabile au devenit în curând 
victimele paludismului şi febrei hemoragice denga. Apoi 
maladiile s-au răspândit pe spaţii vaste. 

Aceiaşi experţi au arătat, de asemenea, că încălzirea 
actuală a planetei, datorată efectului de seră produs de 
poluarea atmosferei înalte, se va traduce - dacă ritmul 
actual se menţine - printr-o creştere globală a temperaturii 
cu 3*C în anul 2100, fapt ce ar putea să dubleze 
potenţialul epidemic al ţânţarilor în regiunile tropicale, dar 
şi să “retrezească” bacterii şi virusuri necunoscute. 

Situaţia se complică datorită deteriorării centrelor de 
îngrijire şi supraveghere, create în ţările lumii a treia 
înainte de independenţa lor. Lipsa de materiale şi 


Prionul este agentul patogen al maladiei Creutzfeldt-Jakob. EI 
este alcătuit dintr-o proteină (pata roz din partea de jos-dreapia a 
fotografiei). 

medicamente face imposibilă acordarea celor mai 
elementare îngrijiri şi depistarea rapidă în caz de 
epidemie. lată cum ţările sărace s-au transformat în 
veritabile bombe patogene. 

Un alt factor agravant îl reprezintă rezistenţa crescută 
a bacteriilor infecțioase la antibiotice. Este cazul bacilului 
tuberculozei, care nu poate fi combătut decât folosind un 
cocteil din mai multe antibiotice, în timp ce altădată era 
suficientă doar streptomicina. 

Cu toate că se consideră că există o conştiinţă 
planetară, ţările bogate, cu excepţia unora dintre ele, nu 
sunt pregătite să întreprindă efortul necesar ameliorării 
condiţiilor de viaţă în ţările sărace, unde peste 1 miliard de 
persoane trăiesc sub pragul de sărăcie absolută (1 dolar 
pe zi). În consecinţă, trei sferturi din locuitorii lumii a treia 
nu au acces la medicamentele moderne. Ei recurg atunci 
la plantele medicinale tradiţionale. 


Fundaţia Română a Rinichiului este o organi- 
zaţie ştiinţifică, umanitară, neangajată politic, 
neguvernamentală şi nonprofit dedicată sprijinirii 
nefrologiei (ramură a medicinei care se ocupă de 
bolile rinichiului). Fundaţia nu are finaţare guver- 
namentală şi, pentru funcţionare, se sprijină 
exclusiv pe contribuţia organizaţiilor şi persoanelor 
particulare. Fundaţia a fost creată de un grup de 
medici şi pacienţi în scopul acumulării de fonduri 
destinate îmbunătăţirii vieţii bolnavilor atinşi de 
afecţiuni reno-urinare. În consecinţă, politica ei 
este orientată către obţinerea de fonduri pentru 
realizarea unor programe specifice. Dintre acestea 
amintim doar câteva: 
stimularea şi sprijinirea iniţiativelor care 


FUNDAȚIA ROMÂNĂ A RINICHIULUI 


Plantele medicinale 
nu ar trebui neglijate 


Aceste plante ar putea să fie foarte eficiente, dacă 
principiile lor active ar fi extrase şi prelucrate în laborator. 
Din păcate, aceasta nu este o piaţă rentabilă pentru 
industria farmaceutică. Ele sunt astfel abandonate 
medicinei tradiționale sau practicienilor tradiţionali, care le 
condiţionează cu mijloace modeste. 

Moleculele “orfeline” ale acestor plante şi-au dovedit 
însă eficacitatea. De exemplu, cea izolată din Galipea 
longiflora, un arbore din pădurile braziliene, de către un 
cercetător de la Oficiul de Cercetare Ştiinţifică şi Tehnică 
(ORSTOM) din Franţa, Alain Fournet, este indicată în 
tratarea leishmaniozei, boală tot aşa de mutilantă ca şi 
lepra şi foarte răspândită în America de Sud şi Asia de 
Sud-Est. Ea a fost brevetată de către ORSTOM şi 
Universitatea din La Paz (Bolivia), dar marile laboratoare 
farmaceutice nu se înghesuie să o exploateze. 

Artemisinina, principiul activ al plantei Artemisia anua, 
utilizată de chinezi de mii de ani sub formă de ceai 
împotriva paludismului, reprezintă - consideră dr. Christian 
Moretti, director la ORSTOM - viitorul chimioterapiei 
malariei. Ea este actualmente sintetizată de Rhône- 
Poulenc, dar - după toate aparențele - o folosesc doar 
vilegiaturiştii în vârstă. 

In Gabon, Jean-Noël Gassita, profesor de 
farmacognozie şi medicină tradiţională la Facultatea de 
Medicină din Libreville, a arătat că alcaloizii conţinuţi de 
iboga, arbust din familia apocynacee, sunt, pentru drogaţi, 
un substitut mult mai bun decât methadona. În sfârşit, 
menţionăm şi nuca de caju (Cajanus cajan), al cărui 
aminoacid, fenilalanina, s-a dovedit eficace asupra 
subiecţilor atinşi de drepanocitoză, maladie ce se 
caracterizează prin hematii în formă de seceră. Dar şi 
acest produs, fiind foarte ieftin, nu interesează firmele 
farmaceutice. 

Cum două treimi din plantele ce conţin un principiu 
activ interesant se găsesc în lumea a treia, iar tehnologia 
care ar permite exploatarea lor în ţările occidentale, ar fi 
just ca cele două părţi să-şi împartă beneficiile. Astfel, 
statele nedezvoltate ar dispune de o sursă de profit care 
le-ar îngădui să-şi dezvolte propria lor industrie 


farmaceutică. a 

ameliorează asistența medicală, serviciile 
acordate pacienţilor etc.; | 

M} informarea organelor cu putere de decizie la | 
nivel guvernamental asupra problemelor legate 
de organizarea activităţii medicale şi nece- | 
sităţile pacienţilor; 

MÄ sprijinirea cercetării ştiinţifice; 

Ai dirijarea programelor educaţionale şi didactice | 
destinate publicului larg, pacienţilor şi 
medicilor. 


Persoanele interesate pot lua legătura cu 
Fundaţia Română a Rinichiului la adresa: 
Calea Griviței nr. 4, București, cod sm 


79804, tel./fax: 659 21 61 

Comportamentul 
şi temperatura (2) 


şa cum menţionam în articolul 
A precedent, există în afara adă- 

postirii, deplasărilor locomo- 
torii şi cârduirii şi alte adaptări 
comportamentale prin care animalele 
caută să selecteze situaţia ambien- 
tală ce le oferă temperatura optimă 
sau preferendum-ul termic. O modali- 
tate comportamentală frecvent folo- 
sită pentru a menţine temperatura 
corpului la valoarea optimă, când 
temperatura extemă a biotopului sca- 
de, o reprezintă expunerea la soare. 
Dimineaţa şi seara, când aerul e 
rece, lăcustele de deşert (Schisto- 
cerca gregaria) îşi orientează corpul 
perpendicular pe razele soarelui, 
absorbind astfel o cantitate maximă de 
căldură; când temperatura lor corpo- 
rală s-a apropiat de +40*C, lăcustele 
se orientează paralel cu razele solare, 
diminuând la maximum absorbţia de 
căldură. 

În termoreglarea comportamen- 
tală a amfibienilor, expunerea zilnică 
la soare pe durate variabile deţine un 
rol esenţial. Acest comportament este 
foarte răspândit la reptilele terestre, 
deşi a fost semnalat şi la unele specii 
marine de şerpi şi broaşte țestoase 
care, în timpul zilei, plutesc pe valuri, 
expunând-se la soare. Aproape toate 
speciile diurne de reptile terestre 
dobândesc temperatura de preactivi- 
tate şi apoi pe cea de activitate prin 
expunere la radiaţia solară. In cursul 


încălzirii de preactivitate, dacă sub- 
stratul e cald, reptilele se lipesc de el, 
dar dacă e rece, îşi ridică corpul de 
pe substrat sau îl părăsesc. O dată 
atinsă temperatura de activitate, rep- 
tilele helioterme o menţin constantă 
prin efectuarea deplasărilor denumite 
mişcări de suveică, menţionate în 
articolul precedent, prin care ele se 
deplasează de la soare la umbră şi 
invers. Aceste mişcări reprezintă 
comportamente apetitive al căror act 
consumator este homeostazia ter- 
mică. De aceea, reptilele terestre nu 
pot sta mult timp expuse la o sursă 
de căldură şi nici în afara ei. Menţi- 
nute în condiţii de homeotermie forța- 
tă, reptilele prezintă tulburări patolo- 
gice constând din scăderea apetitului 
pentru hrană, pierderi ponderale, 
hipertrofie tiroidiană, deficienţe sper- 
matogenetice, iar în final mor. Abia 
după ce terariile din grădinile zoologi- 
ce au fost amenajate prin diferenţiere 
termică, reptilele putând să se depla- 


seze voluntar de la o sursă de căl- 
dură radiantă la un loc răcoros, men- 
ţinerea lor în captivitate s-a ameliorat 
simţitor. 

In zonele în care insolaţia este 
foarte puternică, de pildă în deșerturi, 
unele specii de şopârle termofile îşi 
expun corpul la soare progresiv, atât 
ca suprafaţă, cât şi ca durată de timp. 
iguana gulerată (Crotaphytus col- 
laris), de pildă, iese din adăpost de 
mai multe ori, timp de câteva minute, 
expunându-şi radiației solare succe- 
siv botul, capul, umerii, partea ante- 
rioară a corpului şi, în cele din urmă, 
întregul corp. Alte specii, cum este 
şarpele-cu-clopoţei-cu-corn (Crotalus 
cerastes), ating temperatura de activi- 
tate, expunându-şi la soare numai o 
parte a corpului, restul fiind îngropat 
în nisip sau protejat în alte moduri. 

Un alt tip de adaptări comporta- 
mentale termoreglatoare este repre- 
zentat de modificările posturale. 
Reptilele care se încălzesc prin expu- 
nere completă la soare şi care stau 
pe o suprafaţă plană adoptă, în 
funcţie de temperatura aerului şi/sau 
a substratului, anumite poziţii care fac 
ca suprafaţa corpului expusă radiaţiei 
solare să fie mai mare sau ca razele 
soarelui să cadă perpendicular pe 
această suprafaţă, mărind astfel 
absorbţia de căldură. 

La temperaturi scăzute, păsările 
îşi reduc pierderea de căldură tot prin 
modificări de postură, protejându-şi 
mai ales porțiunile corporale lipsite de 
pene: capul, ciocul, gambele, labele. 
S-a constatat că prin introducerea 
capului sub aripă o pasăre domestică 
îşi reduce pierderea de căldură cu 
circa 12%, iar prin adaptarea poziţiei 
“aşezat” cu o treime. Mamiferele 
recurg şi ele la anumite posturi pentru 
a se proteja de frig sau căldură. Când 
temperatura este scăzută, chiar în 
apartament, câinii şi pisicile îşi 
încolăcesc corpul, ghemuindu-se cât 
mai mult posibil, şi îşi ascund botul, 
lipsit de păr şi bogat vascularizat, în- 
tre labe; uneori, pisica îşi acoperă bo- 
tul cu coada şi acelaşi lucru îl fac vul- 
pile când dorm în zăpadă. În cursul 
experienţelor lui V. Cernîşev privind 
aclimatizarea maimuţelor rezus 


